**แผนปฏิบัติการในการป้องกัน**

**และบรรเทาสาธารณภัย**

**พ.ศ.๒๕๖๑**

**ของ**

**องค์การบริหารส่วนตำบลโนนเพ็ด**

**อำเภอประทาย จังหวัดนครราชสีมา**

**คำนำ**

สาธารณภัยมีแนวโน้มเกิดขึ้นอย่างต่อเนื่องและซับซ้อนมากขึ้น การเปลี่ยนแปลงสภาพภูมิอากาศ

โลก ความเสื่อมโทรมของทรัพยากรธรรมชาติและสิ่งแวดล้อม รวมทั้งการเปลี่ยนแปลงทางสังคมจากสังคมชนบทไปสู่ สังคมเมืองอย่างรวดเร็ว มีผลให้ประชาชนต้องเผชิญกับความเสี่ยงภัยและมีแนวโน้มที่จะได้รับอันตรายจากสา ธารณภัยที่รุนแรงมากขึ้นเรื่อยๆ ทั้งภัยธรรมชาติ เช่น อุทกภัย วาตภัย ดินโคลนถล่ม ภัยหนาว และภัยจากการ กระทำของมนุษย์ เช่น อัคคีภัย การรั่วไหลของสารเคมีวัตถุอันตราย

องค์กรปกครองส่วนท้องถิ่นเป็นหน่วยงานที่อยู่ใกล้ชิดกับประชาชนมากที่สุด มีบทบาท ภารกิจใน

การบริหารจัดการภัยพิบัติในลำดับแรก ก่อนที่หน่วยงานภายนอกจะเข้าไปให้ความช่วยเหลือ ซึ่งพระราชบัญญัติ ป้องกันและบรรเทาสาธารณภัย พ 2550 .ศ.ได้กำหนดให้องค์กรปกครองส่วนท้องถิ่นมีหน้าที่ ในการป้องกันและ บรรเทาสาธารณภัย โดยให้ผู้บริหารองค์กรปกครองส่วนท้องถิ่นเป็นผู้อำนวยการท้องถิ่น มีหน้าที่ในการป้องกัน และบรรเทาสาธารณภัยในท้องถิ่นของตน จึงถือได้ว่าการป้องกันและบรรเทาสาธารณภัย เป็นภารกิจสำคัญของ องค์กรปกครองส่วนท้องถิ่นที่จะต้องเตรียมความพร้อม และพัฒนาขีดความสามารถในการเผชิญเหตุและให้ ความช่วยเหลือผู้ประสบภัยภายหลังจากสถานการณ์ภัยยุติ

ดังนั้น องค์การบริหารส่วนตำบลโนนเพ็ด จึงได้จัดทำแผนปฏิบัติการในการป้องกันและบรรเทา

สาธารณภัยขึ้นเพื่อใช้เป็นแนวทางปฏิบัติในการป้องกันและบรรเทาสาธารณภัยร่วมกับหน่วยงานต่างๆ ในพื้นที่ รับผิดชอบและพื้นที่ข้างเคียงอย่างเหมาะสมกับบริบทของพื้นที่และมีความสอดคล้องกับแผนการป้องกันและบรรเทา สาธารณภัยจังหวัดรวมถึงแผนต่างๆ ที่เกี่ยวข้องเพื่อการป้องกัน ลดผลกระทบจากการเกิดสาธารณภัยที่มี ผลต่อชีวิตและทรัพย์สิน

(นายปรัชญ์ ปัตตาเทศา)

นายกองค์การบริหารส่วนตำบลโนนเพ็ด

ผู้อำนวยการท้องถิ่น

**สารบัญ**

**หน้า**

บทที่ 1 ข้อมูลทั่วไป 1

สภาพทั่วไปขององค์การบริหารส่วนตำบลโนนเพ็ด 1

ประวัติการเกิดภัย 2

การจัดลำดับความเสี่ยงจากสาธารณภัยในพื้นที่องค์การบริหารส่วนตำบลโนนเพ็ด 4

ปฏิทินสาธารณภัยประจำปี 4

บทที่ 2 แนวคิดการจัดการความเสี่ยงจากสาธารณภัย 5

ขอบเขตสาธารณภัย 5

ระดับการจัดการสาธารณภัย 5

ยุทธศาสตร์การจัดการความเสี่ยงจากสาธารณภัย 6

งบประมาณในการจัดการความเสี่ยงจากสาธารณภัย 7

องค์กรปฏิบัติในการป้องกันและบรรเทาสาธารณภัยองค์การบริหารส่วนตำบล 8

โนนเพ็ด

การจัดตั้งศูนย์ปฏิบัติการฉุกเฉินองค์การบริหารส่วนตำบลโนนเพ็ด 10

(เมื่อเกิดหรือคาดว่าจะเกิดสาธารณภัย)

การปฏิบัติร่วมกับหน่วยงานที่เกี่ยวข้อง 11

บทที่ 3 การปฏิบัติก่อนเกิดภัย 14

การลดความเสี่ยงจากสาธารณภัย 14

การประเมินความเสี่ยงจากสาธารณภัย 14

พื้นที่เสี่ยง ระดับความเสี่ยง และปัจจัยที่ทำให้เกิดความเสี่ยงจากสาธารณภัย 16

แนวทางปฏิบัติในการลดความเสี่ยงจากสาธารณภัย 16

การแจ้งเตือนภัย 20

บทที่ 4 การปฏิบัติขณะเกิดภัย 22

การจัดตั้งศูนย์ปฏิบัติการฉุกเฉินองค์การบริหารส่วนตำบลโนนเพ็ด 23

การประกาศเขตพื้นที่ประสบสาธารณภัย 26

การประกาศเขตการให้ความช่วยเหลือผู้ประสบภัยพิบัติกรณีฉุกเฉิน 26

การจัดการในภาวะฉุกเฉิน 27

การสื่อสารในภาวะฉุกเฉิน 34

การประชาสัมพันธ์ข้อมูลข่าวสารในภาวะฉุกเฉิน 37

การอพยพ 37

แนวทางปฏิบัติในการประเมินความเสียหายและความต้องการความช่วยเหลือ 38

(Damage and Need Assessment : DANA)

การรับ-จ่ายสิ่งของบริจาค 39

การบริหารจัดการศูนย์พักพิงชั่วคราว 40

การยกเลิกสถานการณ์สาธารณภัย 42

การอพยพกลับ 42

การอพยพส่วนราชการ และองค์กรปกครองส่วนท้องถิ่น 42

การร้องขอรับการสนับสนุนจากองค์กรปกครองส่วนท้องถิ่นข้างเคียง 42

การยกระดับการจัดการสาธารณภัยจากระดับ 1 เป็นระดับ 2 42

บทที่ 5 การปฏิบัติหลังเกิดภัย 44

การสำรวจความต้องการของผู้ประสบภัยและความเสียหายเบื้องต้น 45

การฟื้นฟู 46

บทที่ 6 การขับเคลื่อนแผนปฏิบัติการในการป้องกันและบรรเทาสาธารณภัย 50

ขององค์การบริหารส่วนตำบลโนนเพ็ด ไปสู่การปฏิบัติ

แนวทางการขับเคลื่อนแผนปฏิบัติการในการป้องกันและบรรเทาสาธารณภัย 50

ขององค์การบริหารส่วนตำบลโนนเพ็ด ไปสู่การปฏิบัติ

การติดตามและประเมินผล 52

การวิจัยและพัฒนา 53

การทบทวนแผนปฏิบัติการในการป้องกันและบรรเทาสาธารณภัย 54

ขององค์การบริหารส่วนตำบลโนนเพ็ด

**บทที่ 1**

**ข้อมูลทั่วไป**

**1.1 สภาพทั่วไปขององค์การบริหารส่วนตำบลโนนเพ็ด**

**1.1.1 ที่ตั้งและอาณาเขต**

องค์การบริหารส่วนตำบลโนนเพ็ด ตั้งอยู่ที่ตำบลโนนเพ็ด อำเภอประทาย จังหวัดนครราชสีมา มีพื้นที่ประมาณ 51 ตารางกิโลเมตร หรือประมาณ 31,679 ไร่ มีอาณาเขตติดต่อกับพื้นที่ต่างๆ ดังนี้

### ทิศเหนือติดต่อกับอำเภอพล อำเภอหนองสองห้อง จังหวัดของแก่น

ทิศใต้ติดกับตำบลหันห้วยทราย อำเภอประทาย จังหวัดนครราชสีมา

ทิศตะวันออกติดกับตำบลเมืองโดนอำเภอประทาย จังหวัดนครราชสีมา

ทิศตะวันตกติดต่อกับตำบลวังไม้แดง อำเภอประทาย นครราชสีมา

**1.1.2 เขตการปกครอง**

องค์การบริหารส่วนตำบลโนนเพ็ด แบ่งเขตการปกครองออกเป็น 11 หมู่บ้าน ได้แก่

|  |  |  |  |  |  |  |
| --- | --- | --- | --- | --- | --- | --- |
| หมู่ที่ | ชื่อหมู่บ้าน | พื้นที่หมู่บ้าน  (ไร่) | จำนวนครัวเรือน | ชาย (คน) | หญิง (คน) | รวม (คน) |
| 1.  2.  3.  4.  5.  6.  7.  8.  9.  10.  11. | หนองบัวนาค  หนองช่างตาย  หนองไผ่  หนองคอกควาย  โนนเพ็ด  เมืองดู่  หนองจันสอน  หัวสะพาน  หนองห่าง  กุดฆ้องวงศ์  หนองม่วง | 3,193  3,672  1,418  2,846  4,275  3,844  3,265  1,845  2,984  2,205  2,131 | 177  174  57  113  235  159  113  60  92  102  84 | 385  317  112  236  474  299  247  158  227  230  184 | 389  327  123  217  512  313  262  137  209  213  184 | 774  644  235  453  986  612  509  295  436  443  368 |
| รวม | | 31,678 | 1,366 | 2,886 | 2,869 | 5,755 |

**1.1.3 ประชากร ศาสนา**

องค์การบริหารส่วนตำบลโนนเพ็ด มีจำนวนประชากรทั้งสิ้น 5,755 คน จำแนกเป็น มีความหนาแน่นเฉลี่ย 115.92 คนต่อตารางกิโลเมตร มีจำนวนครัวเรือนทั้งสิ้น

จำแนกเป็นเพศชาย 2,886 คน

เพศหญิง 2,969 คน

จำนวนครัวเรือน 1,366 ครัวเรือน

จำนวนประชากรแฝง ประมาณ - คน

ส่วนใหญ่นับถือศาสนาพุทธ ร้อยละ 99

ข้อมูล ณ เมื่อวันที่ 31 เดือน กันยายน พ.ศ. 2560

(ที่มา : ข้อมูลทะเบียนราษฎร์สำนักทะเบียนราษฎร์ของอำเภอประทาย

**1.1.4 การประกอบอาชีพ**

ประชากรส่วนใหญ่ของ องค์การบริหารส่วนตำบลโนนเพ็ด ประกอบอาชีพเกษตรกรรม ได้แก่ การทำสวน ทำนา ทำไร่ พืชเศรษฐกิจที่สำคัญ ได้แก่ ข้าว พืชผักต่าง ๆ เนื่องจากสภาพภูมิศาสตร์ที่เหมาะสมกับอาชีพเกษตรกรรม

**ที่มา : แผนพัฒนาท้องถิ่น 4 ปี(พ.ศ.2558–2560) องค์การบริหารส่วนตำบลโนนเพ็ด**

**1.1.5 เส้นทางคมนาคม (การขนส่งทางรถยนต์ ทางบก ทางน้ำ ทางอากาศ)**

องค์การบริหารส่วนตำบลโนนเพ็ด มีเส้นทางคมนาคมที่สำคัญสามารถเดินทางติดต่อกันระหว่าง อปท. ใกล้เคียง และอำเภอต่างๆ ได้อย่างรวดเร็ว โดยสามารถเดินทางได้ทางรถยนต์ บนถนนทางหลวงหมายเลข 1017 (บ้านเตยกระโตน ต.ประทาย อ.ประทาย-บ้านโนนเพ็ก ต.หนองแวงโสกพระ อ.พล)

**1.1.6 แหล่งแม่น้ำลำคลอง**

องค์การบริหารส่วนตำบลโนนเพ็ด มีลักษณะภูมิประเทศโดยทั่วไปเป็นพื้นที่ราบลุ่ม มีแห่งน้ำประกอบด้วย

**แหล่งแม่น้ำธรรมชาติ**

1. ลำน้ำ ลำห้วย จำนวน 9 แห่ง

2. บึง หนอง และอื่นๆ จำนวน 1 แห่ง

**แหล่งแม่น้ำ**ที่สร้างขึ้น

1. ฝาย จำนวน 12 แห่ง

2. ประปา จำนวน 10 แห่ง

3. สระน้ำ จำนวน 27 แห่ง

4. บ่อบาดาล จำนวน 5 แห่ง

**1.2 ประวัติการเกิดภัย**

**1.2.1 สถานการณ์สาธารณภัย**

สถานการณ์สาธารณภัยที่เกิดขึ้นในพื้นที่ องค์การบริหารส่วนตำบลโนนเพ็ด ส่วนใหญ่เกิดภัยจากวาตภัย (พายุฤดูร้อน) และอุทกภัย ที่เกิดภัยขึ้นบ่อยครั้ง และจากสถานการณ์สาธารณภัยดังกล่าว มักจะมีผู้ประสบภัยที่ได้รับผลกระทบต่อทรัพย์สิน และบ้านเรือนประชาชน

**1.2.2 สถิติภัย**

สถิติการเกิดสาธารณภัยขององค์การบริหารส่วนตำบลโนนเพ็ด (ประวัติการเกิดภัยเรียงตามระดับความรุนแรงของภัยจากมาก ไปหาน้อย)

สถานการณ์สาธารณภัยของ องค์การบริหารส่วนตำบลโนนเพ็ด ที่สำคัญที่เกิดขึ้นและสร้างความสูญเสียต่อทรัพย์สินของประชาชนจากสถิติการเกิดภัย ดังนี้

**(1) อุทกภัย/โคลนถล่ม**

|  |  |  |  |  |  |  |  |
| --- | --- | --- | --- | --- | --- | --- | --- |
| **วัน เดือน ปี**  **ที่เกิดภัย** | **สาเหตุการเกิดภัย** | **พื้นที่ประสบภัย**  **(หมู่ที่/ชุมชน)** | **จำนวนครัวเรือน**  **ที่ประสบภัย** | **เสียชีวิต**  **(คน)** | **สูญหาย**  **(คน)** | **บาดเจ็บ**  **(คน)** | **มูลค่าความเสียหาย**  **(บาท)** |
| 2560 | ฝนตกหนัก | หมู่ 1-11 | ประชาชนในพื้นที่ | - | - | - | 768,750 |

(ที่มา : องค์การบริหารส่วนตำบลโนนเพ็ด ข้อมูล ณ วันที่ 30 เดือน สิงหาคม พ.ศ. 2560

**(2) วาตภัย**

|  |  |  |  |  |  |
| --- | --- | --- | --- | --- | --- |
| **วัน เดือน ปี**  **ที่เกิดภัย** | **สาเหตุการเกิดภัย** | **พื้นที่ประสบภัย**  **(หมู่ที่/ชุมชน)** | **จำนวนบ้านเรือนเสียหายทั้งหลัง (หลัง)** | **จำนวนบ้านเรือนเสียหายบางส่วน (หลัง)** | **มูลค่าความเสียหาย**  **(บาท)** |
| 2560 | พายุฤดูร้อน | หมู่ 1-11 | - | 35 | 94,615 |

(ที่มา : องค์การบริหารส่วนตำบลโนนเพ็ด ข้อมูล ณ วันที่ 30 เดือน สิงหาคม พ.ศ. 2560

**(3) ภัยแล้ง**

|  |  |  |  |  |  |
| --- | --- | --- | --- | --- | --- |
| **วัน เดือน ปี**  **ที่เกิดภัย** | **สาเหตุการเกิดภัย** | **พื้นที่ประสบภัย**  **(หมู่ที่/ชุมชน)** | **จำนวนครัวเรือนที่ประสบภัย** | **พื้นที่การเกษตรเสียหาย (ไร่)** | **จำนวนสัตว์**  **ที่รับผลกระทบ**  **(ตัว)** |
| - | - | - | - | - | - |

(ที่มา : องค์การบริหารส่วนตำบลโนนเพ็ด ข้อมูล ณ วันที่ 30 เดือน สิงหาคม พ.ศ. 2560

**(4) อัคคีภัย**

|  |  |  |  |  |  |  |
| --- | --- | --- | --- | --- | --- | --- |
| **วัน เดือน ปี**  **ที่เกิดภัย** | **สาเหตุการเกิดภัย** | **พื้นที่ประสบภัย**  **(หมู่ที่/ชุมชน)** | **จำนวนครัวเรือนที่ประสบภัย** | **เสียชีวิต**  **(คน)** | **บาดเจ็บ**  **(คน)** | **มูลค่า**  **ความเสียหาย**  **(บาท)** |
| 2560 | เผาซังข้าวและเผาหญ้า | หมู่ที่ 1 - 11 | - | -- | - | - |

(ที่มา : องค์การบริหารส่วนตำบลโนนเพ็ด ข้อมูล ณ วันที่ 30 เดือน สิงหาคม พ.ศ. 2560

**1.3 การจัดลำดับความเสี่ยงจากสาธารณภัยในพื้นที่ องค์การบริหารส่วนตำบลโนนเพ็ด**

จากการวิเคราะห์สถานการณ์สาธารณภัยและการประเมินความเสี่ยงจากสาธารณภัย ภายใต้ฐานข้อมูลสถานการณ์สาธารณภัย สถิติการเกิดภัย ความถี่การเกิดภัย และปัจจัยที่ทำให้เกิดความเสี่ยงจากสาธารณภัยสามารถจัดลำดับความเสี่ยงจากมากไปหาน้อยตามลำดับได้ ดังนี้

|  |  |  |
| --- | --- | --- |
| **ลำดับที่** | **ประเภทของภัย** | **ลักษณะของการเกิดภัย** |
| 1 | วาตภัย | พายุฤดูร้อน |
| 2 | อัคคีภัย | เกิดจากการเผาซังข้าว หญ้าหรือไฟฟ้าลัดวงจร |
| 3 | อุทกภัย | น้ำจากแม่น้ำแม่กลองไหลบ่าท่วมพื้นที่การเกษตร |
| 4 | ภัยแล้ง | น้ำในคลองมีปริมาณน้อย ฝนทิ้งช่วง |

**1.4 ปฏิทินสาธารณภัยประจำปี**

ในช่วงระยะเวลาที่ผ่านมา มีการเกิดสาธารณภัยขึ้นบ่อยครั้งและเกิดขึ้นเป็นประจำในช่วงระยะเวลาหนึ่ง จึงทำให้ องค์การบริหารส่วนตำบลโนนเพ็ด สามารถคาดการณ์การเกิดภัยได้มากขึ้น ได้แก่ อุทกภัย ภัยแล้ง วาตภัย อัคคีภัย ไฟป่า (ระบุเฉพาะประเภทภัยที่เกิดขึ้นในพื้นที่) นอกจากนี้ภัยจากการคมนาคม (อุบัติเหตุทางถนน) ก็ยังเป็นสาธารณภัยที่เกิดบ่อยครั้งมากขึ้น ซึ่งการคาดการณ์ทำได้ยากเพราะเป็นพฤติกรรมของมนุษย์ เว้นแต่ในบางช่วงระยะเวลาหากมีการใช้ถนนมาก เช่น เทศกาลต่างๆ ก็มีแนวโน้มจะเกิดมากขึ้น

**ตารางที่ 1-7 : ปฏิทินสาธารณภัยของ องค์การบริหารส่วนตำบลโนนเพ็ด**

**เพื่อเป็นแนวทางในการเตรียมการป้องกันและบรรเทาสาธารณภัยไว้ล่วงหน้า องค์การบริหารส่วนตำบลโนนเพ็ด จึงทำปฏิทินสาธารณภัยที่เกิดขึ้นในพื้นที่ ดังนี้**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ภัย/เดือน** | **ระยะเวลาที่เกิดภัย** | | | | | | | | | | | |
| **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** | **ต.ค.** | **พ.ย.** | **ธ.ค.** |
| **อุทกภัย** |  |  |  |  |  |  |  |  |  |  |  |  |
| **ภัยแล้ง** |  |  | ฤดูแล้ง |  |  |  |  |  |  |  |  |  |
| **พายุฤดูร้อน** |  |  |  |  |  |  |  |  |  |  |  |  |
| **อัคคีภัย** |  |  |  |  |  |  |  |  |  |  |  |  |
| **อุบัติเหตุทางถนน** |  |  |  |  |  |  |  |  |  |  |  |  |
| **ภัยหนาว** |  |  |  |  |  |  |  |  |  |  |  |  |

**(สามารถปรับเพิ่มหรือลดปฏิทินสาธารณภัยประจำปีให้เหมาะสมกับสถานการณ์ภัยที่เกิดขึ้นในพื้นที่)**

**หมายเหตุ : ……………… เฝ้าระวังตลอดทั้งปี**

**บทที่ 2**

**แนวคิดการจัดการความเสี่ยงจากสาธารณภัย**

ปัจจุบันแนวคิดการบริหารจัดการสาธารณภัยของประเทศไทยมุ่งเน้นให้ความสำคัญมากขึ้นกับ การดำเนินการอย่างยั่งยืน โดยให้ความสำคัญกับ **“การจัดการความเสี่ยงจากสาธารณภัย” (Disaster Risk Management : DRM)** ซึ่งประกอบด้วย การลดความเสี่ยงจากสาธารณภัย (Disaster Risk Reduction : DRR) ควบคู่กับการจัดการในภาวะฉุกเฉิน (Emergency Management) รวมถึงการฟื้นฟู (Recovery)

**2.1 ขอบเขตสาธารณภัย**

ขอบเขตสาธารณภัยตามแผนปฏิบัติการในการป้องกันและบรรเทาสาธารณภัย องค์การบริหารส่วนตำบลโนนเพ็ด พ.ศ. 2560 ฉบับนี้ ให้เป็นไปตามความหมาย “สาธารณภัย” ตามมาตรา 4 แห่งพระราชบัญญัติป้องกันและบรรเทาสาธารณภัย พ.ศ. 2550 ดังนี้

**“อัคคีภัย วาตภัย อุทกภัย ภัยแล้ง โรคระบาดในมนุษย์ โรคระบาดสัตว์ โรคระบาดสัตว์น้ำ การระบาดของศัตรูพืช ตลอดจนภัยอื่นๆ อันมีผลกระทบต่อสาธารณชน ไม่ว่าเกิดจากธรรมชาติ มีผู้ทำให้เกิดขึ้น อุบัติเหตุ หรือเหตุอื่นใด ซึ่งก่อให้เกิดอันตรายแก่ชีวิต ร่างกายของประชาชน หรือความเสียหาย แก่ทรัพย์สินของประชาชน หรือของรัฐ และให้หมายความรวมถึงภัยทางอากาศ และการก่อวินาศกรรมด้วย”**

**2.2 ระดับการจัดการสาธารณภัย**

ระดับการจัดการสาธารณภัยเป็นไปตามระดับการจัดการสาธารณภัยของแผนการป้องกันและบรรเทาสาธารณภัยแห่งชาติ พ.ศ. 2558 ทั้งนี้ ขึ้นอยู่กับพื้นที่ จำนวนประชากร ขนาดของภัย ความรุนแรง ผลกระทบและความซับซ้อนของภัยหรือความสามารถในการจัดการสาธารณภัย ที่ผู้มีอำนาจตามกฎหมาย ใช้ดุลยพินิจในการตัดสินใจเกี่ยวกับความสามารถในการเข้าควบคุมสถานการณ์เป็นหลัก โดยแบ่งเป็น 4 ระดับ ดังนี้

**ตารางที่ 2-1 : ระดับการจัดการสาธารณภัยของประเทศ ตามพระราชบัญญัติป้องกันและบรรเทาสาธารณภัย**

**พ.ศ. 2550**

|  |  |  |
| --- | --- | --- |
| ระดับ | การจัดการ | ผู้มีอำนาจตามกฎหมาย |
| **1** | **สาธารณภัยขนาดเล็ก** | **ผู้อำนวยการอำเภอ ผู้อำนวยการท้องถิ่น ควบคุมและสั่งการ** |
| 2 | สาธารณภัยขนาดกลาง | ผู้อำนวยการจังหวัด ควบคุม สั่งการและบัญชาการ |
| 3 | สาธารณภัยขนาดใหญ่ | ผู้บัญชาการป้องกันและบรรเทาสาธารณภัยแห่งชาติ  ควบคุม สั่งการและบัญชาการ |
| 4 | สาธารณภัยร้ายแรงอย่างยิ่ง | นายกรัฐมนตรีหรือรองนายกรัฐมนตรีซึ่งนายกรัฐมนตรีมอบหมาย ควบคุม สั่งการและบัญชาการ |

**ที่มา : แผนการป้องกันและบรรเทาสาธารณภัยแห่งชาติ พ.ศ. 2558**

เมื่อเกิดหรือคาดว่าจะเกิดสาธารณภัยขึ้นในพื้นที่ องค์การบริหารส่วนตำบลโนนเพ็ด นายกองค์การบริหารส่วนตำบลโนนเพ็ด ในฐานะผู้อำนวยการท้องถิ่น ตามพระราชบัญญัติป้องกันและบรรเทาสาธารณภัย พ.ศ. 2550 มาตรา 20 จะเข้าดำเนินการป้องกันและบรรเทาสาธารณภัยในเขตพื้นที่โดยเร็วเป็นลำดับแรก มีอำนาจสั่งการ ควบคุม และกำกับดูแลการปฏิบัติหน้าที่ของเจ้าพนักงานและอาสาสมัคร รวมทั้งติดตามสถานการณ์ที่เกิดขึ้น ประเมินโอกาสการขยายความรุนแรงของภัย เพื่อรายงานนายอำเภอให้เสนอต่อผู้ว่าราชการจังหวัดพิจารณาประกาศหรือยกระดับของภัยจากสาธารณภัยขนาดเล็กเป็นสาธารณภัยขนาดกลางต่อไป

**2.3 ยุทธศาสตร์การจัดการความเสี่ยงจากสาธารณภัย**

แผนการป้องกันและบรรเทาสาธารณภัยแห่งชาติ พ.ศ. 2558 ได้กำหนดยุทธศาสตร์ การจัดการความเสี่ยงจากสาธารณภัย โดยมีเป้าหมายเพื่อให้ประเทศมีความพร้อมรับสถานการณ์ที่อาจเกิดขึ้น โดยการบูรณาการร่วมกันทุกภาคส่วน ซึ่งจะเป็นการสร้างมาตรฐานในการจัดการความเสี่ยงจากสาธารณภัยของประเทศ โดยให้ท้องถิ่น ชุมชน และภาคส่วนต่างๆ เข้ามามีส่วนร่วมในการจัดการความเสี่ยงจากสาธารณภัยนำไปสู่การพัฒนา ที่ยั่งยืน รวมทั้งเพื่อเป็นการพัฒนาศักยภาพสังคมและท้องถิ่นเพื่อมุ่งเข้าสู่ “การรู้รับ – ปรับตัว – ฟื้นเร็วทั่ว – อย่างยั่งยืน” (Resilience) ประกอบด้วย 4 ยุทธศาสตร์ ได้แก่

ยุทธศาสตร์ที่ 1 การมุ่งเน้นการลดความเสี่ยงจากสาธารณภัย

ยุทธศาสตร์ที่ 2 การบูรณาการการจัดการในภาวะฉุกเฉิน

ยุทธศาสตร์ที่ 3 การเพิ่มประสิทธิภาพการฟื้นฟูอย่างยั่งยืน

ยุทธศาสตร์ที่ 4 การส่งเสริมความร่วมมือระหว่างประเทศในการจัดการความเสี่ยงจากสาธารณภัย

**ยุทธศาสตร์ที่ 1 การมุ่งเน้นการลดความเสี่ยงจากสาธารณภัย**

เป็นการลดโอกาสที่จะได้รับผลกระทบจากสาธารณภัยอย่างเป็นระบบ โดยการวิเคราะห์และ จัดการกับปัจจัยที่เป็นสาเหตุและผลกระทบของสาธารณภัย เพื่อลดความล่อแหลม ลดปัจจัยที่ทำให้เกิดความเปราะบาง และเพิ่มศักยภาพของบุคคล ชุมชน และสังคมให้เข้มแข็งในการจัดการปัญหาในปัจจุบัน รวมถึงป้องกัน ความเสียหายที่อาจเกิดขึ้นในอนาคต

**ยุทธศาสตร์ที่ 2 การบูรณาการการจัดการในภาวะฉุกเฉิน**

เป็นการเผชิญเหตุและจัดการสาธารณภัยในภาวะฉุกเฉินให้เป็นไปอย่างมีมาตรฐาน โดยการจัดระบบ การจัดการทรัพยากรและภารกิจความรับผิดชอบ เพื่อเผชิญเหตุการณ์ฉุกเฉินที่เกิดขึ้นทุกรูปแบบ ได้อย่างมีประสิทธิภาพ รวมถึงลดความสูญเสียที่จะมีต่อชีวิตและทรัพย์สินของประชาชน ทรัพยากรสภาพแวดล้อม สังคม และประเทศ ให้มีผลกระทบน้อยที่สุด

**ยุทธศาสตร์ที่ 3 การเพิ่มประสิทธิภาพการฟื้นฟูอย่างยั่งยืน**

เป็นการปรับสภาพระบบสาธารณูปโภค การดำรงชีวิต และสภาวะวิถีความเป็นอยู่ของชุมชนที่ประสบภัยให้กลับสู่สภาวะปกติ หรือพัฒนาให้ดีกว่าและปลอดภัยกว่าเดิม (Build Back Better and Safer)ตามความเหมาะสม โดยการนำปัจจัยในการลดความเสี่ยงจากสาธารณภัยมาดำเนินการฟื้นฟู ซึ่งหมายรวมถึงการซ่อมสร้าง (reconstruction) และการฟื้นสภาพ (rehabilitation)

**ยุทธศาสตร์ที่ 4 การส่งเสริมความร่วมมือระหว่างประเทศในการจัดการความเสี่ยงจากสาธารณภัย**

เป็นการพัฒนาศักยภาพการจัดการความเสี่ยงจากสาธารณภัยของประเทศให้ได้มาตรฐานตามหลักสากล โดยการจัดระบบและกลไกในการประสานความร่วมมือระหว่างประเทศให้มีประสิทธิภาพ ซึ่งการจัดการ ความเสี่ยงจากสาธารณภัยของประเทศจำเป็นต้องได้รับความร่วมมือจากทุกภาคส่วน ทั้งในประเทศและต่างประเทศ โดยคำนึงถึงระเบียบ กฎหมาย แนวทางปฏิบัติ การให้ความช่วยเหลือด้านมนุษยธรรมและประเพณีปฏิบัติให้สอดคล้องกับกรอบความร่วมมือระหว่างประเทศเป็นสำคัญ

แผนปฏิบัติการในการป้องกันและบรรเทาสาธารณภัย องค์การบริหารส่วนตำบลโนนเพ็ด พ.ศ. 2561 ฉบับนี้ มุ่งตอบสนองต่อยุทธศาสตร์การจัดการความเสี่ยงจากสาธารณภัยเพื่อสร้างความเชื่อมั่นและความปลอดภัย ในชีวิตและทรัพย์สินของประชาชนและของรัฐ โดยชุมชนมีบทบาทสำคัญเป็นอย่างมากในการเตรียมความพร้อมและลดความเสี่ยงจากสาธารณภัย หากได้รับการพัฒนาศักยภาพรวมทั้งมีภูมิปัญญาท้องถิ่นก็จะสามารถทำให้ชุมชนของตนมีความปลอดภัยจากสาธารณภัย โดยการมีส่วนร่วมของคนหลากหลายกลุ่มในชุมชน

**2.4 งบประมาณในการจัดการความเสี่ยงจากสาธารณภัย**

งบประมาณในการจัดการความเสี่ยงจากสาธารณภัยขององค์การบริหารส่วนตำบลโนนเพ็ดมีที่มาจาก 2 แหล่งงบประมาณ ได้แก่

(1) งบประมาณรายจ่ายประจำปี องค์การบริหารส่วนตำบลโนนเพ็ด (โครงการที่ใช้งบประมาณขององค์กรปกครองส่วนท้องถิ่น)

(2) งบประมาณอื่นๆ (งบกลางขององค์การบริหารส่วนตำบลโนนเพ็ด)

**2.4.1 ภาวะปกติ**

(1) องค์การบริหารส่วนตำบลโนนเพ็ด จัดทำกรอบการจัดสรรงบประมาณรายจ่ายประจำปีงบประมาณ พ.ศ. 2561 องค์การบริหารส่วนตำบลโนนเพ็ด โดยกำหนดให้มีรายละเอียด ดังนี้

- แผนและขั้นตอนของ องค์การบริหารส่วนตำบลโนนเพ็ด ในการจัดการให้มีเครื่องหมายสัญญาณหรือสิ่งอื่นในการแจ้งให้ประชาชนได้ทราบถึงการเกิดหรือจะเกิดสาธารณภัย

- แผนและขั้นตอนในการจัดหาวัสดุอุปกรณ์ เครื่องมือเครื่องใช้ และยานพาหนะ เพื่อใช้ในการป้องกันและบรรเทาสาธารณภัยของ องค์การบริหารส่วนตำบลโนนเพ็ด

(2) องค์การบริหารส่วนตำบลโนนเพ็ด ตั้งงบกลาง ให้เพียงพอต่อการเผชิญเหตุสาธารณภัยที่อาจจะเกิดขึ้น

**2.4.2 ภาวะฉุกเฉิน (เมื่อเกิดหรือคาดว่าจะเกิดสาธารณภัย)**

องค์การบริหารส่วนตำบลโนนเพ็ด นำเงินงบประมาณของหน่วยงานที่ได้เตรียมไว้ ไปใช้จ่ายเพื่อบรรเทา/ช่วยเหลือความเดือดร้อนของประชาชนที่ประสบสาธารณภัยเป็นลำดับแรก ทั้งนี้ หากงบประมาณไม่เพียงพอ ให้โอนเงินงบประมาณเหลือจ่าย หรืองบประมาณในแผนงาน/โครงการอื่นที่ยังไม่มีความจำเป็นเร่งด่วนที่ต้องใช้จ่าย ไปตั้งเป็นงบประมาณสำหรับจ่ายเพิ่มเติมได้ ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติม และหลักเกณฑ์ว่าด้วยการตั้งงบประมาณ เพื่อการช่วยเหลือประชาชนตามอำนาจหน้าที่ขององค์การบริหารส่วนจังหวัด เทศบาล และองค์การบริหารส่วนตำบล พ.ศ. 2543

**งบประมาณรายจ่ายประจำปี**

**งบประมาณอื่นๆ**

**งบประมาณเหลือจ่าย/งบประมาณแผนงานโครงการอื่นที่ยังไม่มี ความจำเป็นไปตั้งเป็นงบประมาณสำหรับจ่ายเพิ่มเติม**

**งบกลางประเภทเงินสำรองจ่าย**

**งบประมาณขององค์กรปกครองส่วนท้องถิ่น**

**ในการจัดการความเสี่ยงจากสาธารณภัย**

**แผนภาพที่ 2-1 : แหล่งงบประมาณในการจัดการความเสี่ยงจากสาธารณภัยขององค์การบริหารส่วนตำบลโนนเพ็ด**

**2.5 องค์กรปฏิบัติในการป้องกันและบรรเทาสาธารณภัย องค์การบริหารส่วนตำบลโนนเพ็ด**

ในการดำเนินการป้องกันและบรรเทาสาธารณภัย และการจัดการความเสี่ยงจากสาธารณภัย ใน องค์การบริหารส่วนตำบลโนนเพ็ด จะมีองค์กรที่เกี่ยวข้องในการอำนวยการ ควบคุม สั่งการ และประสานการปฏิบัติตั้งแต่ระดับประเทศ ซึ่งกองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด ต้องมีการเชื่อมโยงและรับนโยบายแผนงานแนวทางมาดำเนินการ รวมทั้งการประสานกับหน่วยงานบริหารจัดการสาธารณภัยในระดับอำเภอ และระดับจังหวัดด้วย

**2.5.1 ระดับนโยบาย**

**(1) คณะกรรมการป้องกันและบรรเทาสาธารณภัยแห่งชาติ (กปภ.ช.)**

มีหน้าที่กำหนดนโยบายการป้องกันและบรรเทาสาธารณภัยแห่งชาติ บูรณาการพัฒนาระบบการป้องกันและบรรเทาสาธารณภัย ระหว่างหน่วยงานของรัฐและหน่วยงานภาคเอกชนให้มีประสิทธิภาพ โดยมีองค์ประกอบและอำนาจหน้าที่ตามที่ระบุในมาตรา 6 และมาตรา 7 แห่งพระราชบัญญัติป้องกันและบรรเทาสาธารณภัยแห่งชาติ พ.ศ. 2550

**(2) คณะกรรมการป้องกันอุบัติภัยแห่งชาติ (กปอ.)**

มีหน้าที่เสนอนโยบายเกี่ยวกับการป้องกันอุบัติภัยของประเทศและเสนอแนะแนวทางปฏิบัติและประสานงานระหว่างหน่วยงานของรัฐ โดยมีองค์ประกอบ และอำนาจหน้าที่ตามระเบียบสำนักนายกรัฐมนตรีว่าด้วยการป้องกันอุบัติภัยแห่งชาติ พ.ศ. 2538 และที่แก้ไขเพิ่มเติม

**(๓) คณะกรรมการจัดทำแผนการป้องกันและบรรเทาสาธารณภัยจังหวัด**

มีหน้าที่จัดทำแผนการป้องกันและบรรเทาสาธารณภัยจังหวัดเสนอต่อผู้ว่าราชการจังหวัดเพื่อประกาศใช้ต่อไป โดยมีองค์ประกอบและอำนาจหน้าที่ตามที่ระบุในมาตรา 17 แห่งพระราชบัญญัติป้องกันและบรรเทาสาธารณภัย พ.ศ. 2550

**2.5.2 ระดับปฏิบัติ**

**(1) กองบัญชาการป้องกันและบรรเทาสาธารณภัยแห่งชาติ (บกปภ.ช.)**

ทำหน้าที่บังคับบัญชา อำนวยการ ควบคุม กำกับ ดูแล และประสานการปฏิบัติการป้องกันและบรรเทาสาธารณภัยของกองอำนวยการป้องกันและบรรเทาสาธารณภัยแต่ละระดับ โดยมีรัฐมนตรีว่าการกระทรวงมหาดไทย เป็นผู้บัญชาการป้องกันและบรรเทาสาธารณภัยแห่งชาติ และปลัดกระทรวงมหาดไทยเป็นรองผู้บัญชาการป้องกันและบรรเทาสาธารณภัยแห่งชาติ

ในกรณีการจัดการสาธารณภัยขนาดใหญ่ (ระดับ 3) มีรัฐมนตรีว่าการกระทรวงมหาดไทย และกรณีการจัดการสาธารณภัยร้ายแรงอย่างยิ่ง (ระดับ 4) มีนายกรัฐมนตรีหรือรองนายกรัฐมนตรีที่ได้รับมอบหมาย เป็นผู้ควบคุม สั่งการ และบัญชาการ

**(2) กองอำนวยการป้องกันและบรรเทาสาธารณภัยกลาง (กอปภ.ก.)**

ให้กรมป้องกันและบรรเทาสาธารณภัย จัดตั้งกองอำนวยการป้องกันและบรรเทาสาธารณภัยกลาง โดยมีอธิบดีกรมป้องกันและบรรเทาสาธารณภัยในฐานะผู้อำนวยการกลาง เป็นผู้อำนวยการ มีความรับผิดชอบ ดังนี้

(2.1) ภาวะปกติ ประสานงาน และบูรณาการข้อมูลและการปฏิบัติการของหน่วยงานที่เกี่ยวข้อง ทั้งในส่วนของสรรพกำลัง เครื่องมืออุปกรณ์ แผนปฏิบัติการ เพื่อเตรียมความพร้อม ในการป้องกันและแก้ไขปัญหาสาธารณภัยทั้งระบบ

(2.2) ภาวะใกล้เกิดภัย เตรียมการเผชิญเหตุ ติดตามและเฝ้าระวังสถานการณ์ รวมถึงวิเคราะห์ข้อมูลที่เกี่ยวข้อง ประเมินสถานการณ์ และแจ้งเตือนภัย พร้อมทั้งรายงานและเสนอความเห็นต่อผู้บัญชาการ

ป้องกันและบรรเทาสาธารณภัยแห่งชาติหรือนายกรัฐมนตรีตามแต่ระดับการจัดการสาธารณภัยเพื่อตัดสินใจในการรับมือกับสาธารณภัยที่จะเกิดขึ้น โดยเรียกหน่วยงานที่เกี่ยวข้องเพื่อเป็นการประกอบกำลังในการเริ่มปฏิบัติการ

(2.3) ภาวะเกิดภัย อำนวยการและบูรณการประสานการปฏิบัติ ในกรณีการจัดการสาธารณภัยขนาดเล็ก (ระดับ 1) และขนาดกลาง (ระดับ 2) ให้กองอำนวยการป้องกันและบรรเทาสาธารณภัยกลางรับผิดชอบในการอำนวยการ ประเมินสถานการณ์ และสนับสนุนกองอำนวยการป้องกันและบรรเทาสาธารณภัยแต่ละระดับ รวมทั้งติดตามและเฝ้าระวังสถานการณ์ วิเคราะห์และประเมินสถานการณ์ รายงานสถานการณ์และแจ้งเตือน พร้อมทั้งเสนอความคิดเห็นต่อผู้บัญชาการป้องกันและบรรเทาสาธารณภัยแห่งชาติ เพื่อตัดสินใจยกระดับในกรณีการจัดการสาธารณภัยขนาดใหญ่ (ระดับ 3) และนายกรัฐมนตรีหรือรองนายกรัฐมนตรี ที่นายกรัฐมนตรีมอบหมาย ในกรณีการจัดการสาธารณภัยร้ายแรงอย่างยิ่ง (ระดับ 4)

ทั้งนี้ ให้กองอำนวยการป้องกันและบรรเทาสาธารณภัยกลาง ทำหน้าที่เป็นส่วนหนึ่งในศูนย์ประสานการปฏิบัติของกองบัญชาการป้องกันและบรรเทาสาธารณภัยแห่งชาติ ในกรณียกระดับเป็น การจัดการสาธารณภัยขนาดใหญ่ (ระดับ 3) และขนาดร้ายแรงอย่างยิ่ง (ระดับ 4)

**(3) กองอำนวยการป้องกันและบรรเทาสาธารณภัยจังหวัด (กอปภ.จ.)**

ทำหน้าที่อำนวยการ ควบคุม สนับสนุน และประสานการปฏิบัติการป้องกันและบรรเทาสาธารณภัยในพื้นที่จังหวัดที่รับผิดชอบ โดยมีผู้ว่าราชการจังหวัด เป็นผู้อำนวยการ รองผู้ว่าราชการจังหวัดที่ผู้ว่าราชการจังหวัดมอบหมาย และนายกองค์การบริหารส่วนจังหวัด เป็นรองผู้อำนวยการ

**(4) กองอำนวยการป้องกันและบรรเทาสาธารณภัยอำเภอ (กอปภ.อ.)**

ทำหน้าที่อำนวยการ ควบคุม สนับสนุน และประสานการปฏิบัติกับองค์กรปกครองส่วนท้องถิ่นในเขตพื้นที่รับผิดชอบในการป้องกันและบรรเทาสาธารณภัย และปฏิบัติงานตามที่ผู้ว่าราชการจังหวัดหรือกองอำนวยการป้องกันและบรรเทาสาธารณภัยจังหวัดมอบหมาย โดยมีนายอำเภอ เป็นผู้อำนวยการ

**(5) กองอำนวยการป้องกันและบรรเทาสาธารณภัยองค์กรปกครองส่วนท้องถิ่นแห่งพื้นที่**

**กองอำนวยการป้องกันและบรรเทาสาธารณภัยองค์การบริหารส่วนตำบล (กอปภ.อบต.)** ทำหน้าที่อำนวยการ ควบคุม ปฏิบัติการป้องกันและบรรเทาสาธารณภัย และเผชิญเหตุ เมื่อเกิดสาธารณภัยขึ้น พร้อมทั้งจัดทำแผนปฏิบัติการในการป้องกันและบรรเทาสาธารณภัยองค์การบริหารส่วนตำบล ให้สอดคล้องและเชื่อมโยงกับแผนการป้องกันและบรรเทาสาธารณภัยจังหวัด และแผนการป้องกันและบรรเทาสาธารณภัยอำเภอ รวมถึงมีหน้าที่ช่วยเหลือผู้อำนวยการจังหวัดและผู้อำนวยการอำเภอ ตามที่ได้รับมอบหมาย พร้อมทั้งสนับสนุนการป้องกันและบรรเทาสาธารณภัยให้องค์กรปกครองส่วนท้องถิ่น องค์การบริหารส่วนตำบลประทาย เทศบาลตำบลประทาย องค์การบริหารส่วนตำบลบ้านไร่ องค์การบริหารส่วนตำบลโนนเพ็ด องค์การบริหารส่วนตำบลบ่อกระดาน หรือเขตพื้นที่อื่นเมื่อได้รับการร้องขอ โดยมีนายกองค์การบริหารส่วนตำบล เป็นผู้อำนวยการ

**การจัดการในภาวะฉุกเฉิน** (รายละเอียดการปฏิบัติปรากฏตามบทที่ 4 การปฏิบัติขณะเกิดภัย)

เมื่อเกิดหรือคาดว่าจะเกิดสาธารณภัยขึ้นในพื้นที่ ให้กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด จัดตั้งศูนย์ปฏิบัติการฉุกเฉินท้องถิ่น ขึ้น โดยมีผู้อำนวยการท้องถิ่นเป็นผู้ควบคุมและสั่งการ เพื่อทำหน้าที่จัดการสาธารณภัยที่เกิดขึ้นจนกว่าสถานการณ์จะกลับเข้าสู่ภาวะปกติ พร้อมทั้งประสานกับส่วนราชการและหน่วยงานที่เกี่ยวข้องในพื้นที่ที่รับผิดชอบ และประสานความร่วมมือกับทุกภาคส่วนในการจัดการสาธารณภัยในพื้นที่ พร้อมทั้งให้รายงานผู้อำนวยการอำเภอในเขตพื้นที่ (นายอำเภอประทาย) ทราบทันที

หากประเมินสถานการณ์สาธารณภัยและเกินขีดความสามารถของทรัพยากรขององค์กรปกครองส่วนท้องถิ่นในการเข้าจัดการกับสาธารณภัยให้ยุติโดยเร็วแล้วและไม่สามารถควบคุมสถานการณ์สาธารณภัยได้โดยลำพัง ให้รายงานให้ผู้อำนวยการอำเภอทราบและขอรับการสนับสนุนจากกองอำนวยการป้องกันและบรรเทาสาธารณภัยองค์กรปกครองส่วนท้องถิ่นติดต่อหรือใกล้เคียง และหรือ กองอำนวยการป้องกันและบรรเทาสาธารณภัยอำเภอ

**นายกรัฐมนตรี**

**กรณีเกิดสาธารณภัยร้ายแรงอย่างยิ่ง**

**กองบัญชาการป้องกันและบรรเทาสาธารณภัยแห่งชาติ (บกปภ.ช.)**

**ผู้บัญชาการป้องกันและบรรเทาสาธารณภัยแห่งชาติ**

**(รัฐมนตรีว่าการกระทรวงมหาดไทย)**

**รองผู้บัญชาการป้องกันและบรรเทาสาธารณภัยแห่งชาติ**

**(ปลัดกระทรวงมหาดไทย) **

**กองอำนวยการป้องกันและบรรเทาสาธารณภัยกลาง (กอปภ.ก.)**

**ผู้อำนวยการกลาง**

**(อธิบดีกรมป้องกันและบรรเทาสาธารณภัย)**

**กองอำนวยการป้องกันและบรรเทาสาธารณภัย**

**จังหวัด (กอปภ.จ.)**

**ผู้อำนวยการจังหวัด**

**(ผู้ว่าราชการจังหวัด)**

**รองผู้อำนวยการจังหวัด**

**(นายกองค์การบริหารส่วนจังหวัด)**

**กองอำนวยการป้องกันและบรรเทาสาธารณภัย**

**อำเภอ** **(กอปภ.อ.)**

**ผู้อำนวยการอำเภอ**

**(นายอำเภอ)**

**กองอำนวยการป้องกันและบรรเทาสาธารณภัย**

**องค์การบริหารส่วนตำบล (กอปภ.อบต.)**

**ผู้อำนวยการท้องถิ่น**

**(นายกองค์การบริหารส่วนตำบล)**

**ผู้ช่วยผู้อำนวยการท้องถิ่น**

**(ปลัดองค์การบริหารส่วนตำบล)**

**แผนภาพที่ 2-2 : กลไกการจัดการความเสี่ยงจากสาธารณภัยของประเทศไทย**

**2.6 การจัดตั้งศูนย์ปฏิบัติการฉุกเฉิน**องค์การบริหารส่วนตำบลโนนเพ็ด **(เมื่อเกิดหรือคาดว่าจะเกิดสาธารณภัย)**

**บทบาทภารกิจ**

เมื่อเกิดหรือคาดว่าจะเกิดสาธารณภัยให้กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด **จัดตั้งศูนย์ปฏิบัติการฉุกเฉิน**  เพื่อทำหน้าที่จัดการสาธารณภัยที่เกิดขึ้นจนกว่าสถานการณ์จะกลับเข้าสู่ภาวะปกติ พร้อมทั้งประสานกับส่วนราชการและหน่วยงานที่เกี่ยวข้องในพื้นที่ ที่รับผิดชอบ และประสานความร่วมมือกับทุกภาคส่วนในการจัดการสาธารณภัยทุกขั้นตอน หากในกรณีไม่สามารถควบคุมสถานการณ์สาธารณภัยตามขีดความสามารถโดยลำพัง ให้ขอรับการสนับสนุนจากกองอำนวยการป้องกันและบรรเทาสาธารณภัยในเขตพื้นที่ติดต่อหรือใกล้เคียง และหรือกองอำนวยการป้องกันและบรรเทาสาธารณภัยอำเภอ โดยมีผู้อำนวยการท้องถิ่น เป็นผู้ควบคุมและสั่งการ

**การจัดการสาธารณภัยระดับ 1**

**ภาวะปกติ** **ภาวะฉุกเฉิน**

**(ไม่เกิดสาธารณภัย) (เมื่อเกิดหรือคาดว่าจะเกิดสาธารณภัย)**

จัดตั้ง

**ศูนย์ปฏิบัติการฉุกเฉิน**

องค์การบริหารส่วนตำบลโนนเพ็ด

**กองอำนวยการป้องกันและบรรเทาสาธารณภัย**

องค์การบริหารส่วนตำบลโนนเพ็ด

**ผู้อำนวยการท้องถิ่น**

นายกองค์การบริหารส่วนตำบลโนนเพ็ด

**ผู้อำนวยการท้องถิ่น**

นายกองค์การบริหารส่วนตำบลโนนเพ็ด

**แผนภาพที่ 2-3 : องค์กรปฏิบัติในการจัดการสาธารณภัยขององค์กรปกครองส่วนท้องถิ่น**

**2.7 การปฏิบัติร่วมกับหน่วยงานที่เกี่ยวข้อง**

**2.7.1 การปฏิบัติร่วมกับอำเภอและจังหวัด**

(1) จัดเจ้าหน้าที่ประสานอำเภอและจังหวัด ในช่วงระยะขณะเกิดภัย พร้อมทั้งรายงานสถานการณ์สาธารณภัยที่เกิดขึ้นตามข้อเท็จจริงเป็นระยะๆ

(2) กรณีสถานการณ์สาธารณภัยมีความรุนแรงให้ประสานขอกำลังสนับสนุนจากกองอำนวยการป้องกันและบรรเทาสาธารณภัยอำเภอ/จังหวัด ตามลำดับ

**2.7.2 การปฏิบัติร่วมกับองค์กรปกครองส่วนท้องถิ่นข้างเคียง**

(1) เมื่อเกิดสาธารณภัยขึ้นในเขตพื้นที่ขององค์การบริหารส่วนตำบลโนนเพ็ด และสาธารณ-ภัยมีความรุนแรงขยายเป็นวงกว้าง ให้ผู้อำนวยการท้องถิ่น องค์การบริหารส่วนตำบลโนนเพ็ดรายงานผู้อำนวยการอำเภอ พร้อมทั้งประสานกองอำนวยการป้องกันและบรรเทาสาธารณภัย องค์การบริหารส่วนตำบลวังไม้แดง เทศบาลตำบลประทาย องค์การบริหารส่วนตำบลหันห้วยทราย องค์การบริหารส่วนตำบลเมืองโดน องค์การบริหารส่วนตำบลประทาย องค์การบริหารส่วนตำบลทุ่งสว่าง องค์การบริหารส่วนตำบลโคกกลาง องค์การบริหารส่วนตำบลนางรำ องค์การบริหารส่วนตำบลตลาดไทร องค์การบริหารส่วนตำบลหนองพลวง องค์การบริหารส่วนตำบลหนองค่าย องค์การบริหารส่วนตำบลกระทุ่มราย องค์การบริหารส่วนตำบลดอนมัน ให้สนับสนุนการป้องกันและบรรเทาสาธารณภัยที่เกิดขึ้น

(3) เมื่อเกิดสาธารณภัยขึ้นในเขตพื้นที่ของ องค์การบริหารส่วนตำบลวังไม้แดง เทศบาลตำบลประทาย องค์การบริหารส่วนตำบลหันห้วยทราย องค์การบริหารส่วนตำบลเมืองโดน องค์การบริหารส่วนตำบลประทาย องค์การบริหารส่วนตำบลทุ่งสว่าง องค์การบริหารส่วนตำบลโคกกลาง องค์การบริหารส่วนตำบลนางรำ องค์การบริหารส่วนตำบลตลาดไทร องค์การบริหารส่วนตำบลหนองพลวง องค์การบริหารส่วนตำบลหนองค่าย องค์การบริหารส่วนตำบลกระทุ่มราย องค์การบริหารส่วนตำบลดอนมัน ให้ผู้อำนวยการท้องถิ่น องค์การบริหารส่วนตำบลโนนเพ็ด ให้การสนับสนุนการป้องกันและบรรเทาสาธารณภัยที่เกิดขึ้น เพื่อเป็นการบูรณาการและการประสานการปฏิบัติงานร่วมกัน

**2.7.3 การปฏิบัติร่วมกับหน่วยทหารในพื้นที่**

ในการปฏิบัติการป้องกันและบรรเทาสาธารณภัยร่วมระหว่างพลเรือนกับทหารนั้น จะต้องมีการประสานงานกันอย่างใกล้ชิด เพื่อเป็นการสนับสนุนการจัดการสาธารณภัยของกองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด และศูนย์ปฏิบัติการฉุกเฉินท้องถิ่น องค์การบริหารส่วนตำบลโนนเพ็ด กับหน่วยงานทหารในพื้นที่จังหวัดนครราชสีมา ทั้งนี้ ฝ่ายทหารอาจพิจารณาจัดตั้งศูนย์ประสานงานหรือศูนย์ปฏิบัติงานร่วมระหว่างพลเรือนกับทหาร ขึ้นอยู่กับระดับของหน่วยและสถานการณ์สาธารณภัยนั้นๆ โดยมีแนวทางปฏิบัติสอดคล้องกับแผนการป้องกันและบรรเทาสาธารณภัยกระทรวงกลาโหม แผนการป้องกันและบรรเทาสาธารณภัยจังหวัดนครราชสีมา พ.ศ. 2558 และข้อตกลงว่าด้วยการป้องกันและบรรเทาสาธารณภัย ระหว่างผู้อำนวยการจังหวัดกับหน่วยงานทหารในพื้นที่ ทั้งนี้รายละเอียดการแบ่งมอบพื้นที่ในการช่วยเหลือ ผู้ประสบภัยพิบัติของหน่วยทหารปรากฏตามแผนบรรเทาสาธารณภัยกระทรวงกลาโหม

**2.7.4 การปฏิบัติร่วมกับภาคประชาสังคม เอกชน และองค์การสาธารณกุศล**

กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด เป็นศูนย์กลางในการประสานการปฏิบัติในเขตรับผิดชอบตลอด 24 ชั่วโมง เพื่อให้สามารถติดต่อประสานงาน สั่งการ รายงาน การปฏิบัติ และสถานการณ์ระหว่างทุกหน่วยงานที่เกี่ยวข้องได้อย่างต่อเนื่อง รวดเร็ว และเชื่อถือได้ โดยมีแนวทางปฏิบัติ ดังนี้

(1) จัดเจ้าหน้าที่ประสานงานกับศูนย์ปฏิบัติการฉุกเฉิน องค์การบริหารส่วนตำบลโนนเพ็ด (กรณีเกิดสาธารณภัย) เพื่อร่วมปฏิบัติการป้องกันและบรรเทาสาธารณภัย และการช่วยเหลือสงเคราะห์ผู้ประสบภัย ให้เป็นไปอย่างมีเอกภาพ

(2) จัดทำแผนประสานงานกับองค์การสาธารณกุศล และให้องค์การสาธารณกุศลในจังหวัดจัดเจ้าหน้าที่ประสานงานกับ องค์การบริหารส่วนตำบลโนนเพ็ด ตลอด 24 ชั่วโมง พร้อมอุปกรณ์และบุคลากรที่สามารถปฏิบัติภารกิจได้

(3) องค์การบริหารส่วนตำบลโนนเพ็ด และโรงพยาบาลส่งเสริมสุขภาพประจำตำบล ร่วมกับองค์การ สาธารณกุศลจัดทำแนวทางปฏิบัติในการสนับสนุนทรัพยากร เจ้าหน้าที่ อุปกรณ์ และเครื่องมือ เพื่อการปฏิบัติงานขององค์กรปฏิบัติในการจัดการสาธารณภัยแต่ละระดับ

(4) กรณีที่เมื่อเกิดสาธารณภัยขึ้น ถ้าองค์การสาธารณกุศลไปถึงพื้นที่ประสบภัยก่อน เจ้าหน้าที่ผู้รับผิดชอบ ให้กั้นเขตพื้นที่อันตรายและกันไม่ให้ผู้ที่ไม่เกี่ยวข้องเข้าไปยังพื้นที่อันตราย พร้อมทั้ง แจ้งหน่วยงานหรือเจ้าหน้าที่ผู้รับผิดชอบโดยทันที เพื่อดำเนินการควบคุมสถานการณ์สาธารณภัย

(5) กรณีที่ได้รับการประสานจาก องค์การบริหารส่วนตำบลโนนเพ็ด หรือหน่วยงานที่รับผิดชอบ เช่น ตำรวจ เทศบาล เป็นต้น ให้องค์การสาธารณกุศลจัดชุดเคลื่อนที่เร็วออกไปยังที่เกิดเหตุ และให้รายงานตัว ที่ศูนย์ปฏิบัติการฉุกเฉิน องค์การบริหารส่วนตำบลโนนเพ็ด หรือผู้อำนวยการท้องถิ่น เพื่อรับมอบหมายภารกิจในการปฏิบัติการ

(6) กรณีหลังเกิดสาธารณภัย ให้องค์การสาธารณกุศล องค์กรเอกชน ช่วยเหลือ เจ้าหน้าที่หรือหน่วยงานที่เกี่ยวข้องในการรักษาความปลอดภัยในสถานที่เกิดเหตุ และพื้นที่รองรับการอพยพ ประสานหน่วยแพทย์และพยาบาล อีกทั้งให้การรักษาพยาบาลเบื้องต้นแก่ผู้ประสบสาธารณภัย พร้อมทั้งลำเลียงผู้ได้รับบาดเจ็บส่งโรงพยาบาลส่งเสริมสุขภาพประจำตำบล รวมทั้งอพยพช่วยเหลือผู้ประสบสาธารณภัยไปยังที่ปลอดภัยหรือพื้นที่รองรับการอพยพ

**ตารางที่ 2-2 : ภาคประชาสังคมและองค์การสาธารณกุศลในพื้นที่องค์การบริหารส่วนตำบลโนนเพ็ด**

|  |  |  |  |
| --- | --- | --- | --- |
| **ลำดับที่** | **รายนามภาคประชาสังคม**  **และองค์การสาธารณกุศล** | **โทรศัพท์/โทรสาร** | **รายชื่อผู้ประสานงาน** |
| ๑. | กิ่งกาชาดอำเภอประทาย | 0-4447-9161 |  |

**บทที่ 3**

**การปฏิบัติก่อนเกิดภัย**

**3.1 การลดความเสี่ยงจากสาธารณภัย**

แผนปฏิบัติการในการป้องกันและบรรเทาสาธารณภัยของ องค์การบริหารส่วนตำบลโนนเพ็ด ฉบับนี้ มุ่งดำเนินงานตอบสนองต่อยุทธศาสตร์การจัดการความเสี่ยงจากสาธารณภัยตามแผนการป้องกันและบรรเทาสาธารณภัยแห่งชาติ พ.ศ. 2558 ให้บรรลุผลสำเร็จในทางปฏิบัติ โดยมีเป้าหมายสำคัญในการลดความเสี่ยงจากสาธารณภัย เพื่อสร้างความเชื่อมั่น ความปลอดภัย ในชีวิตและทรัพย์สินของประชาชนในพื้นที่ ตามแนวทางในการดำเนินงานด้านการป้องกัน บรรเทา การลดผลกระทบจากสาธารณภัย และการเตรียมความพร้อม ดังนี้

**ยุทธศาสตร์การมุ่งเน้นการลดความเสี่ยงจากสาธารณภัย** เป็นการลดโอกาสที่จะได้รับผลกระทบทางลบจากสาธารณภัยอย่างเป็นระบบ โดยการวิเคราะห์และการบริหารจัดการปัจจัยที่เป็นสาเหตุและผลกระทบของสาธารณภัย เพื่อกำหนดนโยบาย มาตรการ หรือกิจกรรมต่างๆ ให้สามารถลดความล่อแหลม ลดปัจจัยที่ทำให้เกิดความเปราะบาง และเพิ่มศักยภาพของบุคคล ชุมชน และสังคมให้เข้มแข็งในการจัดการปัญหา โดยมีเป้าหมายในการลดความเสี่ยงที่มีอยู่ในชุมชนและสังคมในปัจจุบัน รวมถึงป้องกันความเสียหาย ที่อาจเกิดขึ้นในอนาคต

**3.2 การประเมินความเสี่ยงจากสาธารณภัย**

**3.2.1 นิยามความเสี่ยง**

**ความเสี่ยงจากสาธารณภัย (Disaster Risk)** หมายถึง โอกาสที่สาธารณภัย ทำให้เกิดความสูญเสียต่อชีวิต ร่างกาย ทรัพย์สิน ความเป็นอยู่ และภาคบริการต่างๆ ในชุมชนใดชุมชนหนึ่ง ณ ห้วงเวลาใดเวลาหนึ่งในอนาคต ซึ่งสามารถแทนด้วยสมการแสดงความสัมพันธ์ของปัจจัยที่เกี่ยวข้องกับ ความเสี่ยง ได้แก่ ภัย ความล่อแหลม ความเปราะบาง และศักยภาพ ดังนี้

**ความเสี่ยง (Risk) = ภัย (Hazard) x ความล่อแหลม (Exposure) x ความเปราะบาง (Vulnerability)**

**ศักยภาพ (Capacity)**

**การวิเคราะห์ความเสี่ยง, การประเมินความเสี่ยง** (Risk Assessment) หมายถึง กระบวนการกำหนดลักษณะ ขนาด หรือขอบเขตของความเสี่ยงโดยการวิเคราะห์ภัยที่เกิดขึ้นและประเมินสภาวะการเปิดรับต่อความเสี่ยง (exposure) ความเปราะบาง (Vulnerability) และ ศักยภาพ (Capacity) ในการรับมือของชุมชนที่อาจเป็นอันตรายต่อชีวิตและทรัพย์สิน การดำรงชีวิตและสิ่งแวดล้อม เป็นการวิเคราะห์ความน่าจะเป็นในการเกิดผลกระทบจากภัยในพื้นที่หนึ่ง ๆ มีประโยชน์ในการวางแผนเพื่อจัดการความเสี่ยงอย่างมีระบบ

**ภัย (Hazard)** หมายถึง เหตุการณ์ที่เกิดจากธรรมชาติหรือการกระทำของมนุษย์ที่อาจนำมาซึ่งความสูญเสียต่อชีวิต ทรัพย์สิน ตลอดจนทำให้เกิดผลกระทบทางเศรษฐกิจ สังคม และสิ่งแวดล้อม

**ความล่อแหลม (Exposure)** หมายถึง การที่ผู้คน อาคารบ้านเรือน ทรัพย์สิน ระบบต่างๆ หรือองค์ประกอบใดๆ มีที่ตั้งอยู่ในพื้นที่เสี่ยงและอาจได้รับความเสียหาย

**ความเปราะบาง (Vulnerability)** หมายถึง ปัจจัยหรือสภาวะใดๆ ที่ทำให้ชุมชนหรือสังคมขาดความสามารถในการปกป้องตนเอง ทำให้ไม่สามารถรับมือกับสาธารณภัย หรือไม่สามารถฟื้นฟูได้อย่างรวดเร็วจากความเสียหายอันเกิดจากสาธารณภัย ปัจจัยเหล่านี้มีอยู่ในชุมชนหรือสังคมมานานก่อนเกิดสาธารณภัย และอาจเป็นปัจจัยที่ทำให้ผลกระทบของภัยมีความรุนแรงมากขึ้น

**ศักยภาพ (Capacity)** หมายถึง ความสามารถที่จะกระทำการอย่างใดอย่างหนึ่ง หรือความสามารถที่อาจจะพัฒนาต่อไปให้เป็นประโยชน์มากขึ้น

**3.2.2 ขั้นตอนการประเมินความเสี่ยงจากสาธารณภัย** ประกอบด้วย 7 ขั้นตอน ได้แก่ ขั้นที่ 1 การทำความเข้าใจเหตุการณ์ปัจจุบัน ความต้องการในการประเมินความเสี่ยง และพิจารณาถึงข้อมูลในอดีต ขั้นที่ 2 การประเมินภัย ขั้นที่ 3 การประเมินความล่อแหลม ขั้นที่ 4 การวิเคราะห์ความเปราะบางและศักยภาพ ขั้นที่ 5 การวิเคราะห์ผลกระทบและระดับความเสี่ยง ขั้นที่ 6 การจัดทำข้อมูลความเสี่ยงและแนวทางในการจัดการและลดความเสี่ยง ขั้นที่ 7 การพัฒนาหรือปรับปรุงยุทธศาสตร์และแผนปฏิบัติการในการลดความเสี่ยงจากสาธารณภัย

ให้กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด จัดทีมประเมินความเสี่ยงจากสาธารณภัย เพื่อเข้าสำรวจพื้นที่และจัดเก็บข้อมูลข้อเท็จจริงจากเหตุการณ์สาธารณภัย และเป็นข้อมูลในการวิเคราะห์และประเมินความเสี่ยง รวมทั้งผลกระทบที่อาจจะเกิดขึ้น เพื่อประกอบ การตัดสินใจสั่งการในการรับมือสถานการณ์ภัยที่อาจจะเกิดขึ้น ได้แก่ (1) การกำจัดความเสี่ยง (การป้องกันหรือหลีกเลี่ยง) (2) การแก้ไขปัญหาความเปราะบางและความล่อแหลม (การลดผลกระทบ) (3) การเตรียมความพร้อมรับมือสาธารณภัย และ (4) การถ่ายโอนหรือแบ่งปันความเสี่ยง

ทั้งนี้ ตัวอย่างของทางเลือกในการจัดการความเสี่ยงตามกลยุทธ์ข้างต้น ในกรณี พายุโซนร้อน และอุทกภัย แสดงในตารางที่ 3-1

**ตารางที่ 3-1 : ตัวอย่างของประเภททางเลือกในการจัดการความเสี่ยง กรณี พายุโซนร้อน และอุทกภัย**

| ประเภทของภัย | ประเภททางเลือกในการจัดการภัยพิบัติ | | | |
| --- | --- | --- | --- | --- |
| การป้องกัน/หลีกเลี่ยง | การลดผลกระทบ | การเตรียม  ความพร้อม | การถ่ายโอนหรือแบ่งปันความเสี่ยง |
| วาตภัย อัคคีภัย  อุทกภัยและภัยแล้ง | 1.ประชาสัมพันธ์ให้ประชาชนในพื้นที่ทราบเป็นระยะ | ก่อสร้างคันดินหรือฝายชะลอการไหลของน้ำ และอื่นๆ เป็นแนวกั้นน้ำและชะลอการไหลของน้ำ | การเฝ้าระวัง การพยากรณ์ การเตือนภัยล่วงหน้าสำหรับพายุ การเตือนภัยน้ำท่วม การจัดการและ การวางแผนอพยพ การจัดเตรียมสิ่งของยังชีพการจัดหาอุปกรณ์ในการดำเนินการช่วยเหลือผู้ประสบภัย | ประกันความเสี่ยงอุทกภัย ประกันผลผลิตด้านการเกษตรจากภัยพิบัติ งบประมาณให้ความช่วยเหลือเพื่อการซ่อมซ่อมสร้างของท้องถิ่นเองและจากส่วนราชการต่างๆ |

รายละเอียดเรื่องการประเมินความเสี่ยงจากสาธารณภัยสามารถศึกษาเพิ่มเติมได้ที่ [www.disaster.go.th./หน่วยงานภายใน/กองนโยบายป้องกันและบรรเทาสาธารณภัย/ดาวน์โหลด/ส่วนนโยบายภัยธรรมชาติ](http://www.disaster.go.th./หน่วยงานภายใน/กองนโยบายป้องกันและบรรเทาสาธารณภัย/ดาวน์โหลด/ส่วนนโยบายภัยธรรมชาติ)

**3.3 พื้นที่เสี่ยง ระดับความเสี่ยง และปัจจัยที่ทำให้เกิดความเสี่ยงจากสาธารณภัย**

เมื่อมีการวิเคราะห์ความเสี่ยง หรือการประเมินความเสี่ยงจากสาธารณภัยแล้วจะทำให้ทราบถึงพื้นที่เสี่ยงภัยและปัจจัยที่ทำให้เกิดความเสี่ยงจากสาธารณภัย ซึ่งจะทำให้สามารถกำหนดแนวทางในการลดความเสี่ยงจากสาธารณภัยได้ตรงกับความเสี่ยงที่เกิดขึ้น นำไปสู่การลดความเสี่ยงอย่างยั่งยืน ที่หมู่บ้าน/ชุมชนมีวิธีการ รู้รับ ปรับตัวในการรับมือกับสถานการณ์สาธารณภัยที่อาจจะเกิดขึ้น เช่น การกำหนดกิจกรรม โครงการหรือแผนงานที่กำหนดจากผลการประเมินและวิเคราะห์ความเสี่ยงของพื้นที่หนึ่งๆ เพื่อลดโอกาสในการได้รับผลกระทบ จากสาธารณภัยที่สามารถคาดการณ์ได้ในปัจจุบันและเพื่อป้องกันไม่ให้เกิดความเสี่ยงเพิ่มมากขึ้นในอนาคต

องค์การบริหารส่วนตำบลโนนเพ็ด รับผิดชอบในการป้องกันและบรรเทาสาธารณภัยในเขตตำบลโนนเพ็ด ซึ่งมีหมู่บ้านที่เป็นพื้นที่เสี่ยงภัย และปัจจัยที่เป็นสาเหตุทำให้เกิดความเสี่ยงจากภัยต่างๆ ดังต่อไปนี้

**ตารางที่ 3-2 : ตารางแสดงปัจจัย/สาเหตุที่ทำให้เกิดความเสี่ยงจากสาธารณภัยของ องค์การบริหารส่วนตำบลโนนเพ็ด**

| **ประเภทของภัย** | **ระดับความเสี่ยงภัย** | | | **ปัจจัย/สาเหตุ ที่ทำให้เกิดความเสี่ยงจากสาธารณภัย** | **แผนงาน/โครงการ**  **การลดความเสี่ยง**  **จากสาธารณภัย** |
| --- | --- | --- | --- | --- | --- |
| **เสี่ยงสูง** | **เสี่ยงปานกลาง** | **เสี่ยงต่ำ** |
| อุทกภัย | หมู่ที่ 1,2  ,6,10,11 | หมู่ที่ 3,4,5,7,8  ,9 | หมู่ที่ 7 | - เป็นพื้นที่ราบลุ่มเป็นรูปกระทะ | - ขุดลอกแหล่งน้ำเป็นประจำทุกปี  -สร้างฝายชะลอการไหลของน้ำและเพื่อกักเก็บน้ำ |
| ภัยแล้ง | - |  | หมู่ที่1 - 11 | - พื้นที่ส่วนใหญ่เป็นพื้นที่ทางเกษตร เกษตรกรจึงมีความต้องการใช้น้ำ ในปริมาณมากและต่อเนื่องทั้งปี | - ขุดลอกแหล่งน้ำเป็นประจำทุกปี  - ขุดลอกแหล่งน้ำเดิมเพื่อกักเก็บน้ำไว้ใช้ในฤดูแล้ง |
| วาตภัย | - | หมู่ที่ 1 - 11 | - | - ลักษณะภูมิอากาศโดยทั่วไปอยู่ภายใต้อิทธิพลของลมมรสุม | - มีการประชา  สัมพันธ์ให้มีการปรับปรุงและซ่อมแซมสิ่งปลูกสร้างต่างๆ ให้มีสภาพมั่นคงแข็งแรง สามารถทนต่อลมพายุได้ |
| อัคคีภัย | - | - | หมู่ที่ 1 - 11 | - ประชาชนขาดความตระหนักในการดูแลความปลอดภัยเรื่องการใช้ไฟฟ้า  -ประชาชนเผาหญ้าในพื้นที่ทำการเกษตร  -ประชาชนไม่ทราบถึงแนวทางปฏิบัติที่ถูกต้องเมื่อเกิดอัคคีภัยขึ้น | - มีการฝึกการป้องกันและบรรเทาสาธารณภัยด้านอัคคีภัยเป็นประจำทุกปี และให้ความรู้เกี่ยวกับอัคคีภัยแก่ประชาชน |

**หมายเหตุ** : ตัวอย่างตารางมาตรฐานในการประเมินค่าความเสี่ยง (สูง/ปานกลาง/ต่ำ) ตามภาคผนวก ญ

**3.4 แนวทางปฏิบัติในการลดความเสี่ยงจากสาธารณภัย**

**3.4.1 การป้องกันและลดผลกระทบ** เนื่องจาก องค์การบริหารส่วนตำบลโนนเพ็ด มีพื้นที่เสี่ยงสาธารณภัยที่ส่งผลกระทบ ได้แก่ ภัยจาก อุทกภัย วาตภัย อัคคีภัยและภัยแล้ง จึงให้ความสำคัญกับแนวทางการดำเนินงาน ดังนี้

(1) ด้านโครงสร้าง องค์การบริหารส่วนตำบลโนนเพ็ด ได้พิจารณาโครงสร้างที่สอดคล้องกับสภาพพื้นที่เสี่ยงภัยแล้ว และได้จัดสร้าง (ระบุถึงสิ่งก่อสร้างที่มีอยู่ในพื้นที่ อปท. ที่ใช้ในการป้องกันและบรรเทาสาธารณภัย อาทิ ฝายชะลอน้ำ คันดินกั้นแนวเขตป่าสาธารณะประโยชน์ สระน้ำ คลองส่งน้ำ เส้นทางคมนาคมเพื่อส่งกำลังบำรุง ป้ายสัญญาณ ฯลฯ) ขึ้น เพื่อใช้ในการป้องกันและบรรเทาสาธารณภัยในพื้นที่

(2) ด้านไม่ใช้โครงสร้าง การป้องกันโดยไม่ใช้โครงสร้าง เป็นการใช้นโยบาย กฎระเบียบ การวางแผนและกิจกรรมต่างๆ เพื่อลดความเสี่ยง โดย องค์การบริหารส่วนตำบลโนนเพ็ด ได้มีการดำเนินการ ดังนี้

(2.1) ด้านการบังคับใช้กฎหมายและการมีส่วนร่วมของประชาชนในพื้นที่กับหน่วยงานภาครัฐในการป้องกันไม่ให้เกิดอัคคีภัย เช่น การให้ข้อมูลข่าวสารที่ถูกต้องแก่ประชาชนเกี่ยวกับ สาธารณภัยต่างๆ ที่เกิดจากการกระทำของประชาชนเอง เช่น การเผาตอซังข้าว การเผาใบอ้อย เป็นต้น

(2.2) วิเคราะห์และจัดทำแผนที่เสี่ยงภัยให้เหมาะสมกับพื้นที่ พร้อมทั้งจัดเก็บข้อมูลสถิติภัย และหาปัจจัยที่ทำให้เกิดความเสี่ยงจากสาธารณภัย เพื่อเป็นฐานข้อมูลในการหาแนวทางการลดความเสี่ยงจากสาธารณภัยอย่างเป็นระบบ มุ่งสู่การแก้ไขปัญหาอย่างยั่งยืน

**3.4.2 การเตรียมความพร้อมรับสถานการณ์ภัย**

การเตรียมความพร้อมเป็นการดำเนินการที่เน้นช่วงก่อนเกิดภัยเพื่อให้ประชาชนหรือชุมชน และหน่วยงานที่เกี่ยวข้องมีองค์ความรู้ ขีดความสามารถ และทักษะต่างๆ พร้อมที่จะรับมือกับสาธารณภัย โดย องค์การบริหารส่วนตำบลโนนเพ็ด มีการดำเนินงาน ประกอบด้วย

**(1) การจัดการความเสี่ยงจากภัยพิบัติโดยอาศัยชุมชนเป็นฐาน (CBDRM)**

เป็นการเสริมสร้างศักยภาพโดยเน้นการอาศัยชุมชน/หมู่บ้านเป็นศูนย์กลาง ในการป้องกัน แก้ไข บรรเทา และฟื้นฟูความเสียหายจากสาธารณภัย โดยให้ชุมชนเข้ามามีส่วนร่วมในการวางแผน ตัดสินใจ กำหนดแนวทางการแก้ปัญหาในการจัดการความเสี่ยงจากสาธารณภัย เพื่อลดความเสี่ยงภัยของชุมชนและเพิ่มขีดความสามารถให้คนในชุมชนมีศักยภาพในการระงับบรรเทาภัยได้ด้วยตนเองในระดับหนึ่ง ก่อนที่หน่วยงานภายนอกจะเข้าไปให้ความช่วยเหลือ รวมทั้งเป็นการสร้างภาคีเครือข่ายภาคประชาชน ในรูปแบบอาสาสมัครเพื่อช่วยเหลืองานเจ้าหน้าที่ในขั้นตอนการเตรียมความพร้อม

**(2) การฝึกการป้องกันและบรรเทาสาธารณภัยในพื้นที่**

เป็นเครื่องมือและกิจกรรมในการสร้างความพร้อมและเพิ่มศักยภาพของหน่วยงานและบุคลากร รวมทั้งเป็นการทดสอบการประสานงานและการบูรณาการความร่วมมือ ทำให้ทราบจุดบกพร่องและช่องว่างในการปฏิบัติงานในภาวะฉุกเฉิน เพื่อนำไปสู่การปรับปรุงแผนปฏิบัติการในการป้องกันและบรรเทาสาธารณภัยของ องค์การบริหารส่วนตำบลโนนเพ็ด และแผนเผชิญเหตุสาธารณภัยให้มีความสมบูรณ์มากยิ่งขึ้น ทั้งนี้ การฝึกการป้องกันและบรรเทาสาธารณภัยให้หมายรวมถึงการฝึก การซักซ้อม และการฝึกปฏิบัติตามความเหมาะสมและความจำเป็นของแต่ละหน่วยงานในทุกระดับ โดยกองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด จะมีการประสานและสั่งการอำนวยการให้ชุมชน/หมู่บ้าน ดำเนินการฝึกการป้องกันและบรรเทาสาธารณภัยแบบบูรณาการอย่างสม่ำเสมอ

**(3) การเฝ้าระวังและประเมินสถานการณ์**

(3.1) จัดชุดเฝ้าระวังและติดตามสถานการณ์ เพื่อทำหน้าที่เฝ้าระวังและติดตามสถานการณ์ข้อมูลความเคลื่อนไหวของเหตุการณ์สาธารณภัยที่อาจจะเกิดขึ้นตลอด 24 ชั่วโมง พร้อมทั้งประสานการปฏิบัติกับกองอำนวยการป้องกันและบรรเทาสาธารณภัยข้างเคียง

(3.2) ติดตามการรายงานสภาพอากาศปรากฏการณ์ธรรมชาติ ข้อมูลสถานการณ์ และการแจ้งข่าว การเตือนภัยจากกองอำนวยการป้องกันและบรรเทาสาธารณภัยระดับเหนือขึ้นไป และหน่วยงานที่เกี่ยวข้อง เช่น กรมอุตุนิยมวิทยา กรมชลประทาน กรมทรัพยากรน้ำ กรมอุทกศาสตร์ กรมป้องกันและบรรเทาสาธารณภัย ฯลฯ รวมทั้งสื่อต่างๆ เพื่อรวบรวมข้อมูล วิเคราะห์ เฝ้าระวัง ประเมินแนวโน้มการเกิดภัย

(3.3) จัดทีมประชาสัมพันธ์ เพื่อให้ข้อมูลข่าวสารให้ประชาชนได้รับทราบถึงระยะเวลา ภาวะที่จะคุกคาม (อันตรายต่อชีวิตและทรัพย์สิน) เป็นระยะๆ เพื่อป้องกันความตื่นตระหนกและความสับสนในเหตุการณ์ที่จะเกิดขึ้น และให้ความสำคัญกับผู้ที่ต้องช่วยเหลือเป็นกรณีพิเศษ เช่น ผู้พิการ ทั้งนี้ ความถี่ของการแจ้งข่าวเตือนภัยขึ้นอยู่กับแนวโน้มการเกิดภัย

(3.4) จัดให้มีอาสาสมัครและเครือข่ายเฝ้าระวังและติดตามสถานการณ์ปฏิบัติงานตลอด ๒๔ ชั่วโมง และแจ้งข่าว เตือนภัยระดับชุมชน ทำหน้าที่ติดตาม เฝ้าระวังปรากฏการณ์ธรรมชาติที่มีแนวโน้มการเกิดภัย แจ้งข่าว เตือนภัยแก่ชุมชน และรายงานสถานการณ์ให้กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด โดยใช้ระบบการสื่อสาร เครื่องมือแจ้งเตือนภัยของชุมชน

การติดตามข้อมูลความเคลื่อนไหวของเหตุการณ์ที่อาจส่งผลให้เกิดสาธารณภัย รวมทั้งทำหน้าที่เฝ้าระวัง ให้ข้อมูลข่าวสารแก่ประชาชน โดยกองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด แลกเปลี่ยนข้อมูลข่าวสาร วิเคราะห์ และประเมินสถานการณ์จากข้อมูลข่าวสารที่ได้รับ และตรวจสอบข้อเท็จจริงของข้อมูล เพื่อตัดสินใจในการเตรียมรับมือกับสาธารณภัย

รายงานสถานการณ์ภัยและผลการปฏิบัติให้กองอำนวยการป้องกันและบรรเทา สาธารณภัยอำเภอและจังหวัดทราบเป็นระยะๆ เพื่อประสานและสนับสนุนการปฏิบัติร่วมกัน

**(4) การเตรียมการอพยพ**

กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด มีแนวทางปฏิบัติสำหรับเตรียมการอพยพ ดังนี้

(4.1) จัดทำแผนอพยพหลักผู้ประสบภัย แผนอพยพหลักส่วนราชการ โดยมีสาระสำคัญประกอบด้วย จำนวนผู้อพยพ บัญชีส่วนราชการ สิ่งอำนวยความสะดวกในการอพยพ การกำหนดเขตพื้นที่รองรับการอพยพให้อยู่ในพื้นที่ที่เหมาะสม การกำหนดเจ้าหน้าที่หรือผู้รับผิดชอบการอพยพไว้ให้ชัดเจน การกำหนดเส้นทางอพยพหลักและเส้นทางอพยพสำรองสำหรับแต่ละประเภทภัย รวมทั้งการสำรวจและการจัดเตรียมพาหนะ น้ำมันเชื้อเพลิง แหล่งพลังงาน และระบบสื่อสารการอพยพ

(4.2) วางมาตรการการอพยพ

**(5) การเตรียมการจัดตั้งศูนย์พักพิงชั่วคราว**

กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด มีแนวทางปฏิบัติสำหรับเตรียมการจัดตั้งศูนย์พักพิงชั่วคราว ดังนี้

(5.1) คัดเลือกและจัดหาสถานที่ตั้งศูนย์พักพิงชั่วคราว

(5.2) จัดการภายในศูนย์พักพิงชั่วคราว โดยกำหนดผู้รับผิดชอบภายในศูนย์พักพิงชั่วคราว คือ ผู้จัดการศูนย์พักพิงชั่วคราว ได้แก่ ผู้นำชุมชน กรณีโรงเรียนเป็นศูนย์พักพิงอาจเป็นผู้อำนวยการโรงเรียน

(5.3) ปัจจัยความจำเป็นขั้นต่ำของศูนย์พักพิงชั่วคราวอื่นๆ

(5.4) ให้มีการบริหารจัดการข้อมูลผู้อพยพ โดยมีการเก็บบันทึกข้อมูลที่จำเป็น

**(6) การจัดตั้งศูนย์การเรียนรู้สาธารณภัย**

กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด จะจัดทำโครงการจัดตั้งศูนย์การเรียนรู้สาธารณภัยประจำศูนย์เตรียมพร้อมป้องกันภัยประจำชุมชน/หมู่บ้าน ที่มีความพร้อมเป็นลำดับแรกก่อน โดยมีวัตถุประสงค์ในการจัดตั้งศูนย์การเรียนรู้สาธารณภัย ดังนี้

(6.1) เพื่อให้ประชาชน/ชุมชนได้เรียนรู้สาธารณภัยต่างๆ ธรรมชาติและลักษณะของภัย

(6.2) เพื่อให้ประชาชนทราบถึงขั้นตอนและวิธีการจัดการความเสี่ยงจากสาธารณภัยเพื่อลดผลกระทบและความสูญเสียชีวิตที่อาจเกิดขึ้น

(6.3) เพื่อเพิ่มทักษะให้ประชาชนช่วยเหลือตนเอง สามารถรักษาชีวิตรอดได้ เมื่อเกิดสาธารณภัย

**(7) แผนการบริหารความต่อเนื่อง (Business Continuity Plan : BCP)**

แผนการบริหารความต่อเนื่อง เป็นแผนปฏิบัติงานในสภาวะวิกฤตฉุกเฉิน ในสถานการณ์เมื่อเกิดภัยต่างๆ เช่น ภัยที่เกิดจากธรรมชาติ อุบัติเหตุ หรือการมุ่งร้ายต่อองค์กร ฯลฯ ซึ่งจากสภาวะวิกฤตหรือเหตุการณ์ฉุกเฉินดังกล่าวส่งผลให้หน่วยงานหรือองค์กรต้องหยุดชะงักการดำเนินงานหรือ ไม่สามารถให้บริการประชาชนได้อย่างต่อเนื่อง ดังนั้น หน่วยงานส่วนราชการหรือองค์กรต่าง ๆ จึงต้องจัดทำแผนการบริหารความต่อเนื่อง (Business Continuity Plan : BCP) ขึ้น เพื่อเป็นแผนรองรับการดำเนินภารกิจของหน่วยงานหรือองค์กรในช่วงสภาวะวิกฤตหรือเหตุการณ์ฉุกเฉิน เพื่อให้บริการประชาชนได้อย่างต่อเนื่อง เช่นเดียวกับในช่วงภาวะปกติ หากหน่วยงานหรือองค์กรไม่จัดทำแผนการบริหารความต่อเนื่องรองรับไว้ตั้งแต่ในภาวะปกติอาจส่งผลกระทบต่อหน่วยงานหรือองค์กรในด้านต่างๆ เช่น ด้านเศรษฐกิจ การเงิน การให้บริการ สังคม ชุมชน สิ่งแวดล้อม ตลอดจนชีวิตและทรัพย์สินของประชาชน เป็นต้น การจัดทำแผนการบริหารความต่อเนื่องจึงเป็นสิ่งสำคัญที่จะช่วยให้สามารถรับมือกับเหตุการณ์ฉุกเฉินและให้บริการได้เมื่อเกิดภัยขั้นวิกฤต เพื่อดำเนินงานและให้บริการตามปกติตามระดับการให้บริการที่กำหนด

ไว้ซึ่งจะช่วยให้สามารถลดระดับ ความรุนแรงของผลกระทบที่เกิดขึ้นต่อหน่วยงานหรือองค์กรได้ แผนการบริหารความต่อเนื่องควรมีสาระสำคัญ ดังนี้

(1) วัตถุประสงค์ของแผนการบริหารความต่อเนื่อง

(2) ขอบเขตสถานการณ์ความเสี่ยงภัย เช่น แผนรับมือสถานการณ์ภัยจากอุทกภัย/อัคคีภัย/แผ่นดินไหว ฯลฯ

(3) กำหนดสถานที่ปฏิบัติงานสำรอง

(4) กำหนดขั้นตอนการปฏิบัติ

- บทบาทหน้าที่และความรับผิดชอบของผู้ปฏิบัติงาน เช่น ทีมอพยพ ทีมปฐมพยาบาล ทีมกู้ชีพกู้ภัย ทีมประสานงานและสนับสนุน ทีมรักษาความสงบเรียบร้อย ฯลฯ

- ระดับความรุนแรงของสถานการณ์และขั้นตอนการปฏิบัติงานฉุกเฉิน

- การอพยพทรัพยากรที่จำเป็นและเหมาะสมต่อสถานการณ์

- ขั้นตอนการฟื้นฟูหน่วยงานหลังผ่านพ้นวิกฤต

ฯลฯ

**3.4.3 แนวทางปฏิบัติในการลดความเสี่ยงจากสาธารณภัยของชุมชน**

ชุมชนมีบทบาทสำคัญเป็นอย่างมากในการเตรียมความพร้อมและลดความเสี่ยงจาก สาธารณภัย เนื่องจากชุมชนต้องอาศัยอยู่ในพื้นที่ของตนซึ่งมีความเสี่ยง หากชุมชนได้รับการพัฒนาศักยภาพรวมทั้งมีภูมิปัญญาท้องถิ่นในการลดความเสี่ยงจากสาธารณภัย ก็สามารถทำให้ชุมชนของตนมีความปลอดภัยจากสาธารณภัยหรือฟื้นตัวจากสาธารณภัยที่เกิดขึ้นได้ภายในระยะเวลาอันรวดเร็ว โดยมีแนวทางปฏิบัติในการลดความเสี่ยงสาธารณภัยของชุมชน ดังนี้

(1) การทำความเข้าใจเรื่องการลดความเสี่ยงจากสาธารณภัย ให้สำรวจชุมชน เพื่อวิเคราะห์ความเสี่ยงและศักยภาพ รวมทั้งกลุ่มเปราะบางของชุมชน แล้วนำข้อมูลเหล่านั้นมาจัดทำเป็น แผนลดความเสี่ยงภัยของชุมชน

(2) ใช้ภูมิปัญญาท้องถิ่นในการเตรียมพร้อมรับมือกับสาธารณภัย

(3) มีแผนในภาวะฉุกเฉินเมื่อเกิดสาธารณภัยและแผนการฟื้นฟูชุมชนหลังจากเกิด สาธารณภัย โดยมีการประสานงานกับหน่วยงานของรัฐที่มีหน้าที่รับผิดชอบในระดับท้องถิ่น ระดับอำเภอ และระดับจังหวัด เพื่อให้แผนมีการบูรณาการและตอบสนองความต้องการชองชุมชนได้อย่างแท้จริง

(4) มีแผนรับมือกับสาธารณภัยในครอบครัว เช่น การสร้างบ้านเรือนให้มีความเข้มแข็งและอยู่ในพื้นที่ปลอดภัย รวมทั้งมีการเตรียมพร้อมในครอบครัวหากต้องอพยพออกจากที่พักอาศัยเดิม

(5) จัดการฝึกอบรมสมาชิกชุมชนอยู่เสมอ โดยเฉพาะอย่างยิ่งกลุ่มเปราะบางเพื่อให้มีศักยภาพมากขึ้น

(6) สร้าง ซ่อมแซม หรือปรับปรุงสาธารณูปโภคในชุมชนให้ช่วยลดความรุนแรงจาก สาธารณภัย เช่น ชุมชนที่โดนน้ำท่วมบ่อยอาจมีการสร้างฝายชะลอน้ำหรือทำพื้นที่แก้มลิงเพื่อพักน้ำ เป็นต้น

(7) เตรียมสิ่งของยังชีพที่จำเป็นก่อนที่จะเกิดสาธารณภัย

**3.5 การแจ้งเตือนภัย**

การแจ้งเตือนภัยเป็นการแจ้งเตือนภัยล่วงหน้าแก่ผู้ที่คาดว่าจะได้รับผลกระทบในพื้นที่เสี่ยงภัยให้เฝ้าระวังและเตรียมพร้อมรับสถานการณ์อพยพเคลื่อนย้ายไปสู่ที่ปลอดภัยได้ โดยกองอำนวยการป้องกัน และบรรเทาสาธารณภัย องค์การบริหารส่วนตำบลโนนเพ็ด แจ้งเตือนภัยไปยังชุมชน/หมู่บ้านในพื้นที่ที่คาดว่าจะเกิดภัย เพื่อส่งข้อมูลแจ้งเตือนภัยที่ถูกต้องรวดเร็วไปยังประชาชน

**3.5.1 การแจ้งเตือนล่วงหน้า**

เป็นการแจ้งข้อมูลข่าวสารที่บ่งชี้ว่ามีแนวโน้มที่จะเกิดสาธารณภัยขึ้นในพื้นที่ที่มีความเสี่ยงไปยังชุมชน หมู่บ้าน และประชาชน เพื่อให้ติดตามข้อมูลข่าวสารและความเคลื่อนไหวอย่างต่อเนื่อง ทั้งนี้ กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด แจ้งเตือนภัยล่วงหน้าก่อนเกิดสาธารณภัย ไม่ต่ำกว่า 120 ชั่วโมง

**3.5.2 การแจ้งเตือนภัย**

(1) เมื่อมีการยืนยันข้อมูลว่ามีโอกาสเกิดสาธารณภัยขึ้นและประชาชนในพื้นที่ อาจได้รับผลกระทบ ให้แจ้งแนวทางปฏิบัติให้กับส่วนราชการและประชาชนในพื้นที่ทราบ โดยให้มีการแจ้งเตือนภัยไม่ต่ำกว่า ๗๒ ชั่วโมงก่อนเกิดภัย และให้มีข้อมูลการแจ้งเตือนภัย ดังนี้

(1.1) คาดการณ์ระยะเวลา และบริเวณพื้นที่ที่จะเกิดสาธารณภัย

(1.2) ผลกระทบที่อาจเกิดขึ้น และระยะเวลาหรือความยาวนานของภัย

(1.3) แนวทางการปฏิบัติของส่วนราชการ หน่วยงาน และประชาชนในการป้องกันตนเองให้ปลอดภัยจากสาธารณภัยที่อาจจะเกิดขึ้น ทั้งนี้ ให้นำแนวทาง มาตรการ และขั้นตอนการปฏิบัติจาก กองอำนวยการป้องกันและบรรเทาสาธารณภัยระดับเหนือขึ้นไปมาเป็นแนวทางในการปฏิบัติด้วย

(2) วิธีการแจ้งเตือนภัย

(2.1) **แจ้งเตือนภัยผ่านผู้นำชุมชน** อาสาสมัครและเครือข่ายเฝ้าระวังของชุมชน/หมู่บ้าน

(2.2) **แจ้งเตือนประชาชนโดยตรง** โดยผ่านทางหอกระจายข่าวชุมชน เสียงตามสาย วิทยุสมัครเล่น โทรสาร โทรศัพท์มือถือ และไซเรนเตือนภัยแบบติดรถ โทรโข่ง นกหวีด หรือสัญญาณเสียงที่กำหนดให้เป็นสัญญาณเตือนภัยประจำตำบลหรือหมู่บ้าน ฯลฯ

**3.5.3 ระดับและความหมายของสีในการแจ้งเตือนภัย**

แผนการป้องกันและบรรเทาสาธารณภัยแห่งชาติ พ.ศ. 2558 ได้กำหนดระดับของระบบการเตือนภัยไว้ ซึ่ง องค์การบริหารส่วนตำบลโนนเพ็ด ได้นำระดับสีของการแจ้งเตือนภัยไปประยุกต์ใช้ให้เหมาะสมกับประเภทของสาธารณภัยในพื้นที่ ดังนี้

**สีแดง** หมายถึง สถานการณ์อยู่ในภาวะอันตรายสูงสุด ให้อาศัยอยู่แต่ในสถานที่ปลอดภัยและปฏิบัติตามข้อสั่งการ

**สีส้ม** หมายถึง สถานการณ์อยู่ในภาวะเสี่ยงอันตรายสูง เจ้าหน้าที่กำลังควบคุมสถานการณ์ให้อพยพไปยังสถานที่ปลอดภัย และปฏิบัติตามแนวทางที่กำหนด

**สีเหลือง** หมายถึง สถานการณ์อยู่ในภาวะเสี่ยงอันตราย มีแนวโน้ม ที่สถานการณ์จะรุนแรงมากขึ้น ให้จัดเตรียมความพร้อมรับสถานการณ์ และปฏิบัติตามคำแนะนำ

**สีน้ำเงิน** หมายถึง สถานการณ์อยู่ในภาวะเฝ้าระวัง ให้ติดตามข้อมูลข่าวสารอย่างใกล้ชิดทุกๆ 24 ชั่วโมง

**สีเขียว** หมายถึง สถานการณ์อยู่ในภาวะปกติ ให้ติดตามข้อมูลข่าวสารเป็นประจำ

**3.5.4 กระบวนการแจ้งเตือนภัย**

**เฝ้าระวัง ติดตาม**

**สถานการณ์**

**การแจ้งเตือนล่วงหน้า**

**การแจ้งเตือนภัย**

**การรับมือ**

**และอพยพ**

• เฝ้าระวังสถานการณ์  
 สาธารณภัย  
• เฝ้าระวังการ

เปลี่ยนแปลงของสภาพ  
 อากาศ  
• เฝ้าระวังระดับน้ำใน  
 เขื่อน การระบายน้ำ  
• เฝ้าระวังระดับน้ำใน   
 แม่น้ำ  
• ติดตามระดับน้ำในคลอง   
• ติดตามระดับน้ำทะเล  
• ส่งข้อมูลเข้าคลังข้อมูล  
 และแลกเปลี่ยนข้อมูล  
• หน่วยปฏิบัติเตรียม   
 ความพร้อมเตรียม  
 ประชาชน

• หน่วยงานเฝ้าระวัง  
 วิเคราะห์ข้อมูล  
• ประเมินความเสี่ยงภัย  
• ส่งผลวิเคราะห์เข้า  
 คลังข้อมูล  
• คาดว่ามีผลกระทบให้  
 ข้อมูลแก่ประชาชนและ  
 หน่วยปฏิบัติ  
• หน่วยปฏิบัติแจ้งเตือน  
 ภัยล่วงหน้าคู่ขนาน  
• ให้กองอำนวยการ  
 ป้องกันและบรรเทา  
 สาธารณภัย อปท.   
 จัดตั้งศูนย์ปฏิบัติการ   
 ฉุกเฉิน อปท.

• คาดว่าผลกระทบรุนแรง   
 Command Center   
 ส่งให้แจ้งเตือนภัย  
• แจ้งเตือนประชาชนผ่าน  
 สื่อและเครื่องมือ   
 อุปกรณ์สื่อสารต่างๆ   
• แจ้งเตือนหน่วยปฏิบัติ   
 หน่วยปฏิบัติแจ้งเตือน  
 คู่ขนาน  
• ประสานภาคเครือข่าย   
 เตรียมทรัพยากร  
• ตั้งศูนย์พักพิง  
• การแจ้งยกเลิกการแจ้ง  
 เตือนภัย

• อพยพ  
• บริหารจัดการ

ศูนย์พักพิง  
• การรายงานสถานการณ์  
• การจัดการในภาวะ  
 ฉุกเฉินตามแผนอพยพ  
• การส่งผู้อพยพกลับ

**ข้อมูล/ความต้องการ**

**แผนภาพที่ 3– 1 : กระบวนการแจ้งเตือนภัย**

กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด จัดชุดเฝ้าระวังและติดตามสถานการณ์ พร้อมทั้งรายงานผลการปฏิบัติงานตลอด 24 ชั่วโมง นับตั้งแต่ได้รับแจ้งการเตือนภัยเพื่อเป็นการยืนยันการสื่อสารสองทาง (Two-way Communication) โดยปฏิบัติ ดังนี้

(1) จัดเจ้าหน้าที่เฝ้าระวังและติดตามสถานการณ์ภัยตลอด 24 ชั่วโมง และประสานกำนัน ผู้ใหญ่บ้าน ผู้นำชุมชนหรือผู้นำหมู่บ้าน รวมทั้งอาสาสมัครแจ้งเตือนภัย เพื่อเตรียมพร้อมเฝ้าระวัง และติดตามสถานการณ์ภัยอย่างต่อเนื่อง และให้รายงานสถานการณ์การเกิดภัยมายังกองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด ทางโทรศัพท์หมายเลข 0-4498-1414 โทรศัพท์สายด่วนหมายเลข

082-1479220

(2) รายงานสถานการณ์การเกิดภัยไปยังกองอำนวยการป้องกันและบรรเทาสาธารณภัยอำเภอและจังหวัดทาง หมายเลขโทรศัพท์/โทรสาร 0-4447-9161 ตามแบบรายงานเหตุด่วนสาธารณภัย

**บทที่ 4**

**การปฏิบัติขณะเกิดภัย**

**4.1 การจัดตั้งศูนย์ปฏิบัติการฉุกเฉิน องค์การบริหารส่วนตำบลโนนเพ็ด**

เมื่อเกิดหรือคาดว่าจะเกิดสาธารณภัยขึ้น ให้กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด จัดตั้ง**ศูนย์ปฏิบัติการฉุกเฉินท้องถิ่น**ขึ้น โดยมีผู้อำนวยการท้องถิ่นเป็นผู้ควบคุมและสั่งการ เพื่อทำหน้าที่จัดการสาธารณภัยที่เกิดขึ้นจนกว่าสถานการณ์จะกลับเข้าสู่ภาวะปกติ พร้อมทั้งประสานกับส่วนราชการและหน่วยงานที่เกี่ยวข้องในพื้นที่รับผิดชอบ และประสานความร่วมมือกับทุกภาคส่วนในการจัดการสาธารณภัยทุกขั้นตอน หากในกรณีไม่สามารถควบคุมสถานการณ์สาธารณภัยตามขีดความสามารถโดยลำพัง ให้ขอรับ การสนับสนุนจากกองอำนวยการป้องกันและบรรเทาสาธารณภัยองค์การบริหารส่วนตำบลวังไม้แดง และ/หรือ กองอำนวยการป้องกันและบรรเทาสาธารณภัยอำเภอประทาย

**4.1.1 โครงสร้างของศูนย์ปฏิบัติการฉุกเฉิน องค์การบริหารส่วนตำบลโนนเพ็ด**  แบ่งออกเป็น 3 ส่วน 1 คณะที่ปรึกษา 1 ศูนย์ข้อมูลประชาสัมพันธ์ร่วม ดังแสดงตามแผนภาพที่ 4-1

**ศูนย์ปฏิบัติการฉุกเฉิน องค์การบริหารส่วนตำบลโนนเพ็ด**

**ผู้อำนวยการท้องถิ่น**

**ที่ปรึกษา/ผู้เชี่ยวชาญ**

**ศูนย์ข้อมูลประชาสัมพันธ์ร่วม**

**ที่ปรึกษา/ผู้เชี่ยวชาญ**

**ศูนย์ข้อมูลประชาสัมพันธ์ร่วม**

**ศูนย์ข้อมูลประชาสัมพันธ์ร่วม**

**ส่วนปฏิบัติการ**

**ส่วนอำนวยการ**

**ส่วนสนับสนุน**

* **งานสงเคราะห์ช่วยเหลือผู้ประสบภัย**
* **งานเสบียง และจัดหาปัจจัยสี่ที่จำเป็น**
* **งานสาธารณูปโภคสาธารณูปการ**
* **งานบริการสังคม**
* **งานงบประมาณ งานการเงินและบัญชี**
* **งานรับบริจาค**
* **งานพลังงาน เช่น น้ำมันเชื้อเพลิง ฯลฯ**
* **งานบริหารจัดการศูนย์พักพิงชั่วคราว**
* **งานฟื้นฟูพื้นที่ประสบภัย**
* **งานฟื้นฟูทรัพยากรธรรมชาติและสิ่งแวดล้อม**
* **งานการฟื้นฟูและงานชุมชน**

**ฯลฯ**

* **งานศูนย์สั่งการ**
* **งานข่าวกรอง วิเคราะห์ข้อมูลสารสนเทศ และการรายงาน**
* **งานติดตามและประเมินสถานการณ์**
* **งานพยากรณ์อากาศ การเฝ้าระวัง และการแจ้งเตือนภัย**
* **งานประชาสัมพันธ์และตอบโต้การข่าว**
* **งานรับเรื่องราวร้องทุกข์**
* **งานระเบียบ กฎหมายที่เกี่ยวข้อง**
* **งานแผนการป้องกันและบรรเทา สาธารณภัย/แผนปฏิบัติการ/ แผนเผชิญเหตุของ อปท.**
* **งานธุรการ**

**ฯลฯ**

* **งานค้นหาและกู้ภัย**
* **งานกู้ชีพ งานรักษาพยาบาล การแพทย์และสาธารณสุข**
* **งานรักษาความสงบเรียบร้อย**
* **งานการจราจร**
* **งานผจญเพลิง**
* **งานโครงสร้างพื้นฐาน เช่น ถนน สะพาน ฯลฯ**
* **งานอุตสาหกรรม สารเคมี วัตถุอันตราย และกัมมันตรังสี**
* **งานส่งกำลังบำรุง**
* **งานการขนส่ง**
* **งานอพยพ**
* **งานบริหารจัดการผู้เสียชีวิต**

**ฯลฯ**

**แผนภาพที่ 4-1 : โครงสร้างศูนย์ปฏิบัติการฉุกเฉิน องค์การบริหารส่วนตำบลโนนเพ็ด**

**หมายเหตุ :** โครงสร้างของศูนย์ปฏิบัติการฉุกเฉินของ อปท. สามารถปรับเปลี่ยนได้ตามความเหมาะสมของสถานการณ์ภัย โดยยึดหลักมาตรฐาน เอกภาพในการจัดการ และความยืดหยุ่นของโครงสร้างองค์กรการจัดการในภาวะฉุกเฉิน

**4.1.2 บทบาทหน้าที่ภายในโครงสร้างศูนย์ปฏิบัติการฉุกเฉิน องค์การบริหารส่วนตำบลโนนเพ็ด** มีดังนี้

**(1) คณะที่ปรึกษา/ผู้เชี่ยวชาญ** มีหน้าที่ ให้ข้อเสนอแนะ คำแนะนำ ข้อมูล  
ทางวิชาการ การสังเคราะห์แนวโน้มสถานการณ์ และเทคนิคการปฏิบัติที่เกี่ยวข้องกับเหตุการณ์สาธารณภัย  
ที่เกิดขึ้น โดยให้คำนึงถึงความปลอดภัยในการปฏิบัติงานเป็นสำคัญ พร้อมทั้งปฏิบัติหน้าที่อื่นใดตามที่ผู้อำนวยการท้องถิ่นเห็นสมควร

**(2) ศูนย์ข้อมูลประชาสัมพันธ์ร่วม** มีหน้าที่ ประสานข้อมูลเหตุการณ์กับส่วนต่างๆ เพื่อสื่อสารและประชาสัมพันธ์ข้อมูลข่าวสารให้กับประชาชนและสื่อมวลชน รวมทั้งปฏิบัติการทางจิตวิทยามวลชน

**(3)** **ส่วนปฏิบัติการ** มีหน้าที่ ปฏิบัติการลดอันตรายที่เกิดขึ้นโดยเร็ว โดยรักษาชีวิตและปกป้องทรัพย์สิน เข้าควบคุมสถานการณ์ ฟื้นฟูสู่สภาวะปกติ ค้นหาและกู้ภัย กู้ชีพ รักษาพยาบาล การแพทย์และสาธารณสุข รักษาความสงบเรียบร้อย การจราจร ผจญเพลิง โครงสร้างพื้นฐาน สารเคมีและวัตถุอันตราย กัมมันตรังสี ส่งกำลังบำรุง การขนส่ง อพยพ และบริหารจัดการผู้เสียชีวิต

**(4)** **ส่วนอำนวยการ** มีหน้าที่ ติดตามสถานการณ์ วิเคราะห์แนวโน้มสถานการณ์ แจ้งเตือนภัย รวบรวม ประสานข้อมูล และประเมินความต้องการและความจำเป็นในการสนับสนุนทรัพยากร ในภาวะฉุกเฉิน รวมถึงจัดเตรียมเอกสารและวางแผนเผชิญเหตุโดยใช้ข้อมูลที่ได้รับจากส่วนปฏิบัติการเป็นฐานดำเนินการ พร้อมทั้งให้การสนับสนุนสถานที่ปฏิบัติงานแก่กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด /ศูนย์ปฏิบัติการฉุกเฉิน องค์การบริหารส่วนตำบลโนนเพ็ด ฯลฯ

**(5) ส่วนสนับสนุน** มีหน้าที่ ดังนี้

(5.1) ตอบสนองการร้องขอรับการสนับสนุนในทุกๆ ด้านที่จำเป็น เพื่อให้การจัดการในภาวะฉุกเฉินดำเนินไปอย่างมีประสิทธิภาพและประสิทธิผล ได้แก่ สงเคราะห์ช่วยเหลือผู้ประสบภัย สาธารณูปโภค สาธารณูปการ บริการสังคม พลังงาน บริหารจัดการศูนย์พักพิงชั่วคราว พื้นฟูพื้นที่ประสบภัย ฟื้นฟูทรัพยากรธรรมชาติและสิ่งแวดล้อม การฟื้นฟู และงานชุมชน

(5.2) ตอบสนองการร้องขอรับการสนับสนุนในด้านงบประมาณ การเงินและการบัญชี และการรับบริจาค ฯลฯ

ทั้งนี้ การจัดบุคลากรประจำศูนย์ปฏิบัติการฉุกเฉินท้องถิ่นรายละเอียดตามแผนภาพที่ 4-2 : (ตัวอย่าง) การจัดบุคลากรประจำศูนย์ปฏิบัติการฉุกเฉินท้องถิ่น

**ศูนย์ปฏิบัติการฉุกเฉิน องค์การบริหารส่วนตำบลโนนเพ็ด**

**ผู้อำนวยการท้องถิ่น**

* สำนักปลัด อบต.

(งานประชาสัมพันธ์)

* ฯลฯ

**ศูนย์ข้อมูลประชาสัมพันธ์ร่วม**

**ส่วนอำนวยการ**

**ส่วนปฏิบัติการ**

**ส่วนสนับสนุน**

* ปลัด อบต.
* สำนักปลัด อบต.
* ผู้ใหญ่บ้านหมู่ที่ 5-7
* สมาชิกสภา อบต.
* อาสาสมัครต่างๆ เช่น อปพร. /ตำรวจบ้าน /อสม.
* ผู้นำชุมชน

ฯลฯ

* รองนายก คนที่ 1
* ฝ่ายป้องกันและรักษาความสงบเรียบร้อย
* กองช่าง
* โรงพยาบาลส่งเสริมสุขภาพตำบล
* กำนัน
* ผู้ใหญ่บ้านหมู่ที่ 1-4
* สมาชิกสภา อบต.
* อาสาสมัครต่างๆ เช่น อปพร. /ตำรวจบ้าน /อสม.
* ผู้นำชุมชน

ฯลฯ

* รองนายก คนที่ 2
* กองสวัสดิการและสังคม
* กองการศึกษา
* กองคลัง
* ผู้ใหญ่บ้านหมู่ที่ 8-11
* สมาชิกสภา อบต.
* อาสาสมัครต่างๆ เช่น อปพร. /ตำรวจบ้าน /อสม.
* ผู้นำชุมชน

ฯลฯ

**แผนภาพที่ 4-2 : (ตัวอย่าง) การจัดบุคลากรประจำศูนย์ปฏิบัติการฉุกเฉินท้องถิ่น**

หมายเหตุ : การจัดบุคลากรประจำศูนย์ปฏิบัติการฉุกเฉินท้องถิ่นปรับได้ตามความเหมาะสม ขึ้นอยู่กับสถานการณ์และความรุนแรงของสาธารณภัย และตามที่ผู้อำนวยการท้องถิ่นเห็นสมควร เพื่อประโยชน์ในการบริหารจัดการสาธารณภัยในพื้นที่

**4.2 การประกาศเขตพื้นที่ประสบสาธารณภัย**

เพื่อประโยชน์ในการจัดการสาธารณภัยในเขตพื้นที่ให้ยุติโดยเร็ว แผนการป้องกันและบรรเทา สาธารณภัยแห่งชาติ พ.ศ. 2558 กำหนดให้ผู้อำนวยการจังหวัดเป็นผู้ออกประกาศเขตพื้นที่ประสบสาธารณภัยขนาดเล็ก (เขตพื้นที่ อปท.และอำเภอ) และพื้นที่ประสบสาธารณภัยขนาดกลาง (เขตพื้นที่จังหวัด) ดังนั้น เมื่อผู้อำนวยการจังหวัดประกาศเขตพื้นที่ประสบสาธารณภัยให้องค์กรปกครองส่วนท้องถิ่นปฏิบัติ ดังนี้

(1) ให้ผู้บริหารท้องถิ่นขององค์กรปกครองส่วนท้องถิ่นแห่งพื้นที่นั้นในฐานะผู้อำนวยการท้องถิ่น ตามพระราชบัญญัติป้องกันและบรรเทาสาธารณภัย พ.ศ. 2550 รับผิดชอบและปฏิบัติหน้าที่ในการป้องกันและบรรเทาสาธารณภัยในเขตท้องถิ่นของตน และมีหน้าที่ช่วยเหลือผู้อำนวยการจังหวัด และผู้อำนวยการอำเภอตามที่ได้รับมอบหมาย

(2) ให้ผู้อำนวยการท้องถิ่น มีอำนาจสั่งการ ควบคุม และกำกับดูแลการปฏิบัติหน้าที่ของเจ้าพนักงานและอาสาสมัครให้เป็นไปตามพระราชบัญญัติป้องกันและบรรเทาสาธารณภัย พ.ศ.2550

(3) เมื่อเกิดสาธารณภัยในพื้นที่ขององค์กรปกครองส่วนท้องถิ่นใด ให้ผู้อำนวยการท้องถิ่นแห่งพื้นที่นั้นเข้าดำเนินการป้องกันและบรรเทาสาธารณภัยในพื้นที่โดยเร็วเป็นลำดับแรก และแจ้งให้ผู้อำนวยการอำเภอและผู้อำนวยการจังหวัดทราบ ในกรณีที่ผู้อำนวยการท้องถิ่นมีความจำเป็นต้องได้รับความช่วยเหลือจากเจ้าหน้าที่ของรัฐหรือหน่วยงานของรัฐที่อยู่ นอกเขตขององค์กรปกครองส่วนท้องถิ่นแห่งพื้นที่ของตน ให้แจ้งผู้อำนวยการอำเภอ หรือผู้อำนวยการจังหวัด เพื่อสั่งการโดยเร็ว

(4) ในกรณีที่พื้นที่ที่เกิดหรือจะเกิดสาธารณภัยอยู่ในความรับผิดชอบของผู้อำนวยการท้องถิ่นหลายคน ผู้อำนวยการท้องถิ่นคนหนึ่งคนใด จะใช้อำนาจหรือปฏิบัติหน้าที่เข้าดำเนินการป้องกันและบรรเทาสาธารณภัยโดยเร็วไปพลางก่อนแล้วให้แจ้งผู้อำนวยการท้องถิ่นอื่นทราบโดยเร็ว

(5) เมื่อเกิดสาธารณภัยขึ้นในเขตพื้นที่ขององค์กรปกครองส่วนท้องถิ่นแห่งพื้นที่ใด ให้เป็นหน้าที่ของผู้อำนวยการท้องถิ่นซึ่งมีพื้นที่ติดต่อหรือใกล้เคียงกับองค์กรปกครองส่วนท้องถิ่นแห่งพื้นที่นั้น ที่จะสนับสนุนการป้องกันและบรรเทาสาธารณภัยที่เกิดขึ้น

(6) ให้องค์กรปกครองส่วนท้องถิ่นในพื้นที่ให้ความช่วยเหลือผู้ประสบภัยโดยเร็ว และให้นำแผนปฏิบัติการในการป้องกันและบรรเทาสาธารณภัยขององค์กรปกครองส่วนท้องถิ่น และแผนเผชิญเหตุที่มีอยู่มาเป็นแนวทางในการปฏิบัติงาน

(7) ให้องค์กรปกครองส่วนท้องถิ่นในพื้นที่พิจารณาระเบียบงบประมาณและกฎหมายที่เกี่ยวข้องในการช่วยเหลือผู้ประสบภัย มุ่งประโยชน์ความปลอดภัยในชีวิตและทรัพย์สินของประชาชนเป็นลำดับแรกๆ

(8) หากเหตุการณ์สาธารณภัยนั้นเกินขีดความสามารถและศักยภาพของท้องถิ่นนั้นๆ จะรับมือกับสาธารณภัยนั้นๆ ได้ และผู้อำนวยการท้องถิ่นได้รับการสนับสนุน ให้แจ้งผู้อำนวยการอำเภอเพื่อสั่งการให้องค์กรปกครองส่วนท้องถิ่นอื่นในเขตพื้นที่อำเภอให้การสนับสนุนการป้องกันและบรรเทาสาธารณภัยในพื้นที่ประสบสาธารณภัย เพื่อป้องกัน บรรเทา และลดผลกระทบจากสาธารณภัยให้ยุติโดยเร็ว

ทั้งนี้ แนวทางปฏิบัติในการประกาศเขตพื้นที่ประสบสาธารณภัย ปรากฏตามภาคผนวก ฐ

**4.3 การประกาศเขตการให้ความช่วยเหลือผู้ประสบภัยพิบัติกรณีฉุกเฉิน**

เมื่อมีการประกาศเขตพื้นที่ประสบสาธารณภัยแล้ว หากสาธารณภัยที่เกิดขึ้นนั้นเป็น ภัยพิบัติตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2550 และที่แก้ไขเพิ่มเติม และมีความจำเป็นต้องใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินเพื่อบรรเทาความเดือดร้อนเฉพาะหน้าของผู้ประสบภัย แต่มิได้มุ่งหมายที่จะชดใช้ความเสียหาย แก่ผู้ใด ให้เป็นอำนาจของผู้ว่าราชการจังหวัดร่วมกับคณะกรรมการให้ความช่วยเหลือผู้ประสบภัยพิบัติจังหวัด (ก.ช.ภ.จ.) ดำเนินการประกาศเขตให้ความช่วยเหลือผู้ประสบภัยพิบัติกรณีฉุกเฉินตามหลักเกณฑ์และวิธีการที่กระทรวงการคลังกำหนดต่อไป โดยมี “คณะกรรมการให้ความช่วยเหลือผู้ประสบภัยพิบัติอำเภอ” (ก.จ.ภ.อ.) มีนายอำเภอหรือปลัดอำเภอผู้เป็นหัวหน้ากิ่งอำเภอเป็นประธาน มีผู้แทนองค์กรปกครองส่วนท้องถิ่นในเขตอำเภอหรือกิ่งอำเภอนั้นหนึ่งคนสำรวจความเสียหายจากภัยพิบัติที่เกิดขึ้นในอำเภอหรือ กิ่งอำเภอที่รับผิดชอบและให้ความช่วยเหลือเสนอต่อ “คณะกรรมการให้ความช่วยเหลือผู้ประสบภัยพิบัติจังหวัด”(ก.ช.ภ.จ.) เพื่อประกาศเขตการให้ความช่วยเหลือฯ ต่อไปทั้งนี้ องค์กรปกครองส่วนท้องถิ่นเป็นผู้สำรวจความเสียหายจากภัยพิบัติกรณีฉุกเฉินที่เกิดขึ้นในแต่ละพื้นที่ที่รับผิดชอบตามอำนาจหน้าที่ที่กำหนด โดยมี ก.ช.ภ.อ. เป็นผู้ตรวจสอบและกลั่นกรองการให้ความช่วยเหลือผู้ประสบภัยพิบัติจากการสำรวจความเสียหายดังกล่าวข้างต้น

**4.4 การจัดการในภาวะฉุกเฉิน**

**4.4.1** **หลักการปฏิบัติ**

(1) **การรายงานตัวและทรัพยากรในการป้องกันและบรรเทาสาธารณภัย** ให้เจ้าหน้าที่เจ้าพนักงาน และอาสาสมัครต่างๆ ที่มาร่วมปฏิบัติงานเข้ารายงานตัวที่ศูนย์บัญชาการเหตุการณ์อำเภอในพื้นที่ที่เกิดภัย ก่อนรับมอบภารกิจและพื้นที่รับผิดชอบ ไปปฏิบัติ

(2) **การเข้าควบคุมสถานการณ์ คำนึงถึงหลักการ ดังนี้**

(2.1) **การปฏิบัติการระยะ 24 ชั่วโมงแรก** เน้นการค้นหาผู้รอดชีวิต การรักษาพยาบาลผู้บาดเจ็บ น้ำดื่ม อาหารปรุงสำเร็จ เสื้อผ้า ฯลฯ

(2.2) **การปฏิบัติการระยะ 24-48 ชั่วโมง (1-2 วัน)** เน้นการค้นหาผู้รอดชีวิต และทรัพย์สิน สืบหาญาติ จัดตั้งศูนย์พักพิงชั่วคราว การรักษาพยาบาล การจัดการศพ อาหาร น้ำดื่ม ยารักษาโรค เครื่องครัว

(2.3) **การปฏิบัติการระยะ 48-72 ชั่วโมง (2-3 วัน)** เน้นการค้นหาผู้รอดชีวิต การสืบหาญาติ การรักษาพยาบาล การจัดการศพ การสงเคราะห์เบื้องต้น เงินชดเชย การค้นหาทรัพย์สินและข้อมูลการให้ความช่วยเหลือ ฯลฯ

(2.4) **การปฏิบัติการค้นหาหลังระยะ 72 ชั่วโมงขึ้นไป (หลัง 3 วัน  
ขึ้นไป)** ให้พิจารณาสนับสนุนการปฏิบัติการค้นหาระยะ 1-3 วันแรก โดยเน้นการช่วยเหลือชีวิตคนก่อน ตามด้วยทรัพย์สิน พร้อมทั้งสนับสนุนการปฏิบัติงานให้ครอบคลุมและทั่วถึง ตลอดจนการสับเปลี่ยนกำลังพลเพื่อให้สามารถปฏิบัติงานได้อย่างต่อเนื่อง ฯลฯ

**4.4.2 การควบคุมสถานการณ์และการเผชิญเหตุ**

องค์การบริหารส่วนตำบลโนนเพ็ด ได้วางแผนการเผชิญเหตุสาธารณภัยที่เกิดขึ้นอย่างเป็นระบบ โดยกำหนดโครงสร้างองค์กร ข้อมูลการสนับสนุนการตัดสินใจ การควบคุม การสั่งการ และการใช้แนวทางปฏิบัติที่เหมาะสมเพื่อให้การจัดการในภาวะฉุกเฉินเป็นไปอย่างมีประสิทธิภาพ ดังนี้

(1) การรับแจ้งเหตุและการรายงาน

ให้ผู้รับผิดชอบจัดทำรายงานข้อเท็จจริงที่เกิดขึ้น ทั้งด้านสถานการณ์ สาธารณภัย ด้านการปฏิบัติการระงับบรรเทาสาธารณภัย ด้านการให้ความช่วยเหลือ และด้านอื่นๆ ที่จำเป็น โดยคำนึงถึงความถูกต้อง ชัดเจน รวดเร็ว โดยให้ชุมชน/หมู่บ้านสำรวจความเสียหายและความต้องการเบื้องต้นตามแบบรายงานเหตุด่วนสาธารณภัย แล้วรายงานต่อกองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด

(2) การประเมินสถานการณ์ในภาวะฉุกเฉินมีขั้นตอนดังต่อไปนี้

(2.1) นำข้อมูลที่ได้ทั้งหมดมาวิเคราะห์สถานการณ์สาธารณภัยที่เกิดขึ้น (๒.๒) กำหนดแนวทางปฏิบัติ เลือกทางที่ดีที่สุดและมีความเสี่ยงน้อยที่สุด

(2.3) มีการคาดการณ์เพิ่มเติมในเรื่องปัจจัยความเสี่ยงที่เพิ่มขึ้น การขอรับการสนับสนุนเพิ่มเติม

(2.4) การจัดการข้อมูล ให้หัวหน้าทีมเป็นผู้นำในการสอบถามสำรวจข้อมูลสถานที่ สิ่งที่เป็นอันตรายต่อนักกู้ภัย พร้อมทั้งบันทึกวัน เวลา ชื่อที่อยู่ผู้ให้ข้อมูล และรายงานข้อมูล ให้ศูนย์ปฏิบัติการฉุกเฉิน องค์การบริหารส่วนตำบลโนนเพ็ด ทราบ มีการบรรยายสรุปให้ลูกทีมทราบ กำหนดพื้นที่อันตราย พื้นที่ปฏิบัติการ พื้นที่ปลอดภัย รวมทั้งตัดระบบต่างๆ ได้แก่ แก๊ส ไฟฟ้า ประปา เป็นต้น ซึ่งเป็นอันตรายต่อนักกู้ภัย

(2.5) การสั่งการ ผู้สั่งการต้องเป็นคนเดียวที่สามารถชี้แจงการปฏิบัติได้ การสั่งการต้องชัดเจน ไม่คลุมเครือ มีความมั่นใจและเด็ดขาด หัวหน้าหน่วยหรือผู้ควบคุมชุดปฏิบัติการต้องรายงานตัว ต่อผู้อยู่ในเหตุการณ์ และต่อผู้บัญชาการเหตุการณ์ ณ จุดเกิดเหตุ ทั้งก่อนการปฏิบัติและภายหลังเสร็จสิ้นภารกิจ

(2.6) การรวบรวมข้อมูล ได้แก่ ปัญหาอุปสรรคข้อขัดข้อง สาเหตุของการเกิดเหตุการณ์ ผลการปฏิบัติ รวมทั้งแนวทางการแก้ไขและนำข้อเสนอแนะมาวิเคราะห์

(3) การจัดการในภาวะฉุกเฉิน

แนวทางปฏิบัติในการบัญชาการเหตุการณ์ (Incident Command)

องค์การบริหารส่วนตำบลโนนเพ็ด กำหนดโครงสร้างองค์กรปฏิบัติรับผิดชอบในการจัดการสาธารณภัยในภาวะฉุกเฉินในแบบโครงสร้างของศูนย์ปฏิบัติการฉุกเฉิน องค์การบริหารส่วนตำบลโนนเพ็ด (การจัดการสาธารณภัยระดับ 1) โดยมีผู้อำนวยการท้องถิ่นเป็นผู้อำนวยการศูนย์ปฏิบัติการฉุกเฉิน องค์การบริหารส่วนตำบลโนนเพ็ด มีอำนาจในการควบคุม สั่งการ และบัญชาการในการป้องกันและบรรเทาสาธารณภัยที่เกิดขึ้นในพื้นที่ หากสาธารณภัยที่เกิดขึ้นในพื้นที่ องค์การบริหารส่วนตำบลโนนเพ็ด ลุกลามขยายเป็นวงกว้าง ประชาชนได้รับผลกระทบจำนวนมาก และผู้อำนวยการจังหวัดตัดสินใจยกระดับการจัดการสาธารณภัยขององค์การบริหารส่วนตำบลโนนเพ็ด เป็นการจัดการสาธารณภัยขนาดกลาง (ระดับ 2) ศูนย์ปฏิบัติการฉุกเฉินท้องถิ่น องค์การบริหารส่วนตำบลโนนเพ็ด จะรับข้อสั่งการจากกองอำนวยการป้องกันและบรรเทาสาธารณภัยจังหวัดไปปฏิบัติ โดยได้กำหนดรูปแบบองค์กรปฏิบัติในระดับพื้นที่ ตามตารางที่ 4-1

**ตารางที่ 4-1 : รูปแบบองค์กรปฏิบัติในการป้องกันและบรรเทาสาธารณภัยระดับพื้นที่**

|  |  |  |  |
| --- | --- | --- | --- |
| **ระดับการจัดการ**  **สาธารณภัย** | **องค์กรรับผิดชอบ**  **การจัดการสาธารณภัย**  **ในภาวะปกติ** | **องค์กรรับผิดชอบ**  **ในภาวะฉุกเฉิน**  **(เมื่อเกิด**  **หรือคาดว่าจะเกิดสาธารณภัย)** | **ผู้บัญชาการ**  **(ผู้มีอำนาจ**  **ตามกฎหมาย)** |
| **ระดับ 1**  (อำเภอ/เทศบาล เข้าควบคุมสถานการณ์) | กองอำนวยการป้องกันและบรรเทาสาธารณภัยองค์กรปกครองส่วนท้องถิ่นแห่งพื้นที่  - กอปภ.อบต..........13.....แห่ง  - กอปภ.ทต. ..........1.......แห่ง  กองอำนวยการป้องกันและบรรเทาสาธารณภัยอำเภอ (กอปภ.อ.) จำนวน....1.....แห่ง | - ศูนย์ปฏิบัติการฉุกเฉินท้องถิ่น  โดย กอปภ.อปท. จัดตั้ง  - ศูนย์บัญชาการเหตุการณ์อำเภอ  (ศบก.อ.) จำนวน........1......แห่ง  โดย กอปภ.อ. จัดตั้ง | ผู้อำนวยการท้องถิ่น  ผู้อำนวยการอำเภอ |

(4) การค้นหาและช่วยชีวิต

- กำหนดเขตและกันเขตพื้นที่ประสบภัย ห้ามไม่ให้ผู้ที่ไม่มีหน้าที่และความรับผิดชอบเข้าพื้นที่ประสบภัย

- สนธิกำลังเข้าปฏิบัติการค้นหาช่วยเหลือผู้ประสบภัยโดยเร็ว โดยสั่งใช้หน่วย กู้ชีพกู้ภัยเข้าปฏิบัติการในพื้นที่ประสบภัย พร้อมอุปกรณ์ เครื่องมือ เครื่องจักร ที่จำเป็นในการกู้ชีพกู้ภัย

- กรณีมีสถานการณ์รุนแรง ควรจัดหาอุปกรณ์ที่ใช้เทคโนโลยีขั้นสูงมาใช้ในการกู้ภัย

**ตารางที่ 4-1 : การปฏิบัติขณะเกิดภัยของ องค์การบริหารส่วนตำบลโนนเพ็ด**

| **ลำดับ**  **ที่** | **การปฏิบัติ** | **ส่วนงานที่รับผิดชอบ** | **หน่วยรับผิดชอบ/ผู้รับผิดชอบในพื้นที่**  **(ระบุเบอร์โทรศัพท์)** |
| --- | --- | --- | --- |
| **1** | จัดตั้งศูนย์ปฏิบัติการฉุกเฉินท้องถิ่น (ตามข้อ 4.1) | **ส่วนอำนวยการ** |  |
| **2** | **รับแจ้งเหตุและรายงานสถานการณ์**  จัดเตรียมเจ้าหน้าที่เพื่อรับแจ้งเหตุและรายงานสถานการณ์ให้กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด และกองอำนวยการป้องกันและบรรเทาสาธารณภัยอำเภอทราบเพื่อจะได้เสนอ ผู้ว่าราชการจังหวัด/ผู้อำนวยการจังหวัด พิจารณาประกาศเขตพื้นที่ประสบสาธารณภัย และประกาศเขตพื้นที่การให้ความช่วยเหลือฯ ต่อไปจนกว่าสถานการณ์สิ้นสุด | **ส่วนอำนวยการ** |  |
| **3** | ออกสำรวจพื้นที่และประเมินสถานการณ์  จัดชุดเคลื่อนที่เร็วเข้าสำรวจพื้นที่และประเมินสถานการณ์ เพื่อวางแผนรับมือกับสถานการณ์ภัย | **ส่วนอำนวยการ** |  |
| **4** | **ประเมินสถานการณ์ในภาวะฉุกเฉิน**  วิเคราะห์และประเมินสถานการณ์การเกิดสาธารณภัยเพื่อการตัดสินใจแก้ปัญหา โดยพิจารณาเรื่องความรุนแรง ระยะเวลาการเกิดภัย พื้นที่และประชาชนผู้ที่จะได้รับผลกระทบ ความเปราะบาง และความสามารถของพื้นที่ในการรับภัย แนวโน้มการเกิดภัยซ้ำขึ้นอีก ภัยที่ตามมา รวมถึงภัยที่มีความซับซ้อน เพื่อกำหนดแนวทางการตอบโต้และการแจ้งเตือนภัย | **ส่วนอำนวยการ** |  |
| **5** | บริหารจัดการข้อมูลข่าวสารในภาวะฉุกเฉินอย่างถูกต้อง ชัดเจน และเป็นระบบ | **ส่วนอำนวยการ** |  |
| **6** | **แจ้งเตือนประชาชน**  (1) ตรวจสอบข้อมูลยืนยันความถูกต้องของการเกิดสาธารณภัยจากหน่วยงานที่เกี่ยวข้องทุกแหล่ง ก่อนแจ้งเตือนผ่านช่องทางการสื่อสารทุกชนิด  (2) ดำเนินการแจ้งเตือนภัยไปยังชุมชนพื้นที่ประสบภัยและพื้นที่ข้างเคียง โดยสื่อ ข่ายการสื่อสาร เครื่องมืออุปกรณ์เตือนภัยที่มีอยู่ของชุมชน เช่น วิทยุชุมชน หอกระจายข่าว หอเตือนภัย โทรโข่ง เป็นต้น  (3) ข้อมูลการแจ้งเตือนภัยต้องชัดเจน ทันเวลา ถูกต้อง และเข้าใจง่าย บ่งบอกถึงอันตรายที่กำลังจะเกิดขึ้นกับชีวิตและทรัพย์สิน วิธีการปฏิบัติของ  ประชาชน รวมทั้งวิธีการแจ้งเหตุ โดยต้องแจ้งเตือนจนกว่าสถานการณ์ภัย จะสิ้นสุด  (4) ในกรณีเกิดไฟฟ้าดับ การสื่อสาร เครื่องมือ สัญญาณเตือนภัย ไม่สามารถใช้ได้ ให้ใช้สัญลักษณ์การเตือนภัย เช่น ธง นกหวีด หรือการเตือนภัยอื่นที่ได้มีการซักซ้อมความเข้าใจกับประชาชนไว้แล้ว เป็นต้น | **ส่วนอำนวยการ** |  |
| **7** | **อพยพผู้ประสบภัย**  กรณีเมื่อเกิดหรือใกล้จะเกิดสาธารณภัยในพื้นที่ และมีผู้อยู่อาศัยในพื้นที่นั้นจะเกิดอันตราย โดยอพยพเฉพาะเท่าที่จำเป็นแก่การป้องกันและบรรเทา สาธารณภัย พร้อมทั้งรายงานผู้อำนวยการท้องถิ่น ผู้อำนวยการอำเภอ ตามลำดับ รายละเอียดปรากฏตาม ข้อ ๔.๗ | **ส่วนปฏิบัติการ** |  |
| **8** | **กำหนดพื้นที่เตรียมปฏิบัติการ (Staging Area)**  เป็นพื้นที่เตรียมปฏิบัติการจัดตั้งขึ้นเพื่อใช้เป็นสถานที่จัดเก็บและพักรอชั่วคราวของทรัพยากร (วัสดุอุปกรณ์ เครื่องมือ เครื่องจักกล ยานพาหนะ) ที่ได้มาและพร้อมใช้ เพื่อรอการสั่งใช้ทรัพยากร | **ส่วนอำนวยการ** |  |
| **9** | **ระดมทรัพยากรเข้าสนับสนุนการจัดการสาธารณภัย**  (1) ระดมทรัพยากร ทั้งกำลังคน วัสดุอุปกณ์ เครื่องมือ เครื่องจักร มายังจุดรวบรวมทรัพยากรเพื่อรอรับการมอบหมายภารกิจ ให้พร้อมใช้ตลอด 24 ชั่วโมง เพื่อรอการสั่งใช้เข้าสนับสนุนการปฏิบัติการในพื้นที่ประสบภัย  (2) ระดมทรัพยากรเข้าพื้นที่เตรียมปฏิบัติการ (Staging Area) พร้อมทั้งจัดเตรียม เครื่องจักรกล ยานพาหนะ วัสดุอุปกรณ์ เครื่องมือเครื่องใช้ และพลังงาน เพื่อจัดการสาธารณภัย | **ส่วนสนับสนุน** |  |
| **10** | **กำหนดและแบ่งโซนพื้นที่ในการสนับสนุนการเผชิญเหตุ**  **ออก**เป็น 3 โซน ประกอบด้วย  โซนที่ 1 ประกอบด้วย หมู่ 1-4 มีกำนัน ผู้ใหญ่บ้านหมู่ 1-4 รับผิดชอบพื้นที่  โซนที่ 2 ประกอบด้วย หมู่ 5-7 มีผู้ใหญ่บ้านหมู่ 5-7 รับผิดชอบพื้นที่  โซนที่ 3 ประกอบด้วย หมู่ 8-11 มีผู้ใหญ่บ้านหมู่ 8-11 รับผิดชอบพื้นที่ | **ส่วนอำนวยการ** |  |
| **11** | **จัดชุดปฏิบัติการเคลื่อนที่เร็วเข้าปฏิบัติการจัดการสาธารณภัย**  สั่งให้หน่วยกู้ชีพกู้ภัยเข้าปฏิบัติการในพื้นที่ประสบภัย เพื่อควบคุมสถานการณ์ไม่ให้ลุกลามขยายตัว | **ส่วนปฏิบัติการ** |  |
|  | ให้เจ้าหน้าที่ เจ้าพนักงาน และอาสาสมัครต่างๆ ที่มาร่วมปฏิบัติงาน เข้ารายงานตัวที่ศูนย์ปฏิบัติการฉุกเฉิน องค์การบริหารส่วนตำบลโนนเพ็ด ก่อนรับมอบภารกิจและพื้นที่รับผิดชอบไปปฏิบัติ รวมถึงเครื่องมือ อุปกรณ์ในการเข้าสนับสนุนจัดการสาธารณภัย | **ส่วนปฏิบัติการ** |  |
| **12** | **การเผชิญเหตุ**  **(1) การปฏิบัติการระยะ 24 ชั่วโมงแรก** ให้ความสำคัญในการค้นหาผู้รอดชีวิตเป็นลำดับแรก ต่อด้วยการรักษาพยาบาลผู้บาดเจ็บ มีแนวทางปฏิบัติ ดังนี้  (1.1) กำหนดเขตและกันเขตพื้นที่ประสบภัย ห้ามมิให้ผู้ที่ไม่มีหน้าที่และความรับผิดชอบที่เกี่ยวข้องเข้าพื้นที่ประสบภัยโดยเด็ดขาด  (1.2) สนธิกำลังเข้าปฏิบัติการค้นหาช่วยเหลือผู้ประสบภัยโดยเร็ว ดังนี้  (1.2.1) สั่งการให้หน่วยกู้ชีพกู้ภัยที่มีศักยภาพเข้าปฏิบัติงาน ในพื้นที่ประสบภัย  (1.2.2) สั่งการให้เจ้าหน้าที่ที่รับผิดชอบเครื่องมือ เครื่องจักร ที่จำเป็นในการกู้ชีพกู้ภัย เข้าปฏิบัติงานในพื้นที่ประสบภัย  (1.2.3) อพยพประชาชนและสัตว์เลี้ยงตามความจำเป็นของสถานการณ์ภัย  (1.2.4) กรณีพื้นที่ใดเป็นพื้นที่วิกฤต ไม่สามารถเข้าพื้นที่ โดยทางรถยนต์หรือทางเรือได้ ให้ประสานขอรับการสนับสนุนเฮลิคอปเตอร์จากหน่วยงานทหารหรือตำรวจในพื้นที่ หรือพื้นที่ใกล้เคียงเพื่อช่วยเหลือผู้ประสบภัยอย่างเร่งด่วน  (1.2.5) จัดตั้งศูนย์พักพิงชั่วคราวแก่ผู้ประสบภัยที่บ้านเรือนเสียหายอย่างเร่งด่วนเป็นลำดับแรก และจัดระเบียบศูนย์พักพิงชั่วคราว พร้อมทั้งลงทะเบียนผู้อพยพ  (1.2.6) ระดมกำลังแพทย์และพยาบาลจากโรงพยาบาลส่งเสริมสุขภาพประจำตำบลใกล้เคียง เข้าช่วยปฏิบัติงานในพื้นที่ประสบภัย  (1.2.7) กรณีโครงสร้างพื้นฐานได้รับความเสียหายให้เร่งซ่อมแซมเส้นทางคมนาคม ระบบสื่อสาร ไฟฟ้า และประปา แล้วแต่กรณี ให้สามารถใช้การได้หรือจัดทำระบบสำรองเพื่อให้ชุดปฏิบัติการสามารถปฏิบัติงานในพื้นที่ได้  (1.2.8) จัดเตรียมเครื่องอุปโภคบริโภคพื้นฐาน ตลอดจนจัดหาอาหารที่ปรุงสำเร็จ น้ำดื่ม เครื่องยังชีพที่จำเป็นให้แก่ประชาชนและเจ้าหน้าที่ที่ปฏิบัติงานในพื้นที่ประสบภัยให้เพียงพอและทั่วถึง  **(2) การปฏิบัติการระยะ 24 – 48 ชั่วโมง (1 – 2 วัน)** ให้ความสำคัญในการค้นหาผู้รอดชีวิตและทรัพย์สิน การสืบหาญาติ การจัดตั้งศูนย์พักพิงชั่วคราว การรักษาพยาบาล การจัดการศพ อาหาร น้ำดื่ม ยารักษาโรค เครื่องครัว ข้อมูลสถานการณ์ มีแนวทางปฏิบัติ ดังนี้  (2.1) สำรวจความต้องการของผู้ประสบภัยในเบื้องต้น เพื่อกำหนดมาตรการช่วยเหลืออย่างต่อเนื่องในช่วงระหว่างเกิดภัยและจัดทำบัญชี การช่วยเหลือผู้ประสบภัย  (2.2) จัดเจ้าหน้าที่ปฏิบัติงานด้านการรักษาพยาบาล และเวชภัณฑ์ ที่จำเป็นมายังพื้นที่ประสบภัยและเตรียมสถานพยาบาลสำรองให้เพียงพอ  (2.3) จัดส่งปัจจัยสี่ที่จำเป็นต่อการดำรงชีวิต เช่น อาหาร น้ำดื่ม เครื่องนุ่งห่ม และยารักษาโรค เป็นต้น มายังศูนย์พักพิงชั่วคราว  (2.4) ตรวจสอบเส้นทางคมนาคมที่ได้รับความเสียหายจาก สาธารณภัย พร้อมทั้งติดป้ายเตือน หรือวางแผนปิดกั้นช่องทางจราจร ให้ประชาชนผู้ใช้เส้นทางทราบ จัดเจ้าหน้าที่ตำรวจหรืออาสาสมัครอำนวยความสะดวกการจราจรในจุดอันตราย  (2.5) รักษาความสงบเรียบร้อยและจัดการจราจรในพื้นที่ประสบภัยและศูนย์พักพิงชั่วคราว  (2.6) ตั้งศูนย์ข้อมูลผู้ประสบภัย เพื่อรวบรวมและเป็นแหล่งข้อมูล ในการติดต่อประสานงานให้ประชาชนสามารถสอบถามข้อมูลผู้บาดเจ็บและเสียชีวิตได้  **(3) การปฏิบัติการระยะ 48 – 72 ชั่วโมง (2 – 3 วัน)** ให้ความสำคัญกับการค้นหาผู้รอดชีวิตอย่างต่อเนื่องจากปฏิบัติการระยะ 24 – 48 ชั่วโมงแรก การสืบหาญาติ การรักษาพยาบาล การจัดการศพ การสงเคราะห์เบื้องต้น อาหาร น้ำดื่ม ยารักษาโรค เงินชดเชย การค้นหาทรัพย์สิน และข้อมูลการให้ความช่วยเหลือ มีแนวทางปฏิบัติ ดังนี้  (3.1) กรณีมีผู้เสียชีวิตจำนวนมากให้จัดเตรียมสถานที่และอุปกรณ์ เก็บรักษาศพในระยะแรก (วัดและตู้แช่ศพ) พร้อมทั้งให้หน่วยงานที่เกี่ยวข้องตรวจชันสูตรเบื้องต้น บันทึกข้อมูลศพ การเก็บรักษาหลักฐาน และเตรียมข้อมูลทั้งหมดเพื่อการตรวจพิสูจน์เอกลักษณ์บุคคล  (3.2) การจัดหน่วยบริการประกันสังคมเคลื่อนที่และให้บริการทางการแพทย์  (3.3) การประเมินสถานการณ์ภัยอย่างใกล้ชิด ตลอดจนประสาน การช่วยเหลือ รับเรื่องราวร้องทุกข์ ประสานรับข้อมูลความเสียหายเบื้องต้น ความต้องการเบื้องต้น  **(4) การปฏิบัติการระยะ 72 ชั่วโมง (3 วัน) ขึ้นไป** ให้พิจารณาสนับสนุนการปฏิบัติการค้นหาระยะ 24 ชั่วโมงแรก (1 วัน) เป็นลำดับแรกก่อน การปฏิบัติการค้นหาระยะ 24 – 48 ชั่วโมง (1 – 2 วัน) และการปฏิบัติการค้นหาระยะ 48 – 72 ชั่วโมง (2 – 3 วัน) ตามลำดับ โดยเน้นการช่วยเหลือชีวิตคนก่อน ตามด้วยทรัพย์สิน พร้อมทั้งสนับสนุนการปฏิบัติงานให้ครอบคลุมและทั่วถึง ตลอดจนการสับเปลี่ยนกำลังพลเพื่อให้สามารถปฏิบัติงานได้อย่างมีประสิทธิภาพและต่อเนื่อง | **ส่วนปฏิบัติการ** |  |
| **13** | ปกป้องสถานที่สำคัญ เช่น โรงพยาบาล โรงเรียน วัด เขตพระราชฐาน แหล่งโบราณสถาน (ถ้ามี) เป็นต้น และปกป้องระบบสาธารณูปโภค เช่น ระบบไฟฟ้า ระบบประปา เป็นต้น | **ส่วนปฏิบัติการ** |  |
| **14** | **การจัดตั้งและบริหารจัดการศูนย์พักพิงชั่วคราว** (กรณีที่มีการอพยพ)  รายละเอียดตามข้อ 4.**10** | **ส่วนสนับสนุน** |  |
| **15** | **สงเคราะห์ช่วยเหลือผู้ประสบภัย**  สงเคราะห์ช่วยเหลือผู้ประสบภัยและจัดส่งปัจจัยสี่ที่จำเป็นต่อการดำรงชีวิต เช่น อาหาร น้ำดื่ม และเครื่องนุ่งห่ม เป็นต้น ไปยังพื้นที่ประสบภัย | **ส่วนสนับสนุน** |  |
| **16** | **การประเมินความเสียหายและความต้องการความช่วยเหลือในช่วงขณะเกิดภัย** องค์กรปกครองส่วนท้องถิ่นแห่งพื้นที่สำรวจและจัดทำข้อมูลความต้องการของผู้ประสบภัยในเบื้องต้น และรายงานให้อำเภอเพื่อประกอบการร้องขอการสนับสนุน และนำไปกำหนดเป็นมาตรการและแนวทางในการช่วยเหลือ เช่น ความช่วยเหลือ ด้านอาหาร น้ำดื่ม การรักษาพยาบาล สุขอนามัยและการกำจัดสิ่งปฏิกูล เป็นต้น | **ส่วนอำนวยการ** |  |
| **17** | **จัดตั้งศูนย์ประสานข้อมูลร่วม (Joint Information Center : JIC)**  ณ พื้นที่ที่เกิดเหตุ ซึ่งอยู่ภายใต้การกำกับ ดูแล ของศูนย์ข้อมูลประชาสัมพันธ์ร่วม เพื่อทำหน้าที่ประสานข้อมูลข่าวสารสาธารณะที่เกี่ยวข้องกับการดำเนินกิจกรรมการจัดการเหตุฉุกเฉิน และเป็นศูนย์ที่อยู่ใกล้ชิดกับเหตุการณ์ สามารถเข้าถึงข้อมูลที่มีการเปลี่ยนแปลงได้ตลอดเวลา จึงเป็นศูนย์กลางของการติดต่อสำหรับสื่อข่าวสารทุกประเภทที่ได้รับการกลั่นกรอง และรับรองข้อมูล เพื่อกระจายข้อมูลข่าวสารให้เกิดความถูกต้อง รวดเร็ว เป็นปัจจุบัน และต่อเนื่อง โดยให้เจ้าหน้าที่ข้อมูลข่าวสารสาธารณะเข้ามาอยู่รวมกันใน ศูนย์ประสานข้อมูลร่วม | **ศูนย์ข้อมูลประชาสัมพันธ์ร่วม** |  |
| **18** | - กรณีมีผู้เสียชีวิตจำนวนมาก จัดให้มีการพิสูจน์เอกลักษณ์บุคคลให้เป็นไปตามอำนาจหน้าที่การปฏิบัติของสำนักงานตำรวจแห่งชาติ และหรือ ตามบันทึกข้อตกลงระหว่างหน่วยงานที่เกี่ยวข้อง  - กำหนดให้มีสถานที่รองรับศพ เก็บรักษาศพ (วัดและตู้แช่ศพ) และการเคลื่อนย้ายศพ หรือนำศพไปตรวจพิสูจน์เอกลักษณ์บุคคลตามระเบียบกฎหมายที่เกี่ยงข้องอย่างเป็นระบบ | **ส่วนปฏิบัติการ** |  |
| **19** | เมื่อสาธารณภัยที่เกิดขึ้นในพื้นที่ยุติแล้ว ให้ผู้อำนวยการท้องถิ่นรายงานสถานการณ์สาธารณภัยให้ผู้อำนวยการอำเภอทราบ และเมื่อมีการประกาศหรือยืนยันสถานการณ์สาธารณภัยในพื้นที่ยุติลงแล้ว ให้ดำเนินการอพยพประชาชนกลับที่ตั้งอย่างปลอดภัย | **ส่วนอำนวยการ** |  |
| **20** | **อพยพกลับ** กรณีสถานการณ์สาธารณภัยยุติ  เมื่อได้รับแจ้งข่าวการยกเลิกสถานการณ์สาธารณภัยอย่างชัดเจน ให้ผู้นำชุมชนหรือกลุ่มผู้นำอพยพรีบแจ้งผู้อพยพเพื่อเตรียมความพร้อมในการอพยพกลับไปสู่ที่อยู่อาศัยต่อไป โดยจัดระเบียบและลำดับก่อนหลังการอพยพกลับ พร้อมทั้งประสานงานกับเจ้าหน้าที่ที่ดำเนินการควบคุมดูแลการอพยพกลับ | **ส่วนปฏิบัติการ** |  |
| **21** | **หากสถานการณ์สาธารณภัยมีความรุนแรง** และหรืออาจจะเกิดสาธารณภัยซ้ำซ้อน เกินขีดความสามารถของ อปท. ให้ร้องขอขอรับการสนับสนุนจากองค์กรปกครองส่วนท้องถิ่นข้างเคียงหรืออำเภอ  ให้ประสานขอรับการสนับสนุนจากกองอำนวยการป้องกันและบรรเทา สาธารณภัย (ระบุชื่อ อปท. ข้างเคียง) และกองอำนวยการป้องกันและบรรเทาสาธารณภัยอำเภอเพื่อดำเนินการในส่วนที่เกี่ยวข้องต่อไป | **ส่วนอำนวยการ** |  |

**4.5 การสื่อสารในภาวะฉุกเฉิน**

การเตรียมความพร้อมด้านระบบและเครื่องมือสื่อสาร องค์การบริหารส่วนตำบลโนนเพ็ด มอบหมายให้ นายอภัยยนต์ พิมพ์ศรี เป็นผู้กำกับดูแล เพื่อใช้เป็นความถี่วิทยุกลางสำหรับติดต่อประสานงานระหว่างหน่วยงานของส่วนราชการ รัฐวิสาหกิจ และภาคเอกชน สำหรับการประสานงาน ด้านการป้องกันและบรรเทาสาธารณภัย ตลอดจนกิจการอื่นๆ ในภาวะปกติ และในภาวะไม่ปกติ โดยกำหนดให้ นายปฏิวัติ สมทรัพย์ เป็นผู้ควบคุมดูแลการใช้งานภายใน องค์การบริหารส่วนตำบลโนนเพ็ด

**4.5.1 การปฏิบัติงานด้านการสื่อสารกรณีเกิดเหตุฉุกเฉิน**

(1) จัดตั้งศูนย์สื่อสารและจัดให้มีระบบสื่อสารหลัก ระบบสื่อสารรอง และระบบสื่อสารอื่นๆ ที่จำเป็นให้ใช้งานได้ตลอด 24 ชั่วโมง ให้สามารถเชื่อมโยงระบบสื่อสารดังกล่าวกับหน่วยงานอื่นได้ตามปกติโดยเร็วอย่างทั่วถึงทุกพื้นที่

(2) ใช้โครงข่ายสื่อสารทางโทรศัพท์ โทรสาร และวิทยุสื่อสารเป็นหน่วยงานหลัก

หน่วยงานหลักที่วางระบบสื่อสารในภาวะฉุกเฉิน ได้แก่ หมายเลขโทรศัพท์/โทรสาร 0-4498-1414

**4.5.2 หน่วยงานสนับสนุน** ได้แก่

|  |  |  |  |  |
| --- | --- | --- | --- | --- |
| **ลำดับที่** | **ชื่อหน่วยงาน** | **โทรศัพท์** | **โทรสาร** | **หมายเหตุ** |
| 1 | กอปภ.จังหวัดนครราชสีมา | 0-4424-2819 | 0-4424-2819 |  |
| 2 | กอปภ.อำเภอประทาย | 0-4447-9161 | 0-4447-9161 |  |
| 3 | รพ.สต.หนองช่างตาย | 0-4475-5052 | 0-4475-5052 |  |
| 5 | โรงพยาบาลประทาย | 0-4448-9011-3 | 04447-9267 |  |
| 6 | สถานีตำรวจภูธรหันห้วยทราย | 0-4424-9161 | 0-4424-9161 |  |
| 7 | การไฟฟ้าส่วนภูมิภาคสาขาประทาย | 0-4447-9283 | 0-4447-9283 |  |
| 8 | การประปาส่วนภูมิภาคสาขาประทาย | 0-4447-7393 | 0-4447-7393 |  |
| 9 | กอปภ.เทศบาลตำบลประทาย | 0-4447-9076 | 0-4447-9076 |  |
| 10 | กอปภ.อบต.วังไม้แดง | 0-4475-4503 | 0-4475-4503 |  |
| 11 | กอปภ.อบต.หันห้วยทราย | 0-4475-4871 | 0-4475-4871 |  |
| 12 | กอปภ.อบต.โคกกลาง | 0-4448-9293 | 0-4448-9293 |  |
| 13 | กอปภ.อบต.หนองพลวง | 0-4475-4577 | 0-4475-4577 |  |
| 14 | กอปภ.อบต.ดอนมัน | 0-4446-7176 | 0-4446-7176 |  |
| 15 | กอปภ.อบต.ตลาดไทร | 0-4475-4746 | 0-4475-4746 |  |
| 16 | กอปภ.อบต.กระทุ่มราย | 0-4475-4676 | 0-4475-4676 |  |
| 17 | กอปภ.อบต.นางรำ | 0-4443-4388 | 0-4443-4388 |  |
| 18 | กอปภ.อบต.ประทาย | 0-4475-6568 | 0-4475-6568 |  |
| 19 | กอปภ.อบต.หนองค่าย | 0-4475-4547 | 0-4475-4547 |  |
| 20 | กอปภ.อบต.เมืองโดน | 0-4475-4527 | 0-4475-4527 |  |
| 21 | กอปภ.อบต.ทุ่งสว่าง | 0-4475-4640 | 0-4475-4640 |  |

**กองอำนวยการป้องกัน**

**และบรรเทาสาธารณภัยจังหวัดนครราชสีมา**

โทรศัพท์ 0-4424-2819

โทรสาร 0-4424-2819

**การไฟฟ้าภูมิภาค**

**สาขาประทาย**

โทรศัพท์ 0-4447-9283

**กองอำนวยการป้องกันและ บรรเทาสาธารณภัยอำเภอประทาย**

โทรศัพท์/โทรสาร 0-4447-9161

**กองอำนวยการป้องกันและ**

**บรรเทาสาธารณภัย**

**องค์การบริหารส่วนตำบลโนนเพ็ด**

โทรศัพท์/โทรสาร 0-4498-1414

**การประปาส่วนภูมิภาค**

**สาขาประทาย**

**โทรศัพท์** 0-4447-7393

**โรงพยาบาลส่งเสริมสุขภาพ**หนองช่างตาย

โทรศัพท์ 0-4475-5052

**กองอำนวยการป้องกันและบรรเทาสาธารณภัย**

**องค์การบริหารส่วนตำบลวังไม้แดง**

**โทรศัพท์** 0-4475**-**4503

**สถานีตำรวจภูธรหันห้วยทราย**

โทรศัพท์ 0-4424—9161

**โรงพยาบาลประทาย**

โทรศัพท์/โทรสาร 0-4448-9011-3

สายด่วน ๑๖๖๙

**แผนภาพที่ 4-3 : ผังสื่อสารในการป้องกันและบรรเทาสาธารณภัย องค์การบริหารส่วนตำบลโนนเพ็ด**

**4.6 การประชาสัมพันธ์ข้อมูลข่าวสารในภาวะฉุกเฉิน**

เป็นระบบและกระบวนการกระจายข้อมูลข่าวสารที่เกิดหรือคาดว่าจะเกิดสาธารณภัยขึ้น ให้ส่วนราชการและประชาชนได้รับรู้และเข้าใจสถานการณ์ โดยผ่านช่องทางการสื่อสารที่กำหนดไว้ เช่น โทรทัศน์ วิทยุ หอกระจายข่าว ฯลฯ และวิธีอื่นๆ เพื่อให้ประชาชนรับทราบ เข้าใจในสถานการณ์ที่ถูกต้องและลดความตื่นตระหนก โดยมอบให้ฝ่ายประชาสัมพันธ์ของ องค์การบริหารส่วนตำบลโนนเพ็ด เป็นหน่วยงานหลัก ดำเนินการ ดังนี้

4.6.1 จัดตั้งศูนย์ข้อมูลประชาสัมพันธ์ร่วม (Join Information Center : JIC) ณ พื้นที่ที่เกิดเหตุ ซึ่งอยู่ภายใต้การกำกับ ดูแล ของศูนย์ข้อมูลประชาสัมพันธ์ร่วม เพื่อทำหน้าที่ประสานข้อมูลข่าวสารสาธารณะ ที่เกี่ยวข้องกับการดำเนินกิจกรรมการจัดการเหตุฉุกเฉินและเป็นศูนย์ที่อยู่ใกล้ชิดกับเหตุการณ์ สามารถเข้าถึงข้อมูลที่มีการเปลี่ยนแปลงได้ตลอดเวลา จึงเป็นศูนย์กลางของการติดต่อสำหรับสื่อข่าวสารทุกประเภทที่ได้รับ การกลั่นกรอง และรับรองข้อมูล เพื่อกระจายข้อมูลข่าวสารให้เกิดความถูกต้อง รวดเร็ว เป็นปัจจุบัน และต่อเนื่อง โดยให้เจ้าหน้าที่ข้อมูลข่าวสารสาธารณะควรต้องเข้ามาอยู่รวมกันในศูนย์ประสานข้อมูลร่วม

4.6.2 ตรวจสอบยืนยันความถูกต้องของข้อมูลการเกิดภัยจากกำนัน ผู้ใหญ่บ้าน ผู้นำชุมชน อาสาสมัครแจ้งเตือนภัย กองอำนวยการป้องกันและบรรเทาสาธารณภัยระดับเหนือขึ้นไป รวมทั้งหน่วยงานที่เกี่ยวข้องก่อนแจ้งเตือนภัยผ่านช่องทางการสื่อสารทุกชนิด

4.6.3 ดำเนินการแจ้งเตือนการเกิดภัยไปยังชุมชนพื้นที่ที่ประสบภัยและพื้นที่ข้างเคียง โดยสื่อ ข่ายการสื่อสาร เครื่องมืออุปกรณ์การเตือนภัยที่มีอยู่ของชุมชน เช่น หอกระจายข่าว โทรศัพท์มือถือ เป็นต้น

4.6.4 ข้อมูลการแจ้งเตือนภัยนั้นต้องชัดเจน ทันเวลา ถูกต้อง และเข้าใจง่าย เป็นข้อมูลที่บอกถึงอันตรายที่กำลังเกิดขึ้นกับชีวิตและทรัพย์สิน อันได้แก่ ลักษณะ ขนาด จุดที่เกิดภัย รัศมีความเสียหายตามพื้นที่การปกครอง ช่วงเวลา ระยะเวลา ภัยจะรุนแรงยิ่งขึ้นหรือไม่ และประชาชนต้องปฏิบัติอย่างไร หรือต้องมีการอพยพหรือไม่ รวมทั้งวิธีการแจ้งเหตุ หมายเลขโทรศัพท์ และการสื่อสารอื่นๆ โดยแจ้งเตือนภัยจนกว่าสถานการณ์ภัยจะสิ้นสุด

4.6.5 จัดให้มีเจ้าหน้าที่รับผิดชอบในการให้ข้อมูลเท่าที่จำเป็นเกี่ยวกับการดำเนินการของศูนย์บัญชาการเหตุการณ์แก่สื่อมวลชน และประชาชน รวมทั้งรับฟังข้อคิดเห็น ข้อมูล ข้อเรียกร้องของประชาชนที่ได้รับผลกระทบจากสถานการณ์ภัยหรือจากการปฏิบัติของเจ้าหน้าที่

4.6.6 กรณีที่มีข่าวเชิงลบ ให้ฝ่ายประชาสัมพันธ์ องค์การบริหารส่วนตำบลโนนเพ็ด แจ้งข้อมูลข่าวสาร และชี้แจงข้อเท็จจริงให้สาธารณชนทราบ

4.6.7 ในกรณีเกิดไฟฟ้าดับ การสื่อสาร เครื่องมือ สัญญาณเตือนภัยไม่สามารถใช้ได้ ให้ใช้สัญลักษณ์การเตือนภัย เช่น ธง นกหวีด หรือการเตือนภัยอื่นที่ได้มีการซักซ้อมความเข้าใจกับประชาชนไว้แล้ว **4.7 การอพยพ**

เมื่อเกิดหรือคาดว่าจะเกิดสาธารณภัยขึ้นในพื้นที่ใด และการอาศัยอยู่ในเขตพื้นที่นั้น จะเป็นอันตราย ให้ผู้มีอำนาจตามมาตรา 28 แห่งพระราชบัญญัติป้องกันและบรรเทาสาธารณภัย พ.ศ. 2550 (ผู้บัญชาการ ผู้อำนวยการ และเจ้าพนักงานซึ่งได้รับมอบหมาย) มีอำนาจสั่งอพยพผู้ซึ่งอยู่ในพื้นที่นั้นออกไปจากพื้นที่อย่างเป็นระเบียบ ทั้งนี้ ให้ดำเนินการอพยพไม่ต่ำกว่า 12 ชั่วโมงก่อนเกิดสาธารณภัย และจัดให้มีกองกำลังเจ้าหน้าที่เข้ารักษาความสงบเรียบร้อย เพื่อป้องกันทรัพย์สินของประชาชน ให้ผู้นำชุมชนและหน่วยงานปฏิบัติตามขั้นตอน ดังนี้

4.7.1 การตัดสินใจอพยพ

(1) การตัดสินใจอพยพในเขต องค์การบริหารส่วนตำบลโนนเพ็ด กำหนดให้นายกองค์การบริหารส่วนตำบลโนนเพ็ด ในฐานะผู้อำนวยการท้องถิ่น หรือผู้ได้รับมอบหมายเป็นผู้ตัดสินใจและควบคุมการอพยพประชาชนออกจากพื้นที่ประสบภัย โดยมีปลัดองค์การบริหารส่วนตำบลโนนเพ็ด ในฐานะผู้ช่วยผู้อำนวยการท้องถิ่น เป็นผู้ช่วย

(2) การตัดสินใจอพยพในเขตพื้นที่หมู่บ้าน กำหนดให้ผู้ใหญ่บ้านแต่ละหมู่บ้านเป็นผู้ตัดสินใจและควบคุมการอพยพประชาชนออกจากพื้นที่ประสบภัย โดยมีผู้ช่วยผู้ใหญ่บ้านและสมาชิกสภาองค์การบริหารส่วนตำบลโนนเพ็ด เป็นผู้ช่วย ทุกขั้นตอนการปฏิบัติต้องประสานการปฏิบัติและรายงานสถานการณ์ไปยังนายกองค์การบริหารส่วนตำบลโนนเพ็ด ในฐานะผู้อำนวยการท้องถิ่น เบอร์โทรศัพท์ 088-0748099

4.7.2 เมื่อได้รับข้อมูลข่าวสารแจ้งเตือน ประชาชนต้องเตรียมตัวไว้ให้พร้อมสำหรับ การอพยพ โดยจัดเตรียมกระเป๋าที่มีของมีค่า เงินสด เอกสารสำคัญ ของใช้จำเป็นส่วนตัว ยารักษาโรค อาหาร น้ำดื่ม เท่าที่จำเป็น รวมทั้งดูแลสภาพจิตใจในครอบครัวให้อยู่ในความสงบ ก่อนออกจากบ้านเรือนต้องปิดบ้านเรือนให้มิดชิดที่สุดเท่าที่จะทำได้ และเดินทางไปรวมกัน ณ จุดนัดหมายประจำชุมชนโดยเร็ว

4.7.3 หน่วยอพยพ ต้องศึกษาเส้นทางที่จะเข้าสู่พื้นที่เป้าหมาย และตรวจสอบสภาพของยานพาหนะสำหรับการอพยพให้พร้อมปฏิบัติหน้าที่อยู่ตลอดเวลา รวมทั้งติดต่อประสานงานกับผู้นำชุมชนหรือผู้นำหมู่บ้านทุกระยะ ประชาสัมพันธ์ให้คำแนะนำในขั้นตอนการอพยพต่อผู้อพยพ พร้อมทั้งจัดระเบียบและจัดแบ่งประเภทของบุคคลตามลำดับความเร่งด่วน เช่น ผู้ป่วยทุพลภาพ คนพิการ คนชรา เด็ก และสตรี ตามลำดับ ซึ่งเป็นกลุ่มเปราะบาง และดำเนินการปฏิบัติตามขั้นตอนการอพยพที่กำหนดไว้

4.7.4 จัดระเบียบสถานที่อพยพและการอำนวยความปลอดภัย ดังนี้

(1) ทำความสะอาดสถานที่ปลอดภัย

(2) จัดระบบสาธารณูปโภคขั้นพื้นฐาน เช่น ไฟฟ้า น้ำประปา เป็นต้น

(3) จัดให้มีการลงทะเบียนผู้อพยพ เพื่อตรวจสอบจำนวนผู้อพยพที่ยังติดค้าง อยู่ภายในพื้นที่เสี่ยงภัย โดยมีการจัดทำแบบฟอร์มลงทะเบียนไว้ล่วงหน้า

(4) จัดพื้นที่อพยพให้เป็นสัดส่วนแต่ละครอบครัว หรือแต่ละชุมชน

(5) จัดระเบียบเวรยามรักษาความปลอดภัย โดยอาจขอกำลังจากผู้อพยพ

4.7.5 จัดเจ้าหน้าที่อาสาสมัครดูแลความปลอดภัยบ้านเรือนของผู้อพยพ และควรประสานเจ้าหน้าที่ตำรวจในท้องที่เพื่อจัดส่งกำลังสายตรวจ อปพร. หรืออาสาสมัคร ไปดูแลบ้านเรือนผู้อพยพเป็นระยะ แต่ถ้าสถานการณ์ล่อแหลมมีความเสี่ยง ควรงดออกปฏิบัติหน้าที่โดยเด็ดขาด แต่ถ้าสามารถออกปฏิบัติภารกิจได้ภายหลังเสร็จสิ้นภารกิจแล้วควรนำข้อมูลกลับมารายงานให้ผู้อพยพทราบโดยทันที เพื่อป้องกันมิให้ ผู้อพยพเกิดความกังวลต่อความปลอดภัยในทรัพย์สินของตน

4.7.6 จัดให้มีการอำนวยความสะดวกแก่ผู้อพยพ ให้หน่วยงานอพยพอำนวยความสะดวกด้านปัจจัยสี่ ปฐมพยาบาล ช่วยเหลือผู้บาดเจ็บ บริการอาหารและน้ำดื่ม การดูแลรักษาความสะอาดให้ถูกสุขลักษณะ จัดเป็นสัดส่วนบริเวณปรุงอาหาร จัดระบบสาธารณูปโภคพื้นฐาน จัดระบบการรับของบริจาคอย่างทั่วถึงและเป็นธรรม

4.7.7 รายงานความเคลื่อนไหวของสถานการณ์สาธารณภัยอย่างใกล้ชิดและต่อเนื่องจากสื่อทุกช่องทางรวมทั้งหน่วยงานที่เกี่ยวข้อง และนำข้อมูลข่าวสารดังกล่าวแจ้งให้ผู้อพยพทราบทุกระยะ เพื่อให้ผู้อพยพคลายความวิตกกังวล

**4.8 แนวทางปฏิบัติในการประเมินความเสียหายและความต้องการความช่วยเหลือ (Damage and Need Assessment : DANA)**

กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด จะประเมินความเสียหายและความต้องการความช่วยเหลือภายในพื้นที่ประสบภัย โดยวิเคราะห์ผลกระทบจากความเสียหาย ที่เกิดขึ้นจากสาธารณภัย มีหลักการปฏิบัติ ดังนี้

**4.8.1 การประเมินแบบรวดเร็ว (rapid assessment)** จะกระทำทันทีภายหลังมีเหตุการณ์สาธารณภัยเกิดขึ้น โดยมากภายในสัปดาห์แรกของการเกิดภัย เป็นการประเมินแบบคร่าวๆเพื่อรวบรวมข้อมูลความต้องการ สิ่งที่ควรปฏิบัติหลังจากเกิดภัย และทรัพยากรที่จำเป็นทุกๆ ด้าน ทั้งผู้ประสบภัย โครงสร้างพื้นฐาน สิ่งแวดล้อม ลำดับความสำคัญก่อน – กลัง การให้ความช่วยเหลือเบื้องต้น เพื่อให้ทันต่อความต้องการในภาวะฉุกเฉิน

**4.8.2 การประเมินแบบละเอียด (detailed assessment)** จะดำเนินการทันที เมื่อภาวะฉุกเฉินสิ้นสุดลง หรืออย่างน้อยภายใน 2 สัปดาห์ หลังจากเกิดสาธารณภัย ทั้งนี้ ขึ้นอยู่กับการเข้าถึงพื้นที่ประสบภัย เป็นการระบุมูลค่าความเสียหายทางกายภาพ โครงสร้างทางสังคม ประมาณการด้านการเงินและวัสดุอุปกรณ์ ที่จะต้องใช้ในการให้ความช่วยเหลือและความต่อเนื่อง ทั้งนี้ จำเป็นจะต้องใช้ผู้เชี่ยวชาญ ในแต่ละสาขาดำเนินการประเมินความเสียหายและความต้องการในแต่ละด้าน

เมื่อประเมินความเสียหายและทราบความต้องการความช่วยเหลือแล้ว ให้นำข้อมูลที่ได้มาทำการวิเคราะห์ความสามารถของผู้ประสบภัยในการตอบโต้สถานการณ์ฉุกเฉินด้วยตนเองและจัดทำรายงานสรุปเสนอผู้อำนวยการท้องถิ่นเพื่อบริหารจัดการทรัพยากรที่มีอยู่ให้เกิดความเสมอภาคและทั่วถึง รวมถึงการขอรับความต้องการความช่วยเหลือเพิ่มเติมจากหน่วยงานภายนอก เช่น ความช่วยเหลือด้านอาหาร น้ำดื่ม การรักษาพยาบาล สุขอนามัยและการกำจัดสิ่งปฏิกูล ความช่วยเหลือด้านสุขภาวะ ที่พักพิง อุปกรณ์ยังชีพ เป็นต้น

ทั้งนี้ ตัวอย่างแนวทางปฏิบัติในการประเมินความเสียหายและความต้องการความช่วยเหลือ (Damage and Need Assessment : DANA) ตามภาคผนวก ด (ตัวอย่าง) แบบประเมินภัยพิบัติขั้นต้น ระยะที่ 1 (Initial Disaster Assessment Form)

**4.9 การรับ-จ่ายสิ่งของบริจาค**

หากกองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด พิจารณาเห็นว่า มีความจำเป็นต้องจัดให้มีการรับบริจาคเงินหรือทรัพย์สิน เพื่อช่วยเหลือผู้ประสบสาธารณภัยให้ดำเนินการ ตามระเบียบที่เกี่ยวข้อง ดังต่อไปนี้

(1) ระเบียบสำนักนายกรัฐมนตรีว่าด้วยการรับบริจาค และการให้ความช่วยเหลือผู้ประสบสาธารณภัย พ.ศ. 2542 และที่แก้ไขเพิ่มเติม

(2) ระเบียบสำนักนายกรัฐมนตรีว่าด้วยการเรี่ยไรของหน่วยงานของรัฐ พ.ศ. 2544

(3) ระเบียบกระทรวงการคลังว่าด้วยการรับเงินหรือทรัพย์สินที่มีผู้บริจาคให้ทางราชการ พ.ศ. 2526

(4) ระเบียบกรมพัฒนาสังคมและสวัสดิการว่าด้วยการรับบริจาคสิ่งของเหลือใช้ของศูนย์รับบริจาคเพื่อการสงเคราะห์ผู้เดือดร้อน พ.ศ. 2547

โดยมีแนวทางปฏิบัติในการรับ-จ่ายสิ่งของบริจาค ดังนี้

4.9.1 จัดตั้งศูนย์รับบริจาคเพื่อช่วยเหลือผู้ประสบภัย และกำหนดสถานที่เก็บรักษาสิ่งของบริจาค

4.9.2 องค์การบริหารส่วนตำบลโนนเพ็ด หารือร่วมกับหน่วยงานที่เกี่ยวข้องในการกำหนดระเบียบการเก็บรักษาเงินบริจาคและสิ่งของบริจาค รวมถึงสถานที่เก็บรักษาสิ่งของบริจาค และวิธีแจกจ่ายเงินและสิ่งของบริจาค เพื่อให้เกิดความเป็นเอกภาพและเกิดประโยชน์แก่ผู้ประสบสาธารณภัยอย่างเสมอภาค

4.9.3 จัดทำบัญชีการรับ-จ่าย สิ่งของบริจาคไว้เป็นหลักฐาน เพื่อควบคุมระบบข้อมูลในการบริหารจัดการสิ่งของบริจาคอย่างทั่วถึงและเป็นธรรม

กรณีที่บุคคล หน่วยงาน หรือองค์กรใดจัดตั้งศูนย์รับบริจาคเพื่อช่วยเหลือผู้ประสบสาธารณภัย โดยที่บุคคล หน่วยงาน หรือองค์กรนั้นไม่ได้รับมอบภารกิจใดๆ จากกองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด ให้รับผิดชอบค่าใช้จ่ายในการขนย้ายและส่งมอบสิ่งของบริจาคเอง

**4.10 การบริหารจัดการศูนย์พักพิงชั่วคราว**

การช่วยเหลือผู้ประสบภัยที่อาศัยในศูนย์พักพิงชั่วคราวในระยะต้น และระยะกลางให้ได้ผลดี จำเป็นต้องคำนึงถึงสิ่งสำคัญ ได้แก่

(1) การดูแลด้านความปลอดภัย

(2) การจัดการด้านสวัสดิการ อาหาร สุขาภิบาล และความเป็นอยู่ ให้มีความสะดวก

(3) การรักษาพยาบาล และการควบคุมป้องกันโรคให้เป็นไปอย่างทั่วถึง

(4) การมีกิจกรรมฟื้นฟูสุขภาพจิตร่วมกันเพื่อทำให้มีสุขภาพจิตที่ดี

(5) การรวมกลุ่มเป็นแหล่งเดียวกันเพื่อติดต่อขอรับการสนับสนุนจากภายนอก

**ข้อพิจารณาในการเลือกสถานที่ตั้งของศูนย์พักพิงชั่วคราว** มีปัจจัยในการพิจารณา ดังนี้

**ตารางที่ ๔-๓ : ข้อพิจารณาในการเลือกสถานที่ตั้งของศูนย์พักพิงชั่วคราว**

|  |  |
| --- | --- |
| **ประเด็น** | **ข้อพิจารณาสำหรับทำเลที่ตั้ง** |
| ความปลอดภัย | - ปลอดจากภัยคุกคามในขณะนั้น ไม่ว่าจะเป็นความรุนแรงหรือภัยทางธรรมชาติ  - ปลอดจากความเสี่ยงที่อาจเกิดขึ้นต่อผู้อาศัยในศูนย์อพยพชั่วคราว |
| การเข้าถึง | - ง่ายต่อการเข้าถึงเพื่อให้ความช่วยเหลือในช่วงวิกฤต  - คำนึงถึงฤดูกาลและผลกระทบ (เช่น รถอาจจะเข้าไปไม่ได้ในหน้าฝน) |
| สิ่งแวดล้อม | - พิจารณาถึงภัยจากการปนเปื้อนสารพิษทั้งจากภายในและนอกพื้นที่ |
| สาธารณูปโภค | - ความเป็นไปได้ในการใช้โครงสร้างพื้นฐานของภาครัฐที่มีอยู่เดิม ทั้งการประปา  สุขาภิบาล และการจัดการขยะ  - ระบบไฟฟ้าเป็นสิ่งสำคัญที่สุด เนื่องจากระบบน้ำและสุขาภิบาล ยังสามารถ  หาทางเลือกอื่นที่ไม่พึงพาโครงสร้างพื้นฐานของเมืองได้ |
| ปัจจัยดึงดูด | - ในบริบทของเมือง อาจเกิดปัจจัยดึงดูดให้มีการย้ายเข้าศูนย์พักพิงชั่วคราว  โดยไม่จำเป็น |
| อาชีพ | - การเข้าถึงตลาดในท้องถิ่น  - การเข้าถึงที่ทำงาน  - ทางเลือกและการเข้าถึงระบบขนส่ง |
| สวัสดิการขั้นพื้นฐาน | - ต้องมีการบริการด้านการศึกษาและสุขอนามัย  - มีการสำรวจ และวัดผลศักยภาพระบบสวัสดิการทั่วไปในพื้นที่ |
| เอกลักษณ์ทางวัฒนธรรม | - ผู้อาศัยในศูนย์อพยพชั่วคราวมีสิทธิที่จะยึดถือประเพณีและวัฒนธรรมทางสังคม  และศาสนาในศูนย์พักพิงชั่วคราว  - ตรวจสอบทัศนคติขององค์กรปกครองท้องถิ่นและชุมชนโดยรอบ ต่อกลุ่มผู้อยู่  อาศัยในศูนย์พักพิงชั่วคราว |

ให้กองสวัสดิการและสังคม เป็นหน่วยรับผิดชอบหลักในการบริหารศูนย์พักพิงชั่วคราว และประสานงานที่เกี่ยวข้องในการสนับสนุนยานพาหนะ เครื่องมืออุปกรณ์ ระบบสื่อสาร ระบบสาธารณูปโภค รวมทั้งประสานงานกับกองอำนวยการป้องกันและบรรเทาสาธารณภัยอำเภอและจังหวัดเพื่อประสานการปฏิบัติในการจัดการศูนย์พักพิงชั่วคราว

**หัวหน้า/ผู้จัดการศูนย์พักพิงชั่วคราว**

(กำนัน / ผู้ใหญ่บ้าน / ประธานชุมชน)

**ฝ่ายปฏิบัติการ**

(หัวหน้าฝ่ายแต่ละฝ่าย เช่น บรรเทาทุกข์ / ฟื้นฟู / พยาบาลและสุขภาพอนามัย)

**ฝ่ายอำนวยการร่วม**

(หัวหน้าฝ่ายแต่ละฝ่าย เช่น ประสานงาน / ประชาสัมพันธ์ / รักษาความสงบเรียบร้อย)

**บทบาทหน้าที่**

1. อำนวยการและบริหารจัดการต่างๆ เช่น จัดทำบัญชีรายชื่อผู้ประสบภัยของชุมชนประสานงานทั้งภายในและภายนอกศูนย์ พักพิงชั่วคราว การรับบริจาค การประกอบและแจกจ่ายอาหาร ระบบสุขาภิบาลและสุขภาพอนามัย เป็นต้น

2. การจัดการพื้นที่ของศูนย์พักพิงชั่วคราวของชุมชนให้เป็นระเบียบและเป็นระบบ

3. การจัดหาเครื่องมือ อุปกรณ์ เครื่องใช้ที่จำเป็นแก่การดำรงชีวิตขณะที่อาศัยอยู่ในศูนย์พักพิงชั่วคราว

4. ความปลอดภัยและความสงบเรียบร้อย

5. การจัดพาหนะในการขนส่ง เช่น สิ่งของ ผู้ป่วยในกรณีมีผู้เจ็บป่วยต้องไปส่งโรงพยาบาล เป็นต้น

6. ประสานงานกับหน่วยงานที่เกี่ยวข้อง / ผู้ที่เกี่ยวข้อง

**บทบาทหน้าที่**

1. บรรเทาทุกข์เบื้องต้นด้านปัจจัยสี่ คือ ที่อยู่อาศัย อาหาร เครื่องนุ่งห่ม และยารักษาโรค

2. ช่วยเหลือด้านสุขภาพอนามัยให้แก่ ผู้ประสบภัยในชุมชน/หมู่บ้าน

3. ทำหน้าที่ประสานกับผู้ประสบภัย ในกรณีที่ผู้ประสบภัยต้องการความช่วยเหลือ

**แผนภาพที่ 4-4 : โครงสร้างศูนย์พักพิงชั่วคราว องค์การบริหารส่วนตำบลโนนเพ็ด**

**4.11 การยกเลิกสถานการณ์สาธารณภัย**

(1) ให้ติดตามความเคลื่อนไหวของสถานการณ์สาธารณภัยอย่างใกล้ชิดและต่อเนื่อง พร้อมทั้งตรวจสอบข้อมูลจากทุกแหล่งจนแน่ใจ และมีการยืนยันความชัดเจนว่าสถานการณ์คลี่คลายกลับสู่ ภาวะปกติแล้ว ให้ผู้อำนวยการท้องถิ่นรายงานข้อมูลให้ผู้อำนวยการอำเภอทราบ เพื่อประกาศยุติสถานการณ์สาธารณภัยในพื้นที่

(2) เมื่อได้รับการยืนยันอย่างชัดเจนจากผู้อำนวยการท้องถิ่น ผู้อำนวยการอำเภอ ตามลำดับ หรือผู้ที่ได้รับมอบหมายให้ประกาศยุติสถานการณ์ว่าสาธารณภัยได้สิ้นสุดลงแล้ว ให้แจ้งข้อมูลดังกล่าวให้ผู้อพยพทราบเพื่อเตรียมพร้อมในการอพยพกลับสู่ที่ตั้งต่อไป

(3) เมื่อยกเลิกหรือปิดศูนย์ปฏิบัติการฉุกเฉินของ องค์การบริหารส่วนตำบลโนนเพ็ด ให้ส่งมอบภารกิจที่ต้องดำเนินการต่อให้หน่วยงานที่รับผิดชอบตามภารกิจของหน่วยงานนั้นต่อไป เพื่อความต่อเนื่องในการปฏิบัติงาน

**4.12 การอพยพกลับ**

เมื่อประชาชนได้รับแจ้งข่าวการยกเลิกสถานการณ์สาธารณภัยอย่างชัดเจน ให้ผู้นำชุมชนหรือผู้นำกลุ่มอพยพรีบแจ้งผู้อพยพเพื่อเตรียมความพร้อมสำหรับการอพยพกลับและรอรับการแจ้งจุดอพยพกลับ โดยการจัดระเบียบและลำดับก่อนหลังของการอพยพกลับอย่างเป็นระบบไปสู่พื้นที่อยู่อาศัยเดิมพร้อมทั้งประสานงานกับเจ้าหน้าที่ที่รับผิดชอบควบคุมดูแลการอพยพกลับ

**4.13 การอพยพส่วนราชการ และองค์กรปกครองส่วนท้องถิ่น**

ให้ศูนย์ปฏิบัติการฉุกเฉิน องค์การบริหารส่วนตำบลโนนเพ็ด แบ่งประเภทของส่วนราชการและองค์กรปกครองส่วนท้องถิ่นที่จะอพยพมาอยู่ในพื้นที่ปลอดภัยตามลำดับและความจำเป็นเร่งด่วน พร้อมทั้งกำหนดพื้นที่รองรับการอพยพส่วนราชการ ครอบครัวส่วนราชการ และองค์กรปกครองส่วนท้องถิ่นไว้ล่วงหน้า โดยการดำเนินการอพยพให้เป็นไปตามแผนอพยพส่วนราชการ เพื่อให้สามารถบริการประชาชนได้ตามปกติ

**4.14 การร้องขอรับการสนับสนุนจากองค์กรปกครองส่วนท้องถิ่นข้างเคียง**

ตามพระราชบัญญัติป้องกันและบรรเทาสาธารณภัยแห่งชาติ พ.ศ. 2550 มีมาตราที่เกี่ยวข้องกับการขอรับการสนับสนุนจากองค์กรปกครองส่วนท้องถิ่นอื่น ดังนี้

**มาตรา** 21 เมื่อเกิดหรือคาดว่าจะเกิดสาธารณภัยขึ้นในเขตขององค์กรปกครองส่วนท้องถิ่นแห่งพื้นที่ใด ให้ผู้อำนวยการท้องถิ่นขององค์กรปกครองส่วนท้องถิ่นแห่งพื้นที่นั้นมีหน้าที่เข้าดำเนินการป้องกันและบรรเทาสาธารณภัยโดยเร็ว และแจ้งให้ผู้อำนวยการอำเภอที่รับผิดชอบในเขตพื้นที่นั้นและผู้อำนวยการจังหวัดทราบทันที

ในการปฏิบัติหน้าที่ตามวรรคหนึ่ง ให้ผู้อำนวยการท้องถิ่นมีอำนาจหน้าที่ ดังต่อไปนี้

(4) ขอความช่วยเหลือจากองค์กรปกครองส่วนท้องถิ่นอื่น ในการป้องกันและบรรเทา สาธารณภัย

**มาตรา** 23 ระบุว่า เมื่อเกิดสาธารณภัยขึ้นในเขตพื้นที่องค์กรปกครองส่วนท้องถิ่นแห่งพื้นที่ใดให้เป็นหน้าที่ของผู้อำนวยการท้องถิ่นซึ่งมีพื้นที่ติดต่อหรือใกล้เคียงกับองค์กรปกครองส่วนท้องถิ่นแห่งพื้นที่นั้นที่จะสนับสนุนการป้องกันและบรรเทาสาธารณภัยที่เกิดขึ้น

**4.15 การยกระดับการจัดการสาธารณภัยจากระดับ 1 เป็นระดับ 2**

หากสถานการณ์สาธารณภัยในพื้นที่มีความรุนแรงและลุกลามต่อเนื่องยากต่อการรับมือให้ผู้อำนวยการท้องถิ่นแจ้งกองอำนวยการป้องและบรรเทาสาธารณภัยอำเภอ (กอปภ.อ.) และกองอำนวยการป้องกันและบรรเทาสาธารณภัยจังหวัด (กอปภ.จ.) เพื่อร้องขอให้ยกระดับการจัดการสาธารณภัยเป็นระดับ 2 โดยใช้เกณฑ์หรือเงื่อนไขดังต่อไปนี้ประกอบการพิจารณา

4.15.1 พื้นที่ที่ได้รับผลกระทบและความเสียหาย

4.15.2 จำนวนผู้ที่ได้รับบาดเจ็บและเสียชีวิต หรือผู้ที่ได้รับผลกระทบ

4.15.3 สถานการณ์ของภัยมีความรุนแรง หรืออาจมีสถานการณ์แทรกซ้อน มีการขยายตัวของภัยออกไป

4.15.4 ขีดความสามารถในการปฏิบัติงาน เช่น กำลังคน เครื่องมือ อุปกรณ์ยานพาหนะ และอุปกรณ์พิเศษต่างๆ

4.15.5 ดุลยพินิจการประเมินศักยภาพในการจัดการสาธารณภัยของผู้อำนวยการท้องถิ่น

ทั้งนี้ ให้ใช้เกณฑ์เงื่อนไขทางด้านพื้นที่/ประชากร/ความซับซ้อน/ศักยภาพด้านทรัพยากร และวิจารณญาณหรือดุลยพินิจของผู้อำนวยการอย่างใดอย่างหนึ่ง หรือหลายอย่างประกอบกันเป็นเกณฑ์ในการยกระดับการจัดการสาธารณภัยจากระดับ ๑ เป็นระดับ ๒

**บทที่ 5**


**การปฏิบัติหลังเกิดภัย**

การปฏิบัติหลังเกิดภัย (ฟื้นฟู) เป็นการดำเนินการภายหลังจากที่ภาวะฉุกเฉินจากสาธารณภัยบรรเทาลง หรือได้ผ่านพ้นไปแล้ว เพื่อปรับสภาพระบบสาธารณูปโภค การดำรงชีวิต และสภาวะวิถีความเป็นอยู่ของชุมชนที่ประสบสาธารณภัยให้กลับสู่สภาวะปกติ หรือ**พัฒนาให้ดีกว่าและปลอดภัยกว่าเดิม (Build Back Better and Safer)** เป็นไปตามวงจรการจัดการสาธารณภัยสู่การสร้างใหม่ให้ดีกว่าและปลอดภัยกว่าเดิม (แผนภาพที่ 5-1) โดยการนำเอาปัจจัยต่างๆ ในการลดความเสี่ยงจากสาธารณภัยเข้ามาช่วยในการฟื้นฟู ซึ่งหมายรวมถึงการซ่อมสร้าง (Reconstruction) และการฟื้นสภาพ (Rehabilitation) โดยมีหลักการสำคัญของการฟื้นฟู ได้แก่

**การช่วยเหลือผู้ประสบภัยให้สามารถช่วยเหลือตนเองได้** เพื่อให้การดำรงชีวิตกลับเข้าสู่ภาวะปกติ โดยไม่จำเป็นต้องพึ่งพิงความช่วยเหลือจากภายนอกแต่เพียงอย่างเดียว

**ผู้ประสบภัยต้องมีส่วนร่วมในกระบวนการตัดสินใจ** จึงจะเกิดกระบวนการยอมรับและ มีส่วนร่วมในขั้นตอนต่างๆ ที่จะดำเนินการ

**พิจารณาความเสี่ยงต่อภัยในการฟื้นคืนสภาพและการสร้างใหม่เสมอ** เพื่อไม่ให้งบประมาณต้องสูญเสียไปโดยเปล่าประโยชน์จากการเกิดสาธารณภัยครั้งต่อไป



**สร้างใหม่ให้ดีกว่าและปลอดภัยกว่าเดิม**

**แผนภาพที่ 5-1 : วงจรการจัดการสาธารณภัยสู่การสร้างใหม่ให้ดีกว่าและปลอดภัยกว่าเดิม**

ในอดีตที่ผ่านมา ได้กำหนดยุทธศาสตร์การบริหารจัดการสาธารณภัยที่สามารถตอบสนองต่อการ

ป้องกันและบรรเทาสาธารณภัยให้มีประสิทธิภาพ ประกอบด้วย การป้องกันและลดผลกระทบ การเตรียมความพร้อม การบริหารจัดการในภาวะฉุกเฉิน (การเผชิญเหตุ) และจัดการหลังเกิดภัย (การฟื้นฟู) ซึ่งสถานการณ์สาธารณภัยในปัจจุบันนับวันจะทวีความรุนแรงมากยิ่งขึ้น ดังนั้นจึงได้มีการเปลี่ยนแปลงยุทธศาสตร์ในการจัดการสาธารณภัย โดยจากการจัดการสาธารณภัย (Disaster Management : DM) มาเป็นการจัดการความเสี่ยงจากสาธารณภัย (Disaster Risk Management : DRM) ให้ความสำคัญกับการป้องกันและลดผลกระทบ การเตรียมความพร้อม ซึ่งเป็นการลดความเสี่ยงจากสาธารณภัย (Disaster Risk Reduction : DRR) เพิ่มมากขึ้น เพื่อสร้างความปลอดภัยในชีวิตและทรัพย์สินของประชาชนและของรัฐ การลงทุนในเรื่องลดความเสี่ยงจากสาธารณภัยนอกจากจะช่วยลดปัจจัยเสี่ยงและลดโอกาสของสังคมในการเผชิญเหตุการณ์สาธารณภัยแล้ว ยังจะส่งผลที่ดีต่อการพัฒนาในด้านต่างๆ ให้มีความต่อเนื่องอีกด้วย เน้นการฟื้นฟูที่ดีกว่าและปลอดภัยกว่าเดิมเพื่อให้เกิดความยั่งยืนตามวงจรการจัดการสาธารณภัยสู่การสร้างใหม่ให้ดีกว่าและปลอดภัยกว่าเดิม ตามแผนภาพที่ 5-1

**5.1 การสำรวจความต้องการของผู้ประสบภัยและความเสียหายเบื้องต้น**

กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด สำรวจความต้องการของผู้ประสบภัยและความเสียหายเบื้องต้นภายในพื้นที่ประสบภัยจนถึงระดับครัวเรือน โดยวิเคราะห์ผลกระทบจากความเสียหายที่เกิดขึ้นจากสาธารณภัยเพื่อประเมินและวิเคราะห์ความสามารถของผู้ประสบภัยในการตอบโต้สถานการณ์ฉุกเฉินด้วยตนเอง ความต้องการความช่วยเหลือเพิ่มเติมจากหน่วยงานภายนอก เช่น ความช่วยเหลือด้านอาหาร น้ำดื่ม การรักษาพยาบาล สุขอนามัยและการกำจัดสิ่งปฏิกูล เป็นต้น รวมทั้งจัดทำฐานข้อมูลการสำรวจความเสียหาย เพื่อเป็นข้อมูลในการฟื้นฟูและกำหนดกรอบแนวทางในการสร้างคืนใหม่ได้อย่างเหมาะสมและมีประสิทธิภาพ โดยมีหลักการปฏิบัติ ดังนี้

5.1.1 ชุมชน/หมู่บ้าน สำรวจความเสียหายระบบสาธารณูปโภคและสิ่งสาธารณ ประโยชน์ต่างๆ จนถึงระดับครัวเรือน รวมทั้งจัดทำฐานข้อมูลการสำรวจความเสียหาย เพื่อเป็นข้อมูลในการฟื้นฟูและกำหนดกรอบแนวทางในการสร้างคืนใหม่ได้อย่างเหมาะสมและมีประสิทธิภาพ

5.1.2 องค์การบริหารส่วนตำบลโนนเพ็ด สำรวจประเมินความจำเป็นในการฟื้นฟูภายหลังการเกิดสาธารณภัย ดังนี้

(1) ข้อมูลพื้นฐานด้านชุมชน เช่น ประชากร เศรษฐกิจ สังคม และวัฒนธรรม

(2) ข้อมูลด้านความเสียหายจากสาธารณภัย การจัดการในภาวะฉุกเฉินการช่วยเหลือจากภายนอก

(3) ข้อมูลการวิเคราะห์ความสามารถในการเผชิญเหตุของชุมชน ความอ่อนแอ หรือความล่อแหลมต่อสาธารณภัยที่เกิดขึ้น

5.1.3 สำรวจและประเมินความจำเป็นในการฟื้นฟูภายหลังเหตุการณ์สาธารณภัยควรสำรวจข้อมูลดังต่อไปนี้

(1) ข้อมูลการฟื้นฟูผู้ประสบภัย เช่น ด้านอาหาร การเงิน สิ่งของเครื่องใช้ ที่พักพิง สุขภาพ สุขาภิบาล และสิ่งแวดล้อมการประกอบอาชีพ และองค์ความรู้ (การช่วยเหลือยามฉุกเฉิน สุขาภิบาล ฯลฯ) โดยให้คำนึงถึงการฟื้นฟูกลุ่มเปราะบาง (กลุ่มเด็ก สตรีมีครรภ์ คนชรา ผู้ป่วย และผู้พิการ) ที่ได้รับผลกระทบจากสาธารณภัยเป็นพิเศษ

(2) ข้อมูลการฟื้นฟูพื้นที่ประสบภัย เช่น ที่อยู่อาศัย สถานศึกษา โรงพยาบาล สิ่งก่อสร้างต่างๆ การชลประทาน การขนส่ง การสื่อสาร อุตสาหกรรม ระบบสุขาภิบาล เป็นต้น

5.1.4 กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด จัดตั้งคณะทำงานประสานกับชุมชน/หมู่บ้าน ให้ตรวจสอบรายละเอียดความเสียหาย การให้ความช่วยเหลือ และความต้องการเบื้องต้นของผู้ประสบภัยโดยเร็ว

5.1.5 ดำเนินการฟื้นฟูโครงสร้างพื้นฐานที่เสียหายในเบื้องต้น โดยงบประมาณที่อยู่ในความรับผิดชอบ กรณีที่เกินขีดความสามารถให้ขอรับการสนับสนุนจากงบกลางขององค์กรปกครองส่วนท้องถิ่น

5.1.6 รายงานสรุปการประเมินความเสียหายและแนวทางการฟื้นฟูไปยังกองอำนวยการป้องกันและบรรเทาสาธารณภัยอำเภอและจังหวัด เพื่อขอรับการสนับสนุนในการฟื้นฟู ซ่อมแซม และบูรณะโครงสร้างพื้นฐานที่ได้รับความเสียหาย (คณะกรรมการให้ความช่วยเหลือผู้ประสบภัยพิบัติอำเภอ (ก.ช.ภ.อ.) และคณะกรรมการให้ความช่วยเหลือผู้ประสบภัยพิบัติจังหวัด (ก.ช.ภ.จ.))

การประเมินความเสียหายและความต้องการความช่วยเหลือ จะต้องมีความเชื่อมโยงกับการตอบสนองความต้องการของผู้ที่ได้รับผลกระทบตามหลักมาตรฐาน โดยคำนึงถึงปัจจัยด้านต่างๆ เช่น อายุ เพศ เชื้อชาติ ศาสนา สตรีมีครรภ์ และผู้พิการ เพื่อประกอบการพิจารณา

**5.2 การฟื้นฟู**

มีแนวทางปฏิบัติ ดังนี้

1. แจ้งให้ชุมชนและหมู่บ้าน สำรวจความเสียหายของระบบสาธารณูปโภคและสิ่งสาธารณประโยชน์ต่างๆ จนถึงระดับครัวเรือน รวมทั้งจัดทำฐานข้อมูลการสำรวจความเสียหาย เพื่อเป็นข้อมูลในการฟื้นฟู และกำหนดกรอบแนวทางในการสร้างคืนใหม่ได้อย่างเหมาะสมและเป็นที่ยอมรับ

2. องค์การบริหารส่วนตำบลโนนเพ็ด สำรวจประเมินความจำเป็นในการฟื้นฟูหลังการเกิดสาธารณภัย ดังนี้

(2.1) ข้อมูลพื้นฐานด้านชุมชน เช่น ประชากร เศรษฐกิจ สังคม และวัฒนธรรม

(2.2) ข้อมูลด้านความเสียหายจากสาธารณภัย การจัดการในภาวะฉุกเฉินการช่วยเหลือจากภายนอก

(2.3) ข้อมูลการวิเคราะห์ความสามารถในการเผชิญเหตุชุมชน ความอ่อนแอ หรือความล่อแหลมต่อสาธารณภัยที่เกิดขึ้น

3. สำรวจและประเมินความจำเป็นในการฟื้นฟูภายหลังเหตุการณ์สาธารณภัย ดังนี้

(3.1) ข้อมูลการฟื้นฟูผู้ประสบภัย ควรมีรายละเอียดในแต่ละด้าน เช่น ด้านอาหาร การเงิน สิ่งของ เครื่องใช้ ที่พักพิง สุขภาพ สุขาภิบาลและสิ่งแวดล้อม การประกอบอาชีพ และองค์ความรู้การช่วยเหลือยามฉุกเฉิน สุขาภิบาล เป็นต้น โดยให้คำนึงถึงการฟื้นฟูกลุ่มเปราะบาง (กลุ่มเด็ก สตรีมีครรภ์ คนชรา ผู้ป่วย และผู้พิการ) ที่ได้รับผลกระทบจากสาธารณภัยเป็นพิเศษ

(3.2) ข้อมูลการฟื้นฟูพื้นที่ประสบภัย ควรมีรายละเอียดในแต่ละด้าน เช่น ที่อยู่อาศัย การศึกษา การดูแลสุขภาพ สิ่งก่อสร้างต่างๆ เกษตรกรรม การชลประทาน การขนส่ง การสื่อสาร อุตสาหกรรม ระบบสุขาภิบาล เป็นต้น

4. องค์การบริหารส่วนตำบลโนนเพ็ด จัดทีมประเมินความเสียหายและความต้องการความช่วยเหลือ โดยประสานกับอำเภอประทายและจังหวัดนครราชสีมา ให้ตรวจสอบรายละเอียดความเสียหาย การให้ความช่วยเหลือและความต้องการเบื้องต้นของผู้ประสบภัยโดยเร็ว

5. ประสานการปฏิบัติกับอำเภอ ให้ประสานการปฏิบัติกับคณะกรรมการให้ความช่วยเหลือผู้ประสบภัยอำเภอ (ก.ช.ภ.อ.) ให้เร่งสำรวจความเสียหายจากภัยพิบัติกรณีฉุกเฉินโดยเร็ว เพื่อพิจารณาช่วยเหลือผู้ประสบภัยตามหลักเกณฑ์และวิธีการที่กระทรวงการคลังกำหนด และรายงานผล การสำรวจความเสียหายจากภัยพิบัติกรณีฉุกเฉิน ต่อคณะกรรมการให้ความช่วยเหลือผู้ประสบภัยพิบัติจังหวัด (ก.ช.ภ.จ.) เพื่อพิจารณาดำเนินการช่วยเหลือผู้ประสบภัย

6. ในกรณีที่ความเสียหายมีมูลค่ามากกว่าวงเงินที่ผู้ว่าราชการจังหวัดมีอำนาจอนุมัติ ให้ส่งเรื่องให้กรมป้องกันและบรรเทาสาธารณภัยพิจารณาเสนอขออนุมัติวงเงินช่วยเหลือผู้ประสบภัยจากวงเงินงบกลางรายการสำรองจ่ายเพื่อกรณีฉุกเฉินหรือจำเป็นจากคณะรัฐมนตรี

7. รายงานสรุปการประเมินความเสียหายและความจำเป็นในเบื้องต้น ให้ผู้อำนวยการอำเภอ ผู้อำนวยการจังหวัด ผู้อำนวยการกลาง ผู้บัญชาการป้องกันและบรรเทาสาธารณภัยแห่งชาติและนายกรัฐมนตรีทราบตามลำดับ

**5.2.1 การฟื้นฟูระยะสั้น**

เป็นการดำเนินการต่อเนื่องจากการค้นหา การบรรเทา และการช่วยเหลือได้ยุติลง เพื่อสนองความต้องการที่จำเป็นของผู้ประสบภัย ธุรกิจ ชุมชนที่ได้รับผลกระทบจากสาธารณภัยในระยะเร่งด่วนหรือระยะสั้น รวมถึงการจัดมาตรการด้านการรักษาความปลอดภัย การประเมินความเสียหายของโครงสร้างพื้นฐาน การจัดเตรียมที่พักอาศัยชั่วคราว และการให้บริการสาธารณะ โดยมีแนวทางปฏิบัติ ดังนี้

**(1) การสงเคราะห์และช่วยเหลือผู้ประสบภัยในเบื้องต้น**

เป็นการฟื้นฟูด้านสมรรถภาพทางกายให้แก่ผู้ประสบภัย เช่น การตรวจรักษา ป้องกันควบคุมโรค และการฟื้นฟูความแข็งแรงทางร่างกาย เป็นต้น รวมถึงการฟื้นฟูด้านสภาพจิตใจและ จิตสังคมของผู้ได้รับผลกระทบ ตลอดจนการกระตุ้นและช่วยเหลือให้เกิดการปรับตัวให้เข้ากับการเปลี่ยนแปลงตามความจำเป็น โดยให้โรงพยาบาลส่งเสริมสุขภาพประจำตำบลโนนเพ็ด และโรงพยาบาลส่งเสริมสุขภาพประจำตำบลบ้านเวียงทุน เป็นหน่วยงายหลักและมีแนวทางปฏิบัติ ดังนี้

(1.1) การช่วยเหลือและสงเคราะห์ผู้ประสบภัย

- แจ้งให้ชุมชน/หมู่บ้าน สำรวจตรวจสอบข้อมูลผู้ประสบภัยและความเสียหาย เพื่อให้ความช่วยเหลือต่างๆ ตรงกับข้อเท็จจริงตลอดจนส่งผู้ประสบภัยกลับภูมิลำเนา

- ให้มีการประสานงานระหว่างหน่วยงานของรัฐ และองค์กรภาคเอกชนในการสงเคราะห์ผู้ประสบภัยให้เป็นไปอย่างมีระบบ รวดเร็ว ทั่วถึง และหลีกเลี่ยงความซ้ำซ้อนในการสงเคราะห์ผู้ประสบภัย

- ให้ชุมชน/หมู่บ้าน จัดทำบัญชีรายชื่อผู้ประสบภัยและทรัพย์สิน ที่เสียหายไว้เป็นหลักฐานเพื่อการสงเคราะห์ผู้ประสบภัย พร้อมทั้งออกหนังสือรับรองให้ผู้ประสบภัยไว้เป็นหลักฐานในการรับการสงเคราะห์และฟื้นฟู

- จัดให้มีการรักษาพยาบาลแก่ผู้ประสบภัยอย่างต่อเนื่องจนกว่าจะหายกลับมาดำรงชีวิตได้ตามปกติ รวมทั้งจัดการที่พักอาศัยชั่วคราว และระบบสุขาภิบาลแก่ผู้ประสบภัย ในกรณีที่ต้องอพยพจากพื้นที่อันตราย

- ให้การสงเคราะห์แก่ครอบครัวของผู้ที่ประสบภัยอย่างต่อเนื่อง โดยเฉพาะในกรณีที่ผู้เป็นหัวหน้าครอบครัวประสบภัยจนเสียชีวิตหรือไม่สามารถประกอบอาชีพต่อไปได้โดยการให้ทุนการศึกษาแก่บุตรของผู้ประสบภัยจนจบการศึกษาภาคบังคับ และโดยการจัดหาอาชีพให้แก่บุคคลในครอบครัว

- เลี้ยงดูผู้ประสบภัยที่ไม่สามารถช่วยตัวเองได้ในระยะแรก เช่น ดูแลเด็กกำพร้า นักเรียน นักศึกษา คนพิการ และผู้สูงอายุที่ประสบภัย

(1.2) การป้องกัน เฝ้าระวัง และควบคุมโรคระบาด ทั้งคนและสัตว์

(1.3) ประชาสัมพันธ์เพื่อเสริมสร้างขวัญและกำลังใจของประชาชนให้คืนสู่สภาพปกติโดยเร็ว

(1.4) รายงานข่าวและประชาสัมพันธ์ข่าวสารต่อสาธารณชนให้ทราบสถานการณ์เป็นระยะๆ

**(2) การฟื้นฟูพื้นที่ประสบภัย**

เป็นการบูรณะที่อยู่อาศัย โครงสร้างพื้นฐานต่างๆ ที่ได้รับความเสียหายจากเหตุการณ์สาธารณภัยให้กลับสู่สภาพที่สามารถใช้งานได้ ทั้งนี้ ควรให้ความสำคัญกับการฟื้นฟูทรัพยากรธรรมชาติและสิ่งแวดล้อมด้วยตามความเหมาะสมกับสถานการณ์และการใช้งาน หากการบูรณะโครงสร้างและสิ่งก่อสร้างหรือการฟื้นฟูทรัพยากรธรรมชาติและสิ่งแวดล้อมที่ต้องฟื้นฟูให้ดีกว่าเดิม อาจต้องใช้เวลาและงบประมาณในการฟื้นฟู ควรกำหนดแผนงานไว้ในการฟื้นฟูระยะยาวต่อไป และการฟื้นฟูพื้นที่ประสบภัยในระยะเริ่มต้นให้ปฏิบัติ ดังนี้

(2.1) ทำความสะอาดบ้านเรือน ชุมชน และสิ่งสาธารณประโยชน์ ในพื้นที่ประสบภัย และขนย้ายขยะมูลฝอย

(2.2) ให้ องค์การบริหารส่วนตำบลโนนเพ็ด ที่เกิดเหตุ ดำเนินการฟื้นฟูพื้นที่ประสบภัย ปรับสภาพภูมิทัศน์ และแก้ไขปัญหาสิ่งแวดล้อมและมลภาวะเป็นพิษ

(2.3) กรณีที่เกินขีดความสามารถของ องค์การบริหารส่วนตำบลโนนเพ็ด ให้หน่วยงานที่รับผิดชอบโครงสร้างพื้นฐานนั้นๆ ดำเนินการฟื้นฟู ซ่อมแซม และบูรณะโครงการที่ได้รับความเสียหาย ดังนี้

- ทางหลวงแผ่นดินและเส้นทางคมนาคม

ดำเนินการโดยแขวงทางหลวงสมุทรสงครามนครราชสีมา

- ระบบไฟฟ้า

ดำเนินการโดยการไฟฟ้าส่วนภูมิภาคอำเภอประทาย จังหวัดนครราชสีมา และการไฟฟ้าฝ่ายผลิตแห่งประเทศไทย

- ระบบประปา

ดำเนินการโดยการประปาส่วนภูมิภาคจังหวัดนครราชสีมา

(2.4) ให้รื้อถอนซากปรักหักพัง และซ่อมแซมสิ่งสาธารณูปโภค โครงสร้างพื้นฐานและอาคารบ้านเรือนของผู้ประสบภัย เพื่อให้สามารถประกอบอาชีพได้ต่อไป

(2.5) ซ่อมแซมสถานที่ราชการ โรงเรียน สถานศึกษา วัด โบราณสถาน สถานที่ราชการ สถานที่ท่องเที่ยว และสาธารณูปโภคต่างๆ ให้กลับมาใช้งานได้ดังเดิม

(2.6) พื้นที่ประสบภัย เช่น การเก็บซากปรักหักพัง การตรวจสอบความแข็งแรงของอาคาร การออกแบบวางผังเมือง การจัดหาแหล่งน้ำอุปโภคบริโภค การจัดทำภูมิทัศน์ ดำเนินการโดยสำนักงานโยธาธิการและผังเมืองจังหวัดนครราชสีมา และหน่วยงานอื่นๆ ที่เกี่ยวข้อง

**5.2.2 การฟื้นฟูระยะกลาง/ระยะยาว**

(1) การฟื้นฟูระยะกลางเป็นการดำเนินการต่อเนื่องโดยการประสานและสนับสนุนชุมชนที่ประสบภัย ฟื้นฟู หรือสร้างสิ่งอำนวยความสะดวกในการดำรงชีวิตขึ้นใหม่ การฟื้นฟูเศรษฐกิจและสิ่งแวดล้อม รวมทั้งสภาพร่างกาย จิตใจ และสังคมของผู้ประสบภัย โดยให้ปฏิบัติ ดังนี้

- การฟื้นฟูโครงสร้างพื้นฐานต่างๆ ที่จำเป็นต่อการดำรงชีวิต เช่น ประปา ไฟฟ้า ระบบโทรคมนาคม เป็นต้น

- การฟื้นฟูและเสริมสร้างความเข้มแข็งทางเศรษฐกิจ

ให้กองคลังของ องค์การบริหารส่วนตำบลโนนเพ็ด เป็นหน่วยหลักในการฟื้นฟูและเสริมสร้างความเข้มแข็งทางเศรษฐกิจ ทั้งนี้ ให้สามารถร่วมมือกับภาคเอกชน ได้แก่ หอการค้า สภาอุตสาหกรรม สมาคมท่องเที่ยว และหน่วยงานที่เกี่ยวข้องกับระบบเศรษฐกิจและการพาณิชย์ของ องค์การบริหารส่วนตำบลโนนเพ็ด

(2) สำหรับการฟื้นฟูระยะยาว เป็นการดำเนินการต่อเนื่องจากระยะกลาง ซึ่งอาจใช้เวลาหลายเดือนหรือหลายปีนับจากหลังเกิดสาธารณภัย โดยมุ่งเน้นการกลับสู่สภาวะปกติ หรือให้ดียิ่งขึ้นกว่าเดิม โดยหน่วยงานที่เกี่ยวข้องทำการสำรวจและจัดทำแผนโครงการ เพี่อวางแผนการฟื้นฟูพื้นที่เกิดภัย ให้สามารถรองรับสาธารณภัยที่จะเกิดขึ้นในอนาคตได้ดีกว่าและปลอดภัยกว่าเดิม โดยมีแนวทางปฏิบัติ ดังนี้

- ให้ องค์การบริหารส่วนตำบลโนนเพ็ด เป็นหน่วยหลักในการวางแผนและดำเนินกิจกรรมฟื้นฟูชุมชนร่วมกับหน่วยงานที่เกี่ยวข้องได้อย่างมีประสิทธิภาพ โดยอาศัยการมีส่วนร่วมกับชุมชน เพื่อให้มีความพร้อมรับมือและฟื้นกลับอย่างรวดเร็ว เป็นการดำเนินงานฟื้นฟูที่ต่อเนื่องจากการบรรเทาภัยที่เกิดขึ้น การให้ความช่วยเหลือทางวิชาการในการวางแผนฟื้นฟู การระบุและติดตามการแก้ไขความขัดแย้งและการลดความแตกต่าง การประยุกต์ใช้หลักการพัฒนาอย่างยั่งยืนในการวางแผน และการกำหนดการประสาน ความต้องการที่ยังไม่ได้รับการช่วยเหลือ

- ให้มีการบูรณะและการก่อสร้างที่อยู่อาศัยที่ถูกทำลายและได้รับความเสียหายใหม่หรือพัฒนาที่อยู่อาศัยถาวร เพื่อเป็นทางเลือกใหม่ในการแก้ไขปัญหาด้านที่อยู่อาศัยที่จะรองรับ โดยชุมชนมีส่วนในการเสริมสร้างความถาวรยั่งยืนและความต้านทานต่อสาธารณภัยของที่อยู่อาศัย ทั้งนี้ การฟื้นฟูที่อยู่อาศัยมุ่งที่จะแก้ไขปัญหาด้านที่อยู่อาศัยให้ผู้ประสบภัยหลังการเกิดสาธารณภัยเพื่อป้องกันและลดผลกระทบต่อสาธารณภัยที่จะเกิดขึ้นอีก

**5.2.3 การฟื้นฟูด้านต่างๆ**

**(1) ด้านสุขภาพและการบริการสังคม**

เป็นการเสริมสร้างความพร้อมที่จะรับมือและการฟื้นกลับสู่ภาวะปกติได้อย่างรวดเร็วของ องค์การบริหารส่วนตำบลโนนเพ็ด ในการบริการด้านสุขภาพและการบริการด้านสังคมของบุคคลและชุมชน ที่ประสบภัย ครอบคลุมถึงการสาธารณสุข สุขภาพจิต และการบริการทางการแพทย์ โดยให้โรงพยาบาลส่งเสริมสุขภาพประจำตำบล (รพ.สต.หนองช่างตาย) เป็นหน่วยงานหลักในการดำเนินการ

**(2) ด้านที่อยู่อาศัย**

(2.1) บูรณะและก่อสร้างที่อยู่อาศัยที่ถูกทำลายและได้รับความเสียหายใหม่หรือพัฒนาที่อยู่อาศัยถาวร เพื่อเป็นทางเลือกใหม่ในการแก้ไขปัญหาด้านที่อยู่อาศัยที่จะรองรับความต้องการของชุมชนได้อย่างมีประสิทธิภาพ

(2.2) ภารกิจสนับสนุนการฟื้นฟูที่อยู่อาศัยมุ่งที่จะแก้ไขปัญหาด้านที่อยู่อาศัย หลังการเกิดสาธารณภัย เพื่อป้องกันและลดผลกระทบต่อสาธารณภัยที่จะเกิดขึ้นอีก กรณีที่เกินขีดความสามารถให้หน่วยงานที่รับผิดชอบโครงสร้างพื้นฐานนั้นๆ ดำเนินการฟื้นฟู ซ่อมแซม และบูรณะโครงการ ที่ได้รับความเสียหาย และขอรับการสนับสนุนจากหน่วยเหนือขึ้นไปตามลำดับ ได้แก่ งบประมาณของจังหวัด งบประมาณของกรม กระทรวง หน่วยงานนอก ภาครัฐ องค์กรระหว่างประเทศ หรืองบกลาง

**(3) ด้านสิ่งแวดล้อม**

(3.1) ขนย้ายขยะมูลฝอย แก้ไขปัญหาสิ่งแวดล้อมและมลภาวะเป็นพิษ

(3.2) วางแผนในการรักษาปกป้องทรัพยากรธรรมชาติและสิ่งแวดล้อม และทรัพย์สินทางประวัติศาสตร์ อนุรักษ์ บูรณะและปฏิสังขรณ์ให้กลับคืนสู่สภาพเดิมหรือดีกว่าเดิมตามที่ชุมชนร้องขอ

(3.3) ให้หน่วยงานที่มีหน้าที่รับผิดชอบในทุกระดับรวมถึงหน่วยงานภาคเอกชนที่เป็นเครือข่ายให้สนับสนุนแผนงานและภารกิจสำคัญที่จะต้องดำเนินการตามแผนปฏิบัติการ ในการป้องกันและบรรเทาสาธารณภัยของ องค์การบริหารส่วนตำบลโนนเพ็ด ที่กำหนดวิธีการที่จะใช้ทรัพยากรและสมรรถนะ เพื่อตอบสนองได้ตรงความต้องการของชุมชนและเพียง

**บทที่ 6**

**การขับเคลื่อนแผนปฏิบัติการในการป้องกันและบรรเทาสาธารณภัย**

**ขององค์การบริหารส่วนตำบลโนนเพ็ด ไปสู่การปฏิบัติ**

**6.1 แนวทางการขับเคลื่อนแผนปฏิบัติการในการป้องกันและบรรเทาสาธารณภัยของ องค์การบริหารส่วนตำบลโนนเพ็ด ไปสู่การปฏิบัติ**

แผนปฏิบัติการในการป้องกันและบรรเทาสาธารณภัย องค์การบริหารส่วนตำบลโนนเพ็ด พ.ศ. 2561 ได้จัดทำขึ้นโดยใช้กรอบแนวคิดให้สอดคล้องกับแผนการป้องกันและบรรเทาสาธารณภัยอำเภอ พ.ศ. 2558 และแผนการป้องกันและบรรเทาสาธารณภัยจังหวัด พ.ศ. 2558 มีแนวคิดการจัดการความเสี่ยงจากสาธารณภัย ประกอบด้วย การมุ่งเน้นการลดความเสี่ยงจากสาธารณภัย การบูรณาการการจัดการในภาวะฉุกเฉิน การเพิ่มประสิทธิภาพการฟื้นฟูอย่างยั่งยืน และการส่งเสริมความร่วมมือระหว่างประเทศในการจัดการความเสี่ยงจากสาธารณ-ภัย ซึ่งการจะดำเนินการให้บรรลุผลสัมฤทธิ์ตามวัตถุประสงค์ต้องอาศัยการบูรณาการจากทุกภาคส่วน ทั้งภาคราชการ พลเรือน ทหาร ตำรวจ ภาคเอกชน มูลนิธิ/อาสาสมัคร และองค์การสาธารณกุศล และต้องเป็นไปตามพระราชบัญญัติป้องกันและบรรเทาสาธารณภัย พ.ศ. 2550 ที่บัญญัติไว้ใน

**มาตรา 20** ให้องค์กรปกครองส่วนท้องถิ่นแห่งพื้นที่มีหน้าที่ป้องกันและบรรเทาสาธารณภัยในเขตท้องถิ่นของตน โดยมีผู้บริหารองค์กรปกครองส่วนท้องถิ่นแห่งพื้นที่นั้นเป็นผู้รับผิดชอบ ในฐานะผู้อำนวยการท้องถิ่น

เพื่อให้แผนปฏิบัติการในการป้องกันและบรรเทาสาธารณภัย องค์การบริหารส่วนตำบลโนนเพ็ด พ.ศ. 2561 ไปสู่การปฏิบัติให้เกิดผลและเป็นรูปธรรม โดยกำหนดผลการดำเนินงานของแต่ละภาคส่วนซึ่งเป็นตัวชี้วัดการขับเคลื่อนแผนปฏิบัติการในการป้องกันและบรรเทาสาธารณภัย องค์การบริหารส่วนตำบลโนนเพ็ด พ.ศ. 2560 ไปสู่การปฏิบัติ ดังนี้

**ตารางที่ 6-1 : แนวทางการดำเนินงานในการขับเคลื่อนแผนไปสู่การปฏิบัติ**

| **ลำดับที่** | **การดำเนินการ** | **หน่วยงานที่รับผิดชอบ** |
| --- | --- | --- |
| **1** | ดำเนินการเผยแพร่ประชาสัมพันธ์ให้ความรู้เกี่ยวกับแผนปฏิบัติการในการป้องกันและบรรเทาสาธารณภัย องค์การบริหารส่วนตำบลโนนเพ็ด พ.ศ. 2561 รวมทั้งแนวทางปฏิบัติเกี่ยวกับการป้องกันและบรรเทาสาธารณภัยที่อาจเกิดขึ้น ในพื้นที่ของตนเอง เพื่อสร้างความตระหนักให้กำนัน ผู้ใหญ่บ้าน อาสาสมัคร คนในชุมชน/ท้องถิ่นได้รับรู้ รับทราบ เข้าใจถึงระเบียบกฎหมายที่เกี่ยวข้องกับสาธารณภัย และสร้างการมีส่วนร่วมของ ภาคประชาชนและภาคเอกชนในพื้นที่ | - องค์การบริหารส่วนตำบลโนนเพ็ด  - หน่วยงานที่เกี่ยวข้องกับการป้องกันและบรรเทาสาธารณภัย |
| **2** | จัดให้มีการประชุมกองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด อย่างน้อยทุก 3 เดือน อย่างต่อเนื่อง เพื่อใช้เป็นกลไกและเวทีในการบูรณาการการทำงานระหว่างหน่วยงานที่เกี่ยวข้อง ตั้งแต่ภารกิจด้านการป้องกัน การลดผลกระทบ และการเตรียมความพร้อม การร่วมวิเคราะห์ประเมินความเสี่ยงจากสาธารณภัยในพื้นที่ | - องค์การบริหารส่วนตำบลโนนเพ็ด  - หน่วยงานที่เกี่ยวข้องกับการป้องกันและบรรเทาสาธารณภัย |
| **3** | มีส่วนร่วมกับอำเภอประทาย และจังหวัดนครราชสีมา อย่างต่อเนื่อง เพื่อเชื่อมการทำงานอย่างประสานสอดคล้อง โดยจัดประชุมแลกเปลี่ยนข้อคิดเห็นการดำเนินการกิจกรรม เช่น ร่วมสำรวจประเมินวิเคราะห์ พื้นที่เสี่ยง ปัจจัยเสี่ยงที่ทำให้เกิดภัย เป็นต้น | - องค์การบริหารส่วนตำบลโนนเพ็ด  - สนง.ปภ.จว. นครราชสีมา |
| **4** | การจัดทำแผนเผชิญเหตุสาธารณภัยของ องค์การบริหารส่วนตำบลโนนเพ็ด การร่วมฝึกการป้องกันและบรรเทาสาธารณภัยของกองอำนวยการป้องกันและบรรเทา สาธารณภัยระดับต่างๆ เพื่อทดสอบและฝึกความชำนาญร่วมกับหน่วยงานต่างๆ ที่เกี่ยวข้อง | - องค์การบริหารส่วนตำบลโนนเพ็ด  - สนง.ปภ.จว. นครราชสีมา  - หน่วยงานที่เกี่ยวข้องกับการป้องกันและบรรเทาสาธารณภัย |
| **5** | จัดทำแผนงานโครงการเพื่อขอรับการสนับสนุนงบประมาณในการดำเนินภารกิจ เช่น งบพัฒนาจังหวัด งบพัฒนากลุ่มจังหวัด สำนักงานกองทุนสนับสนุนการสร้างเสริมสุขภาพ (สสส.) กองทุนความปลอดภัยในการ ใช้รถใช้ถนน ภาคเอกชน และภาคประชาสังคม องค์กรสาธารณกุศล โดยให้เชื่อมโยงกับยุทธศาสตร์การเตรียมพร้อมแห่งชาติ | - องค์การบริหารส่วนตำบลโนนเพ็ด  - สำนักงานจังหวัดนครราชสีมา  - หน่วยงานที่เกี่ยวข้องกับการป้องกันและบรรเทาสาธารณภัย |
| **6** | พิจารณาแผนงาน/โครงการที่ได้มีการประเมินความเสี่ยงในพื้นที่ที่มุ่งเน้นการลดความเสี่ยงจากสาธารณภัย แก้ไขปัญหาที่เกิดขึ้นในภาพรวมอย่างมีส่วนร่วมแบบบูรณาการ ซึ่งรัฐบาลได้ให้ความสำคัญกับการเตรียมพร้อมแห่งชาติ ประกอบกับให้มีความเชื่อมโยงและส่งผลต่อทิศทางการพัฒนาจังหวัดและกลุ่มจังหวัด โดยการเสนอขอรับการสนับสนุนงบประมาณ ตามภารกิจของอำเภอ/องค์กรปกครองส่วนท้องถิ่นภายใต้แผนพัฒนาท้องถิ่น เพื่อขอรับการสนับสนุนงบประมาณจากจังหวัดและกลุ่มจังหวัด โดยบรรจุในแผนปฏิบัติราชการประจำปีจังหวัดและกลุ่มจังหวัด ที่เป็นกรอบแผนงาน/โครงการในแผนพัฒนาจังหวัดและกลุ่มจังหวัดต่อไป | - องค์การบริหารส่วนตำบลโนนเพ็ด  - สำนักงานจังหวัดนครราชสีมา  - หน่วยงานที่เกี่ยวข้องกับการป้องกันและบรรเทาสาธารณภัย |
| **7** | ให้ความรู้แก่ภาคีเครือข่ายที่เกี่ยวข้องทั้งด้านวิชาการและการปฏิบัติ สร้างองค์ความรู้เพื่อเป็นข้อมูลในการกำหนดนโยบายทั้งระดับจังหวัด ระดับอำเภอ และระดับพื้นที่ | - องค์การบริหารส่วนตำบลโนนเพ็ด  - สพป.นครราชสีมา  - สพม.นครราชสีมา |
| **8** | สนับสนุน กำกับ ติดตาม ให้คำแนะนำในการจัดทำแผนการป้องกันและบรรเทาสาธารณภัยชุมชน/หมู่บ้าน เพื่อเป็นกรอบปฏิบัติงานในระดับพื้นที่ให้มีความเชื่อมโยงกับแผนปฏิบัติการในการป้องกันและบรรเทาสาธารณภัย องค์การบริหารส่วนตำบลโนนเพ็ด | - องค์การบริหารส่วนตำบลโนนเพ็ด |
| **9** | การติดตามและประเมินผล โดยการมีส่วนร่วมของหน่วยงานต่างๆ ทั้งส่วนกลางและระดับพื้นที่ การกำหนดให้จัดทำรายงานผลการดำเนินงานให้ผู้อำนวยการจังหวัดเพื่อรายงานผลต่อไปยังผู้อำนวยการกลางและผู้บังคับบัญชาระดับเหนือขึ้นไปทราบเป็นประจำทุกปี รวมทั้งการติดตามและประเมินผลการนำแผนปฏิบัติการในการป้องกันและบรรเทา สาธารณภัย องค์การบริหารส่วนตำบลโนนเพ็ด ไปสู่การปฏิบัติ ในช่วงกลางแผนและปลายแผน พร้อมทั้งพิจารณาแนวทางปรับปรุงแผนฯ | - องค์การบริหารส่วนตำบลโนนเพ็ด  - สนง.ปภ.จ. นครราชสีมา  - สำนักงานจังหวัดนครราชสีมา |

**6.2 การติดตามและประเมินผล**

เป็นกระบวนการดำเนินงานด้านการกำกับควบคุม เพื่อติดตามความก้าวหน้าของภารกิจและหรือประเมินว่าภารกิจสำเร็จตามวัตถุประสงค์ที่กำหนดไว้หรือไม่ การติดตามประเมินผล โดยปกติจะต้องกำหนดดัชนีการติดตามประเมินผลเพื่อเป็นเกณฑ์ในการพิเคราะห์ว่าสถานการณ์ที่ตรวจสอบวัดได้นั้นบรรลุหรือไม่บรรลุเมื่อเทียบกับเกณฑ์หรือดัชนีที่กำหนด ประโยชน์ของการติดตามประเมินผลไม่เพียงแต่ช่วยให้ทราบความก้าวหน้า และหรือความล้าหลังของการดำเนินการ โดยใช้ดัชนีประเมินว่าการดำเนินการใกล้ถึงเป้าหมายที่กำหนดแค่ไหนเพียงไรแล้ว ยังสามารถช่วยให้วิเคราะห์เพิ่มเติมให้ทราบปัจจัยเหตุแห่งความสำเร็จและความล้มเหลวดังกล่าวได้ ทำให้เกิดประโยชน์ในการปรับปรุงแนวทางดำเนินการต่อไปได้

**6.2.1 แนวทางการติดตามและประเมินผล**

กำหนดกรอบการติดตามและประเมินผล โดยสร้างความเข้าใจในสาระสำคัญของแผนปฏิบัติการในการป้องกันและบรรเทาสาธารณภัย องค์การบริหารส่วนตำบลโนนเพ็ดแนวทางการผลักดันประเด็นสำคัญไปสู่การปฏิบัติ รวมทั้งแผนงาน/โครงการในการลดความเสี่ยงจากสาธารณภัย แล้วกำหนดประเด็นและตัวชี้วัด การประเมินแหล่งข้อมูล เพื่อประกอบการวิเคราะห์ประเมินผลให้สะท้อนกระบวนการดำเนินงาน ผลผลิต และผลลัพธ์

รวบรวมข้อมูลภายใต้กรอบการติดตามและประเมินผล ได้แก่ (1) ข้อมูลปฐมภูมิที่ได้จากการสำรวจภาคสนาม การระดมความคิดเห็น และอื่นๆ รวมทั้งควรกำหนดเป้าหมายและพื้นที่จัดเก็บข้อมูลที่ชัดเจนและ (2) ข้อมูลทุติยภูมิที่ได้จากเอกสารรายงานผลการดำเนินงานของหน่วยงาน

ประเมินผลและวิเคราะห์ข้อมูลตามหลักการที่กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด กำหนดขึ้นมา

จัดทำรายงานสรุปผลภาพรวม และข้อเสนอแนะ

นำเสนอรายงานสรุปผลให้ผู้บริหารระดับหน่วยงานพิจารณาให้ความเห็นชอบ

นำผลการประเมินเสนอให้ผู้อำนวยการท้องถิ่น

พิจารณาผลักดันแผนงาน/โครงการการลดความเสี่ยงจากสาธารณภัยสู่แผนพัฒนาท้องถิ่น 4 ปี

**6.2.2 หน่วยงานและภาคีเครือข่ายดำเนินการติดตามและประเมินผล**

ให้กองอำนวยการป้องกันและบรรเทาสาธารณภัย องค์การบริหารส่วนตำบลโนนเพ็ด เป็นหน่วยรับผิดชอบหลักในการดำเนินงานตามแนวทางการผลักดันประเด็นสำคัญไปสู่การปฏิบัติ โดยให้จัดทำรายงานการติดตามและประเมินผลภาพรวมที่บรรลุผลตามเป้าหมายการจัดการสาธารณภัย ประเมินผลกระทบ การขับเคลื่อน และสรุปภาพรวมการติดตามและประเมินผลให้ผู้อำนวยการอำเภอเพื่อรายงานผลต่อไปยังผู้อำนวยการจังหวัด ผู้อำนวยการกลางและผู้บังคับบัญชาระดับเหนือขึ้นไปทราบ เพื่อนำไปสู่การปรับปรุง แนวทางการดำเนินงานต่อไป

การจัดทำรายงานผลการขับเคลื่อนแผนปฏิบัติการในการป้องกันและบรรเทา สาธารณภัย องค์การบริหารส่วนตำบลโนนเพ็ด ไปสู่การปฏิบัติ เพื่อตอบสนองต่อเป้าหมายการจัดการสาธารณภัยของ องค์การบริหารส่วนตำบลโนนเพ็ด ให้มีประสิทธิภาพ ยกระดับไปสู่มาตรฐานตามหลักสากล ตลอดจนนำปัญหาอุปสรรคและข้อเสนอแนะไปปรับปรุงแผนปฏิบัติการในการป้องกันและบรรเทาสาธารณภัย องค์การบริหารส่วนตำบลโนนเพ็ด ต่อไป

**6.3 การวิจัยและพัฒนา**

เป็นกระบวนการของการศึกษา การเรียนรู้ และการค้นหาแนวคิด แนวทาง และวิธีปฏิบัติหรือสิ่งประดิษฐ์ เพื่อนำไปใช้ในการพัฒนาเทคนิค วิธีการ รูปแบบการดำเนินงาน หรือระบบการจัดการความเสี่ยงจากสาธารณภัยที่เป็นประโยชน์ทั้งแก่ประชาชนและหน่วยงานที่เกี่ยวข้องทุกภาคส่วน รวมทั้งการนำสิ่งที่ได้ มีการคิดค้นหรือค้นพบมาพัฒนา ออกแบบ เปลี่ยนแปลง ผลการดำเนินงาน กระบวนการดำเนินงาน และการบริการให้มีลักษณะรูปแบบใหม่ หรือการปรับปรุงให้ดีขึ้นกว่าเดิม และสามารถดำเนินการร่วมกับ การติดตามและประเมินผล โดยการเก็บรวบรวมข้อมูลภายใต้กรอบการติดตามและประเมินผลในลักษณะของการทบทวนจากบทเรียนและการเรียนรู้ทั้งก่อนการดำเนินการ ระหว่างดำเนินการ และเมื่อเสร็จสิ้น การดำเนินการ โดยมีแนวทางการดำเนินการวิจัยและพัฒนา ดังนี้

(1) องค์การบริหารส่วนตำบลโนนเพ็ด เป็นหน่วยงานหลักในการประสานงานด้านการศึกษา ค้นคว้า และการวิจัยและพัฒนาที่เกี่ยวข้องกับการป้องกันและบรรเทาสาธารณภัยร่วมกับสถาบันการศึกษา ภาคเอกชน และหน่วยงานที่เกี่ยวข้อง เพื่อนำองค์ความรู้และเทคโนโลยีมาพัฒนาและประยุกต์ใช้เพื่อการป้องกันและบรรเทาสาธารณภัยของ องค์การบริหารส่วนตำบลโนนเพ็ด ให้เหมาะสม

(2) ศึกษาบทเรียนของเหตุการณ์สาธารณภัยสำคัญที่ผ่านมาของ องค์การบริหารส่วนตำบลโนนเพ็ด เพื่อให้ทราบข้อมูลข้อเท็จจริงสำหรับไปประยุกต์ใช้ในการจัดการความเสี่ยงสาธารณภัยให้มีประสิทธิภาพยิ่งขึ้น

(3) จัดทำสรุปบทเรียน (Lesson Learned) ของการเกิดสาธารณภัยครั้งสำคัญที่ผ่านมาของ องค์การบริหารส่วนตำบลโนนเพ็ด เพื่อเป็นประโยชน์ในการบริหารจัดการในอนาคต


**6.4 การทบทวนแผนปฏิบัติการในการป้องกันและบรรเทาสาธารณภัยของ องค์การบริหารส่วนตำบลโนนเพ็ด**

พระราชบัญญัติป้องกันและบรรเทาสาธารณภัย พ.ศ. 2550 มาตรา 44 กำหนดว่า ในกรณีที่ข้อเท็จจริงเกี่ยวกับสาธารณภัยหรือการป้องกันและบรรเทาสาธารณภัยที่ได้กำหนดไว้ในแผนต่างๆ ตามพระราชบัญญัตินี้เปลี่ยนแปลงไป หรือแผนดังกล่าวได้ใช้ครบห้าปีแล้ว ให้เป็นหน้าที่ของผู้รับผิดชอบในการจัดทำแผนดำเนินการปรับปรุงหรือทบทวนแผนที่อยู่ในความรับผิดชอบ

ดังนั้น หาก องค์การบริหารส่วนตำบลโนนเพ็ด ได้ดำเนินการตามกระบวนการที่กำหนดไว้ในแผนปฏิบัติการในการป้องกันและบรรเทาสาธารณภัย องค์การบริหารส่วนตำบลโนนเพ็ด พ.ศ. 2561 และได้มีการติดตามประเมินผลสัมฤทธิ์ของแผน หรือมีสถานการณ์สาธารณภัยที่ไม่ได้กำหนดไว้ในแผน หรือมีการวิจัยและพัฒนา พบข้อบกพร่อง หรือมีนวัตกรรมการป้องกันและบรรเทาสาธารณภัยที่ทันสมัยและเหมาะสม ให้ องค์การบริหารส่วนตำบลโนนเพ็ด พิจารณาทบทวนปรับปรุงแผนปฏิบัติการในการป้องกันและบรรเทาสาธารณภัย องค์การบริหารส่วนตำบลโนนเพ็ด พ.ศ. 2560 ได้ตามความเหมาะสมทุกปี

----------------------------

**ภาคผนวก**

ประกาศองค์การบริหารส่วนโนนเพ็ด

เรื่อง ประกาศใช้แผนปฏิบัติการในการป้องกันและบรรเทาสาธารณภัย พ.ศ.๒๕๖๑

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยสถานการณ์สาธารณภัยหรือภัยพิบัติทางธรรมชาติในปัจจุบัน พบว่า ภัยพิบัติทางธรรมชาติที่ เกิดขึ้นมีความถี่และความรุนแรงเพิ่มมากขึ้น ทั้งอุทกภัย ดินโคลนถล่ม แผ่นดินไหว พายุฤดูร้อน เป็นต้น โดยมีปัจจัย หลักมาจาก การกระทำของมนุษย์ เช่น การตัดไม้ การใช้ทรัพยากรธรรมชาติอย่างฟุ้มเฟือย การขยายตัวของ ภาคอุตสาหกรรม ล้วนเป็นสาเหตุที่ทำให้โลกมีการเปลี่ยนแปลงจนเข้าสู่ภาวะโลกร้อนที่รุนแรงและรวดเร็วขึ้น การ เปลี่ยนแปลงของอุณหภูมิโลกมีผลต่อระบบนิเวศ เช่น น้ำแข็งขั้วโลกละลายเพิ่มขึ้น สภาพอากาศแปรปรวน ร้อนจัด และอากาศที่หนาวจัด ทำให้มีหิมะปกคลุมมาก เหมือนที่กำลังเกิดขึ้นในทวีปยุโรป หรือเมื่อเกิดฝนตกในปริมาณมาก เป็นเวลานานส่งผลให้เกิดน้ำท่วมหนัก และแผ่นดินถล่มดังที่เกิดขึ้นกับจังหวัดทางภาคใต้ของประเทศไทย ประกอบกับพระราชบัญญัติป้องกันและบรรเทาสาธารณภัย พ.ศ.๒๕๕๐ กำหนดให้องค์กรปกครองส่วนท้องถิ่นแห่งพื้นที่ คือ องค์การบริหารส่วนตำบล เทศบาล เมืองพัทยา และองค์กรปกครองส่วนท้องถิ่นอื่นที่มีกฎหมายจัดตั้ง มีหน้าที่ป้องกันและบรรเทาสาธารณภัยในเขตท้องถิ่นของตน

เพื่อเป็นการเตรียมความพร้อมในการดำเนินการป้องกันและบรรเทาสาธารณภัยที่อาจเกิดขึ้นพื้นที่และพื้นที่ใกล้เคียงเป็นไปด้วยความเรียบร้อยและทันต่อสถานการณ์ที่อาจเกิดขึ้น อาศัยอำนาจตามความแห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และที่แก้ไขเพิ่มเติม ประกอบกับพระราชบัญญัติป้องกันภัยฝ่ายพลเรือน พ.ศ.๒๕๕๐ และกฎมายอื่นที่เกี่ยวข้องกับการบรรเทาป้องกันสาธารณภัย องค์การบริหารส่วนตำบลโนนเพ็ด จึงประกาศใช้แผนปฏิบัติการในการป้องกันและบรรเทาสาธารณภัย พ.ศ.๒๕๖๑

จึงประกาศให้ทราบโดยทั่วไป


ประกาศ ณ วันที่ ๒ ตุลาคม พ.ศ. ๒๕๖๐

(ลงชื่อ)

(นายปรัชญ์ ปัตตาเทศา)

นายกองค์การบริหารส่วนตำบลโนนเพ็ด

ผู้อำนวยการท้องถิ่น

**คำสั่งองค์การบริหารส่วนตำบลโนนเพ็ด**

ที่ ๓๖๙ / ๒๕๖๐

เรื่อง การจัดตั้งศูนย์อำนวยการป้องกันและบรรเทาสาธารณภัย

ขององค์การบริหารส่วนตำบลโนนเพ็ด พ.ศ. ๒๕๖๑

....................

ตามที่ได้มีการจัดทำแผนปฏิบัติการในการป้องกันและบรรเทาสาธารณภัยขององค์การบริหารส่วนตำบลโนนเพ็ด พ.ศ. ๒๕๖๑ อันเนื่องจากสถานการณ์สาธารณภัยหรือภัยพิบัติทางธรรมชาติในปัจจุบัน พบว่า ภัยพิบัติทางธรรมชาติที่เกิดขึ้นมีความถี่และความรุนแรงเพิ่มมากขึ้น ทั้งอุทกภัย ดินโคลนถล่ม แผ่นดินไหว พายุฤดูร้อน เป็นต้น โดยมีปัจจัย หลักมาจาก การกระทำของมนุษย์ เช่น การตัดไม้ การใช้ทรัพยากรธรรมชาติอย่างฟุ้มเฟือย การขยายตัวของภาคอุตสาหกรรม ล้วนเป็นสาเหตุที่ทำให้โลกมีการเปลี่ยนแปลงจนเข้าสู่ภาวะโลกร้อนที่รุนแรงและรวดเร็วขึ้น การ เปลี่ยนแปลงของอุณหภูมิโลกมีผลต่อระบบนิเวศ เช่น น้ำแข็งขั้วโลกละลายเพิ่มขึ้น สภาพอากาศแปรปรวน ร้อนจัด และอากาศที่หนาวจัด ทำให้มีหิมะปกคลุมมาก เหมือนที่กำลังเกิดขึ้นในทวีปยุโรป หรือเมื่อเกิดฝนตกในปริมาณมาก เป็นเวลานานส่งผลให้เกิดน้ำท่วมหนัก และแผ่นดินถล่มดังที่เกิดขึ้นกับจังหวัดทางภาคใต้ของประเทศไทย ประกอบกับพระราชบัญญัติป้องกันและบรรเทาสาธารณภัย พ.ศ. ๒๕๕๐ กำหนดให้องค์กรปกครองส่วนท้องถิ่นแห่งพื้นที่ คือ องค์การบริหารส่วนตำบล เทศบาล เมืองพัทยา และองค์กรปกครองส่วนท้องถิ่นอื่นที่มีกฎหมายจัดตั้ง มีหน้าที่ป้องกันและบรรเทาสาธารณภัยในเขตท้องถิ่นของตน

เพื่อให้การเตรียมการป้องกันและแก้ไขปัญหาอัคคีภัยในพื้นที่เขตองค์การบริหารส่วนตำบลโนนเพ็ดและพื้นที่ใกล้เคียงเป็นไปอย่างมีประสิทธิภาพ ทันต่อสถานการณ์ ลดอันตรายและการสูญเสียหากเกิดเหตุการณ์ขึ้น จึงให้ดำเนินการดังนี้

๑.จัดตั้งศูนย์อำนวยการป้องกันและบรรเทาสาธารณภัยขององค์การบริหารส่วนตำบลโนนเพ็ด

พ.ศ. ๒๕๖๑ สำนักงานองค์การบริหารส่วนตำบลโนนเพ็ด

๒.แต่งตั้งคณะกรรมการประจำศูนย์ป้องกันและบรรเทาสาธารณภัยขององค์การบริหารส่วนตำบล

โนนเพ็ด พ.ศ. ๒๕๖๑ ดังนี้

**๒.๑ ฝ่ายอำนวยการ** ประกอบด้วย

๒.๑.๑ นายกองค์การบริหารส่วนตำบล.โนนเพ็ด ผู้อำนวยการศูนย์ฯ

๒.๑,๒ รองนายกองค์การบริหารส่วนตำบล.โนนเพ็ด รองผู้อำนวยการศูนย์ฯ

๒.๑.๓ เลขานุการนายกองค์การบริหารส่วนตำบลโนนเพ็ด กรรมการ

๒.๑.๔ กำนันตำบลโนนเพ็ด กรรมการ

๒.๑.๕ ผู้ใหญ่บ้านทุกหมู่บ้าน กรรมการ

๒.๑.๖ สมาชิกสภาองค์การบริหารส่วนตำบลโนนเพ็ด กรรมการ

๒.๑.๗ ผอ.รพสต.บ้านหนองช่างตาย กรรมการ

๒.๑.๘ ปลัดองค์การบริหารส่วนตำบลโนนเพ็ด กรรมการ/เลขานุการ

-๒-

๒.๑.๙ หัวหน้าสำนักปลัดองค์การบริหารส่วนตำบล กรรมการ/ผู้ช่วยเลขานุการ

๒.๑.๑๐ พนักงานส่วนตำบล/พนักงานจ้าง เจ้าหน้าที่ประจำศูนย์

**มีหน้าที่** วางแผนป้องกันและดำเนินการสั่งการ อำนวยการ กำกับ ดูแล การปฏิบัติหน้าที่แต่ละฝ่าย ติดตามประเมินและสรุปผลการปฏิบัติงาน รวมทั้งประสานการช่วยเหลือผู้ประสบสาธารณภัย ให้สอดคล้องกับหน่วยงานหรือองค์กรอื่น

**๒.๒ ฝ่ายประชาสัมพันธ์และการสื่อสาร** ประกอบด้วย

๒.๒.๑ นางสาวแสงเดือน เพ็ชร์ราม ประธานคณะทำงาน

๒.๒.๒ นางจุมพิศ คุณล้าน คณะทำงาน

๒.๒.๓ นางกชกร มหาวงษ์ คณะทำงาน

๒.๒.๔ นางสาวสุรัญชนา นานอก คณะทำงาน

๒.๒.๕ นางสุพพัตรา เทินสระเกษ คณะทำงาน

๒.๒.๖ นายจารุศักดิ์ ปุลาโส เลขานุการ/คณะทำงาน

**มีหน้าที่** ประชาสัมพันธ์สร้างความเข้าใจ และจัดการข่ายติดต่อสื่อสาร ติดตั้งและกำกับดูแลเครื่องมือ อุปกรณ์และระบบสื่อสารกับเครือข่ายต่างๆ รวมทั้งรับส่งข่าวสารกับหน่วยงานต่างๆ

**๒.๓ ฝ่ายการเงิน** ประกอบด้วย

๒.๓.๑ นายสมคิด ชัยนา ประธานคณะทำงาน

๒.๓.๒ นางสาวอทิตยา เพ็ชรรักษา คณะทำงาน

๒.๓.๓ นางสาวอรุณฉาย ประทายนอก คณะทำงาน

๒.๓.๔ นางสาวประภาพร ชัยพรม คณะทำงาน

๒.๓.๕ นางสาวอชิรญา สุพะกะ คณะทำงาน

๒.๓.๖ นางสาววิมลพร หลักคำพันธ์ เลขานุการ/คณะทำงาน

**มีหน้าที่** จัดหาหรือรับบริจาคเครื่องอุปโภคบริโภคในการสงเคราะห์ผู้ประสบภัยและจัดทำ

บัญชีควบคุม รวมทั้งดำเนินการเกี่ยวกับการเงิน การเบิกจ่ายเงินฉุกเฉินโดยอาศัยหลักเกณฑ์และวิธีดำเนินการให้ความช่วยเหลือผู้ประสบภัยพิบัติกรณีฉุกเฉิน พ.ศ. ๒๕๕๑ และระเบียบกระทรวงการคลังว่าด้วยความช่วยเหลือผู้ประสบภัยพิบัติกรณีฉุกเฉิน พ.ศ. ๒๕๔๖ และหน้าที่อื่นที่ได้รับมอบ

**๒.๔ ฝ่ายแจ้งและเตือนภัย** ประกอบด้วย

๒.๔.๑ กำนันตำบลโนนเพ็ด

๒.๔.๒ ผู้ใหญ่บ้าน/ผู้ช่วยผู้ใหญ่บ้านทุกหมู่บ้าน

๒.๔.๓ สมาชิกสภาองค์การบริหารส่วนตำบลโนนเพ็ด

๒.๔.๔ เจ้าหน้าที่ อปพร.อบต.โนนเพ็ด

-๓-

**มีหน้าที่** สำรวจและจัดเตรียมข้อมูลพื้นฐานท้องที่ เฝ้าระวัง วิเคราะห์ ประเมิน สถานการณ์ที่อาจเกิดขึ้น นำเสนอฝ่ายอำนวยการเพื่อพิจารณาแนวทางป้องกัน ระงับ และให้ความช่วยเหลือ รวมทั้งรับแจ้งและเตือนภัย

**๒.๕ ฝ่ายป้องกันและช่วยเหลือผู้ประสบภัย**  ประกอบด้วย

๒.๕.๑ นายปฐวี ปัตตาเทศา หัวหน้าชุดปฏิบัติการ

๒.๕.๒ นายสุรศักดิ์ กสิผล เจ้าหน้าที่ปฏิบัติการ

๒.๕.๓ นายธวัชชัย อนันตสุข เจ้าหน้าที่ปฏิบัติการ

๒.๕.๔ นายนิคม สุริยะ เจ้าหน้าที่ปฏิบัติการ

๒.๕.๕ เจ้าหน้าที่ อปพร.อบต.โนนเพ็ด เจ้าหน้าที่ปฏิบัติการ

๒.๕.๖ นายสุนทร ชัยพรม เลขานุการ/เจ้าหน้าที่ปฏิบัติการ

**มีหน้าที่** เฝ้าระวังป้องกันและช่วยเหลือผู้ประสบสาธารณภัย ระดมกำลังพลอาสาสมัครป้องกันภัยฝ่ายพลเรือน ประสานการสั่งใช้เครื่องมือเครื่องใช้ ยานพาหนะ เคลื่อนย้ายวัสดุอุปกรณ์ ให้ความช่วยเหลืออำนวยความสะดวกผู้ประสพภัย และหน้าที่อื่นตามที่ได้รับมอบหมาย

**๒.๖ ฝ่ายรักษาความสงบเรียบร้อย** ประกอบด้วยประกอบด้วย

๒.๖.๑ นายปฏิวัติ สมทรัพย์ หัวหน้าชุดปฏิบัติการ

๒.๖.๒ นายทัยดำ รักษาภักดี เจ้าหน้าที่ปฏิบัติการ

๒.๖.๓ นายเฉลิมชัย ขจรภพ เจ้าหน้าที่ปฏิบัติการ

๒.๖.๔ นายจักรไชย ปัตตาเทศา เจ้าหน้าที่ปฏิบัติการ

๒.๖.๕ เจ้าหน้าที่ อปพร.อบต.โนนเพ็ด เจ้าหน้าที่ปฏิบัติการ

๒.๖.๖ นายสุทัศน์ แก้วโยธา เลขานุการ/เจ้าหน้าที่ปฏิบัติการ

**มีหน้าที่** รักษาความปลอดภัยสถานที่เกิดเหตุและพื้นที่อพยพ รวมทั้งจัดระเบียบจราจร

ในเส้นทางคมนาคม

**๒.๗ ฝ่ายฟื้นฟูบูรณะ** ประกอบด้วยประกอบด้วย

๒.๗.๑ นายเสกศึก สำราญสุข หัวหน้าชุดปฏิบัติการ

๒.๗.๒ นายจตุรภัทร ห้อยไธสง เจ้าหน้าที่ปฏิบัติการ

๒.๗.๓ นายคุณากร จิตรนอก เจ้าหน้าที่ปฏิบัติการ

๒.๗.๔ เจ้าหน้าที่ อปพร.อบต.โนนเพ็ด เจ้าหน้าที่ปฏิบัติการ

๒.๗.๕ นายสมชาย ลุนสมบัติ เลขานุการ/เจ้าหน้าที่ปฏิบัติการ

**มีหน้าที่** ซ่อมแซมระบบสาธารณูปโภค สิ่งก่อสร้างต่างๆ เพื่อให้สามารถใช้การได้

ในเบื้องต้น สำรวจความเสียหาย ประเมินความเสียหาย เพื่อประกอบการช่วยเหลือ ดูแลสุขภาพร่างกายและจิตใจผู้ประสบภัย ประสานการปฏิบัติกับหน่วยงานด้านสาธารณูปโภค และด้านการสาธารณสุข

-๔-

โดยเมื่อเกิดเหตุให้ศูนย์อำนวยการป้องกันและบรรเทาสาธารณภัยเปลี่ยนเป็นกองอำนวยการเฉพาะกิจป้องกันและบรรเทาสาธารภัย เพื่อดำเนินการให้ความช่วยเหลือผู้ประสบอัคคีภัยและให้ผู้ที่ได้รับการแต่งตั้งปฏิบัติหน้าที่ตามที่ได้รับมอบหมายด้วยความวิริยะ อุตสาหะ เพื่อความปลอดภัยต่อชีวิตและทรัพย์สินของประชาชนในพื้นที่ หากมีปัญหาและอุปสรรคข้อขัดข้อง ให้รายงานผู้อำนวยการศูนย์ป้องกันและบรรเทาสาธารณภัยองค์การบริหารส่วนตำบลโนนเพ็ด เพื่อพิจารณาสั่งการต่อไป

ทั้งนี้ ตั้งแต่บัดนี้เป็นต้นไป

สั่ง ณ วันที่ ๒ ตุลาคม พ.ศ. ๒๕๖๐

(ลงชื่อ)

(นายปรัชญ์ ปัตตาเทศา)

นายกองค์การบริหารส่วนตำบลโนนเพ็ด

ผู้อำนวยการท้องถิ่น

**พิกัดหมู่บ้านเขตพื้นที่องค์การบริหารส่วนตำบลโนนเพ็ด อำเภอประทาย จังหวัดนครราชสีมา**

